EC ge naibu raees Akram isthiufaa dhevvaifi - Hali News\nއިލެކްޝަންސް ކޮމިޝަނުގެ ނައިބު ރައީސް އަހްމަދު އަކްރަމް --- ފޮޓޯ/ ޕީއެސްއެމް\nއިލެކްޝަންސް ކޮމިޝަނުގެ ނައިބު ރައީސް އަހްމަދު އަކްރަމް އެ ކޮމިޝަނުގެ މެމްބަރުކަމުން އިސްތިއުފާ ދެއްވައިފިއެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް އަކްރަމް މިއަދު ފޮނުއްވި ސިޓީގައި ވިދާޅުވެފައި ވަނީ އޭނާގެ މައްޗަށް ކުރެވިފައިވާ ތުހުމަތަކާ ގުޅިގެން އޭނާ ކޮމިޝަންގެ މެންބަރުކަމުން ވަކިކުރުމަށް ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ނިންމާފައިވާ ކަމުގެ މައުލޫމާތު ލިބިފައިވާ ކަމަށެވެ.\nއަކްރަމް ވިދާޅުވީ މަގާމުން އިސްތިއުފާ ދެއްވީ މިނިވަން މުއައްސަސާތަކާ ބެހޭ ކޮމިޓީގެ އިތުބާރު ނެތި މިނިވަން މުއައްސަސާއެއްގައި ދެމި ހުރުމަކީ އެންމެ ރަނގަޅު ގޮތް ކަމުގައި ނުދެކޭތީ ކަމަަށެވެ.\nމިނިވަން މުއައްސަސާތަކުގެ ކޮމިޓީއަށް ހުށަހަޅާފައި ވަނީ އަކްރަމްގެ މައްޗަށް ތުހުމަތު ކުރެވޭ ޖިންސީ ފުރައްސާރައިގެ މައްސަލައެކެވެ. އެކަމާ ގުޅޭގޮތުން އަކްރަމް ވިދާޅުވީ މިނިވަން މުއައްސަސާތަކާ ބެހޭ ކޮމިޓީއަށް ހުށަހަޅާފައިވާ މައްސަލައަކީ ވަކި ބައެއްގެ ރޭވުމެއްގެ ތެރެއިން ކަނޑައެޅިގެން ހަގީގަތާއި ހިލާފު ވާހަކަތަކެއްގެ މައްޗަށް ބިނާކޮށް ހުށަހަޅާފައިވާ މައްސަލައެއް ކަމަށެވެ.\nއެ މައްސަލާގައި ތުހުމަތު ކޮށްފައިވާ އެއްވެސް ކަމެއް އޭނާގެ ފަރާތުން ހިނގާފައިނުވާނެ ކަމުގެ ޔަގީންކަން އަރުވާ ކަމަށް ވެސް އަކްރަމް ވިދާޅުވިއެވެ. އަދި އެކަން ހިނގާދިޔަ ގޮތުގެ ތަފްސީލް މައުުލޫމާތު ހެއްކާއެކު ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީއަށް ހިއްސާކޮށްފައިވާނެ ކަމަށް ވެސް އަކްރަމް ވިދާޅުވިއެވެ.


Column: America ge siyaasee verin namoonaa aka balanee raajje baa?! – adduLIVE\nއެމެރިކާގެ ސިޔާސީ ވެރިން ނަމޫނާއަކަށް ބަލަނީ ރާއްޖެތަ؟!\nJan 21, 2021, 15:15 އައި އެލް\nއެމެރިކާގައި އިއްޔެ ނިއުޅެމުންދިޔަ ސަފުހާތައް ވަރަށް ޝައުގުވެރިކަމާއެކު ބަލަން ޓީވީދޮށުގައި އިނީމެވެ. ވޮޝިންޓަނަށް އަލްވަދާއު ކިޔައިފައި ޓްރަމްޕު ފުރައިގެންދިޔަ މަންޒަރެވެ. އައު ރައީސް ބައިޑެންގެ ހުވައިކުރެއްވުމާއި އޭނާގެ ރިޔާސީ ފުރަތަމަ ތަގްރީރެވެ. އައު ވާހަކައެއް އަޑުއިވޭތޯއެވެ. އައު މަންޒަރެއް ފެނޭތޯއެވެ. މިހެން ހުރެހުރެފައި ހުރިހާކަމެއް ނިމުނީމާ ހިތަށް އެރިއެވެ. މިޒަމާނުގެ އެންމެހައި ސިޔާސީން ދަރިވަރުވެގެން މިތިބީ އެއްފޮތަކަށްތާއެވެ. ގެންގުޅެނީވެސް އެއްރަދީފެއްތާއެވެ. މިރާއްޖޭގެ ސިޔާސީންގެ ދުލުން ބޭރުނުވާ އައު ވާހަކައެއް އެމެރިކާނޭ އެކިޔޭ ގައުމުގެ ސިޔާސީންގެ ފަރާތުންވެސް އިވުނީއެއް ނޫނެވެ. ހައްތާވެސް މިރާއްޖޭގައި އިވިއިވި ބައުވެފައިހުރި ވާހަކަތަކެވެ.\nފްލޮރިޑާއަށް ފުރަންގޮސް އެއަރޕޯޓުގައި ހުރެގެން ޓްރަމްޕު ބުންޏެވެ. މިއީ އަދި ވަކިވުމެއް ނޫނެވެ. އަހުރެން އެނބުރި އަންނާނަމެވެ. ހަމަކަށަވަރުންވެސް އެނބުރި އަންނާނަމެވެ. ފާއިތުވީ ދައުރުގައި އަހަރެމެން ކުރީ ކުރާން އައިކަންތަކެވެ. ބާކީބައި އަދި އޮތީއެވެ. ޓްރަމްޕުގެ ވާހަކަ އަޑުއަހާން ހުރެފައި ހިތުގައި ޖެހުނެވެ. މީނާ މިހިރީ ރައީސް ނަޝީދު 2013 ގެ އިންތިޚާބަށްފަހު ދެއްވި ތަގުރީރު އަޑުއަހައި ހިތުދަސްކޮށްގެންތާއެވެ. ފިއްޔެއްވެސް ތަފާތު ނުކުރެއެވެ. ނަޝީދުވެސް ދެއްކެވީ ކުރާން އައިކަންތައް ކުރެއްވި ވާހަކަޔާއި އެނބުރި އަންނާނޭކަމުގެ ވާހަކައެވެ.\nރައީސްކަމުގެ ހުވާކުރެއްވުމަށްފަހު އައު ރައީސް ޖޯ ބައިޑެން ވިދާޅުވިއެވެ. އަޑުއަހައި އިތުބާރުކުރާށެވެ. މިއީ ހުރިހާ އެމެރިކާނުންގެ ރައީސެވެ. ވަކި ފިކުރަކަށް ތަބާވާ މީހުންގެ ރައީސެއް ނޫނެވެ. މިއައީ ގައުމު އާރާސްތުކުރުމަށެވެ. އަމާޒަކީ އެއްބައިވަންތަ މުޖުތަމައެއް ބިނާކުރުމެވެ. އެންމެނަށްވެސް ހައްގު މިންވަރު ލިބިދިނުމެވެ. މިއަދަކީ ރައްޔިތުންގެ ދުވަހެވެ. ޑިމޮކްރަސީގެ ދުވަހެވެ. އަނެއްކާވެސް ހިތުގައި ޖެހުނެވެ. ބައިޑެންވެސް މިހުންނެވީ ރައީސް އިބްރާހިމް މުހައްމަދު ސާލިހުގެ ރިޔާސީ ފުރަތަމަ ތަގުރީރު ހިތުދަސްކުރައްވައިގެންތާއެވެ. ނޫނީ އެއްފޮތަކަށް ދަރިވަރުވެގެންތާއެވެ. ފިއްޔެއްވެސް ތަފާތުކުރެއްވީއެއް ނޫނެވެ.\nވައިޓްހައުސް ދޫކޮށްފައި ދަމުން އޯވަލް އޮފީހުގެ މޭޒުމަތީގައި މާވަރުގަދަ ސިޓީއެއް ޓްރަމްޕު ބޭއްވިއެވެ. އައު ރައީސް ޖޯ ބައިޑެންއަށް ލިޔުނު ސިޓީއެކެވެ. މިޒާތުގެ ސިޓީއެއް އޮންނާނެޔޭ ވައިޓްހައުސްގެ މުވައްޒަފުންވެސް ބުންޏެވެ. ކޮންމެއަކަސް މިސިޓީގެ ވާހަކަ އިވުނު ހިސާބުން މީގައިހުރި ވާހަކަތައް ދެނެގަތުމުގެ ޝައުގުވެރިކަން މީސްތަކުންގެ މެދުގައި ވަރަށް ބޮޑުވިއެވެ. ހުވައި ކުރެއްވުމަށްފަހު ވައިޓްހައުސްއަށް ވަޑައިގެން އައު ރައީސް ޖޯ ބައިޑެން އެ ސިޓީ މިހާރު ބައްލަވައިފިއެވެ. އެޔާމެދު ރިޕޯޓަރަކު ސުވާލުކުރީމާ ވިދާޅުވިއެވެ. އެއީ މުޅިން ޕްރައިވެޓް އެއްޗެކެވެ. ވަރަށް ދީލަތި ބަސްފުޅުތަކެއް އެކުލެވޭ ސިޓީއެކެވެ. ޓްރަމްޕުގެ ޝަޚުސިއްޔަތު ހާމަވާ ސިޓީއެއްމެއެވެ. މިވަގުތު ބުނެވެންއޮތީ މިހައިވަރަަށެވެ.\nސިޓީގައި ހުރި ވާހަކަތައް ޖޯ ބައިޑެން ވިދާޅުވެނުދެއްވިޔަސް އެއީ ޓްރަމްޕުގެ މިޒާޖާއި އަޚުލާގު ރަމްޒުކޮށްދޭ ސިޓީއެކޭ ވިދާޅުވީމާ ދެން ހުންނާނީ ކޮން ވާހަކަތަކެއްކަން ދެނެގަންނަން އުދަގުލެއްވެސް ނުވާނެއެވެ. އޭގައި ލިޔެފައިވާ ކަމަށް ބައެއް މީހުން ހީކުރެއެވެ. ތިޔަގޮނޑީގައި އިށީދެވުނީމާ މޮޅުތަކެއް ވެއްޖެކަމަށް ހީކުރަމުތާއެވެ. ކަލެއަށްވެސް އެނގޭނޭފަދައިން މޮޅުވީ މަށެވެ. ކަލޭ މަކަރުހެދީއެވެ. ބަލަން ހުންނާށެވެ. އަހުރެން އަދި އަންނާނަމެވެ. މި ދިވެހިރާއްޖޭގައިވެސް ކުރީގެ ރައީސުންނަށް މިޒާތުގެ މެސެޖުދިނުމަކީ އޮންނަ ކަމެކެވެ. އިހަށްދުވަހުވެސް ކުރީގެ ރައީސަކާ ދިމާލަށް ކުރީގެ އެހެން ރައީސަކު ވިދާޅުވި ކަމަށް މީޑިޔާގައި ލިޔެފައި އޮތެވެ. ގައުމަށް ފާވި ބަލާއެކެވެ. އަނިޔާވެރިކަމުގެ އިންތިހާއެވެ. އެއީ ކަލޭގެ ދައުރު މަށަށް ސިފަކުރެވޭގޮތެވެ.\nއެންމެފަހު ވަގުތުވެސް ޖޯ ބައިޑެންއާމެދު ހެޔޮބަހެއް ޓްރަމްޕު ބުނާނޭކަމަށް އަދި ބުނެފާނެކަމަށް ހީކުރުމަކީ މޮޔަކަމެކެވެ. މިހާތަނަށް ދުވަހަކު ބުނީއެއްވެސް ނޫނެވެ. ބައިޑެންއަކީ އާގަންނަ މުސްކުޅިޔެކޭ އެވަރުގެ މީހަކު ވެރިކަމަށް ގެނެސްފިއްޔާ އެމެރިކާވެސް އާގަންނަ ނުކުޅެދޭ ގައުމަކަށް ވެދާނެޔޭ ބުނީވެސް ޓްރަމްޕެވެ. އާގަތުމަކީ ވާހަކަ ދައްކާއިރު ބައެއްފަހަރު އަކުރުތައް ތަކުރާރުވުމާއި ކުއްލިއަކަށް އަޑު ބެދުންފަދަ ގިލަންވެރިކަން ހިމެނޭ ބައްޔެކެވެ. ބައިޑެންގެ ކިބައިގައި ކޮންމެވެސް މިންވަރަކަށް މިބަލީގެ އަސަރު ހުރެއެވެ. އެހެންވެ ބައިޑެންއަށް މަލާމާތްކުރުމުގެ ގޮތުން އެޒާތަށް ޓްރަމްޕު ވާހަކަވެސް ދެއްކިއެވެ.\nމަކާރިމުލް އަޚުލާގޭ ކިޔުނު ފޮތުގެ ބަނޑޭރިގަޑު ފެންނަ ހިސާބަށްވެސް ޑޮނަލްޑް ޓްރަމްޕަށް ދެވިފައިނެތީކަމަށް ވެދާނެއެވެ. ކޮންމެއަކަސް އޭނާގެ އަޚުލާގު ވީދިހަލާކުވެފައިވާ މިންވަރު ފެނިފައި އެމެރިކާގެ ވަރަށް ގިނަބަޔަކު ތިބީ ތަލިން ކުޅުހިކި އަންތަރީސްވެފައެވެ. އެމެރިކާގެ ރައްޔިތުން އަންތަރީސްވިއަސް ދިވެހީން އަންތަރީހެއް ނުވެއެވެ. އެހެނީ މިއީ ދިވެހިރާއްޖޭގައި މީގެކުރިންވެސް ތަމްސީލުވެފައިވާ މަންޒަރެކެވެ. މާލޭގެ ހެދިގޮނޑުދޮށުގައި 2011 ވަނަ އަހަރު ބޭއްވުނު އެއްވުމެއްގައި އޭރުގެ ރައީސް ވާހަކަ ދައްކަވާގޮތޭ ވިދާޅުވެ އޭނާ ހާރުވަމުން ހަމައެގޮތަށް ބޭފުޅަކު ވާހަކަ ދެއްކެވިއެވެ. އެކަމާވީ އުފަލަކުން ތޯއްޗެކެވެ. ދެން ބޭއްވި ރިޔާސީ އިންތިޚާބުގައި ދިވެހިން ވޯޓުދިނީވެސް މިދެންނެވި މަނިކުފާނަށެވެ.\nމިވާހަކަތައް މިލިޔަނީ ވަކިމީހަކު ބަދުނާމުކޮށްފައި އަނެކަކު މޮޅުކުރާކަށް ނޫނެވެ. އެކަހަލަ ނިޔަތެއް އަމްދުން ނުވެސްނެތެވެ. ކަންކަންބަލައި ހޯދައި ފިކުރުކުރާ މީހަކަށްވާތީ ފެންނަމުންމިދާ މަންޒަރުތަކުގެ އެއްގޮތްކަން ހިތަށް ވަދެގެން ބަންޑުންވާ ހާސަރަކީއެވެ. އެކޮޅާއި މިކޮޅު ގުޅުވައިލެވެނީއެވެ. އަހުރެންނަކާ ޓްރަމްޕަކާ ކޮން ކީކީއެއްހެއްޔެވެ. ބައިޑެން ހޭރުވިޔަސް ދިވެހީންގެ ތެރެއިން ރައީސަކު ހޭރުވިޔަސް އަހުރެންނަކާ ކޮން ބެހުމެއް ހެއްޔެވެ. ކަންއޮތީ މިހެންނެވެ. އެހެންނަމަވެސް އެންމެނަށް މިގޮތް ކަމަކުނުދާނެއެވެ. ތިޔައީ ގޯހެކޭ ބުނާ މީހުންވެސް ތިބޭނެއެވެ. ތާރީޚުގައި އެމީހަކު ކުޅަކަމެއްގެ ވާހަކަ ލިޔަންވެސް ލިޔާނެއެވެ.


Vazeefaage Furusath (Park Warden - Addu Nature Park)\nވަޒީފާގެ ފުރުސަތު - ޕާރކް ވަރޑަން (އައްޑޫ ނޭޗަރ ޕާރކް)\nއައްޑޫ ނޭޗަރ ޕާރކް، އައްޑޫސިޓީ ކައުންސިލްގެ އިދާރާ / އައްޑޫ\nއައްޑޫ ނޭޗަރ ޕާރކަށް ޒިޔާރަތްކުރާ ފަރާތްތަކަށް ޓުއަރތައް ހިންގުމުގައި އަމަލީގޮތުން ބައިވެރިވުން.\nއައްޑޫ ނޭޗަރ ޕާރކުގެ ސަލާމަތީ ކަންތައްތައް ވެރިންގެ ލަފާގެމަތިން އިންތިޒާމުކުރުން\nޑިއުޓީ ގަޑީގައި ކޮންމެ 120 މިނިޓަކުން އައްޑޫ ނޭޗަރ ޕާރކު ވަށައިގެން ހިނގާ ބަލައި ޗެކްކުރުން\nނޭޗަރ ޕާރކުގެ އެއްވެސް ހަޓަކަށް ނުވަތަ ފެންސަކަށް ނުވަތަ ސަރަހައްދަށް ގެއްލުމެއް ލިބިފައިވާނަމަ، އެކަން ވަގުތުން ވެރިންގެ ސަމާލުކަމަށް ގެނައުން\nގަވާއިދާ ޚިލާފަށް އައްޑޫ ނޭޗަރ ޕާރކަށް ވަނުމާއި، މިސަރަހައްދުގައި އެއްވެސް ބާވަތެއްގެ މަނާކަމެއް ކުރާނަމަ އަދި ޤަވާއިދާ ޚިލާފުކަމެއް ހިނގާނަމަ އެކަމެއް ވަގުތުން ވެރިންނަށް ރިޕޯޓްކޮށް ކަނޑައެޅިފައިވާ އުސޫލުތަކުގެ ތެރެއިން އެކަމެއް ހުއްޓުވުމަށް މަސައްކަތްކުރުން\nސަރަހައްދުގައިވާ ގަސްތައް ބަލަހައްޓައި ނޭޗަރ ޕާރކުގެ ކުދި މަރާމާތުތައް ކުރުމާއި މެއިންޓަނަންސްގެ މަސައްކަތްތައް ކުރުން\nނޯޓް: މަޤާމަށް އައްޔަން ކުރުމަށް، ވަޒީފާއަށް އެދިފައިވާ ފަރާތަށް A2 ޝީޓުން މުޅިއެކު ޖުމްލަ 70 ނުވަތަ އެއަށްވުރެ މަތިން ޕޮއިންޓް ލިބެންވާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2022 ޖަނަވަރީ 25 ވާ އަންގާރަ ދުވަހުގެ 13:00 ގެ ކުރިން އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 2022 ޖަނަވަރީ 26 އާއި 2022 ފެބުރުވަރީ 03 އާ ދެމެދުގައެވެ. އިންޓަރވިއު ބޭއްވޭނެ ތަނާއި ގަޑި ފަހުން އެންގޭނެއެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nސުންގަޑި: 2022-01-25 13:00:00


RIX ah fuluhun kuranee human trafficking ge serious thuhumathu thakeh | Mihaaru\nމެންބަރު އަލީ ރިޒާ މަޖިލީހުގެ ޖަލްސާއެއްގައި\nރިޒް ކުންފުންޏަށް ފުލުހުން ކުރަނީ ހިއުމަން ޓްރެފިކިންގެ ސީރިއަސް ތުހުމަތުތަކެއް\n06 ޖުލައި 2020 - 12:27 29 comments\nބ. ބޮޑުފިނޮޅުގައި ރިސޯޓެއް ތަރައްގީ ކުރުމުގެ މަސައްކަތާ ހަވާޅުވެފައިވާ މިލަންދޫ ދާއިރާގެ މެންބަރު އަލީ ރިޒާގެ ރިޒް ކުންފުންޏަށް ހިއުމަން ޓްރެފިކިންގެ ސީރިއަސް ތުހުމަތުތަކެއް ފުލުހުން ކޮށްފި އެވެ.\nސީލް މޯލްޑިވްސްގެ ބޮޑުފިނޮޅުގައި 200 އަށް ވުރެ ގިނަ ބިދޭސީން އެ މީހުންނަށް މުސާރަ ނުލިބިގެން ހަމަނުޖެހުން ހިންގައި ދިވެހި ބައެއް މުވައްޒަފުން ރަހީނުކޮށް ތަނުގެ މުދަލަށް ވަނީ ބޮޑެތި ގެއްލުންތަކެއް ދީފަ އެވެ. އެ މައްސަލައާ އެކު، ސީލް އިން ރަށުގެ މަސައްކަތްތަކެއް ހަވާލުކޮށްފައިވާ އަލީ ރިޒާގެ ކުންފުންނީގެ މައްސަލަ ފެންމަތިވީ އެވެ.\nފުލުުހުންގެ ހިއުމަން ޓްރެފިކިން ޑިޕާޓްމަންޓުން ތަހުގީގުކުރާ މި މައްސަލައާ ބެހޭ ގޮތުން ފުލުހުން ބުނީ ބިދޭސީންނަށް މަޖުބޫރުކޮށް އެކްސްޕްލޮއިޓޭޝަންގެ އަމަލުތައް ހިންގައި މީހުން ޓްރެފިކް ކުރުމަށް މަގުފަހިވާ ގޮތަށް އަމަލުކޮށް ބިދޭސީ މަސައްކަތްތެރިންގެ ފަރާތުން އެ ކުންފުނިން ދައުލަތަށް ދައްކަންޖެހޭ ފީ އާއި ފައިސާ ނުދައްކާ މަސައްކަތްތެރިންގެ ހައްގުތައް ނިގުޅައިގެންފައިވާ ކަމަށް ރިޒް ކުންފުންޏަށް ތުހުމަތުކުރެވޭ ކަމަށެވެ.\nރިސޯޓް ތަރައްގީ ކުރުމަށް ކުރަންޖެހޭ މަސައްކަތްތަކާ ރިޒް ކުންފުނިން ހަވާލުވުމަށް ފަހު މީހުން ޓްރެފިކް ކުރުން ކަމަށް ތުހުމަތުކުރެވޭ ގޮތަށް ގަވާއިދާ ހިލާފަށް ގިނަ އަދަދެއްގެ ބިދޭސިންނަށް އޮޅުވާލައި، މަކަރާއި ހީލަތުން ރާއްޖެ އެތެރެކޮށްފައިވާ ކަމަށް ވެސް ފުލުހުން ވަނީ ތުހުމަތުކޮށްފަ އެވެ.\n"ޓްރެފިކް ކުރެވިފައިވާ ކަމަށް ބެލެވޭ ބިދޭސީ މަސައްކަތްތެރިން ރާއްޖޭގެ ރަށްތަކުން ހޯދައި، އެ ބިދޭސީންނާ ހަވާލުވެ، އެކުންފުނީގެ ބެލުމުގެ ދަށުން ރާއްޖޭގެ އެއްރަށުން އަނެއް ރަށަށް ގެންގޮސް، ބިދޭސީ މަސައްކަތްތެރިންގެ ނިކަމެތިކަމާއި މަޖުބޫރީ ހާލަތުގެ ބޭނުން ނަހަމަ ގޮތުގައި ހިފައިގެން ގާނޫނާ ހިލާފު މަޖުބޫރުކުރުވުމެއް ކުރިމަތިކުރުވައިގެން މަސައްކަތްތެރިންނަށް ދޭންޖެހޭ މުސާރައާއި އުޖޫރަނުދީ ގިނަ ދުވަސްތަކެއްވަންދެން މަސައްކަތްކުރުވާފައިވާ" ކަމަށް ވެސް ރިޒް ކުންފުންޏަށް ތުހުމަތުކުރެވޭ ކަމަށް ފުލުހުން ބުންޏެވެ.\nމީގެ އިތުރުން މަސައްކަތްތެރީންގެ ތެރެއިން މުސާރަ އާއި އިނާޔަތް ހޯދަން އަޑުއުފުލާ މީހުންނަށް ބިރުދައްކައި ވަޒީފާ އިން ވަކިކޮށް އަނބުރާ މާލެ ސަރަހައްދަށް ފޮނުވާފައިވާކަމަށް ވެސް ވަނީ ތުހުމަތުކޮށްފަ އެވެ.\nRIX ah ah vanee ithurah ves faisaa dheefai: Seal Maldives\nމުވައްޒަފުންނަށް މުސާރަ ނުދެވި އޮތީ ސީލް ކުންފުނިން ފައިސާ ނުދޭތީ ކަމަށް ރިޒާ އަދި ރިޒާގެ ވަކީލުން ވެސް ވަނީ ވިދާޅުވެފަ އެވެ. ނަމަވެސް ސީލް ކުންފުނީގެ ވަކީލުން ވިދާޅުވެފައިވަނީ ރިޒް އިން ބުނާ އެއްބަސްވުންތަކުގައި ބަޔާންކޮށްފައިވާ މަސައްކަތްތައް އެއްކޮށް ފުރިހަމަކޮށް ނިމުމުން، ސީލް މޯލްޑިވްސް އިން ދައްކަންޖެހެނީ 12،332،765.ރ. ކަމަށާއި އެކަމަކު ސީލްގެ ފަރާތުން ކޮންޓްރެކްޓަރަށް މިހާތަނަށް 21،773،338.21ރ. ދައްކާފައިވާ ކަމަށެވެ.\nރިޒްގެ މުވައްޒަފުންނަށް މުސާރަ ދިނުމަކީ ސީލް އިން ކުރަންޖެހޭ ކަމެއްގެ ގޮތުގައި ރިޒް ކުންފުނީގެ ވަކީލުން ފާހަގަކޮށް ބަޔާން ނެރުނެވެ. ނަމަވެސް ސީލްގެ ވަކީލުން ބުނީ ހަވާލާދީފައިވާ އެއްބަސްވުމުގައި" ކޮންޓްރެކްޓުގެ މުވައްޒަފުންގެ މަހު މުސާރައިގެ އިތުރުން މުވައްޒަފުން އިންޝުއަކޮށް މުވައްޒަފުންގެ ބޭސް ފަރުވާ އާއި ވިސާ ނެގުން ފަދަ އެންމެހާ ކަންކަމެއް ބަލަހައްޓައި އެކަމުގެ ޚަރަދުކުރާނީ ކޮންޓްރެކްޓަރު" ކަމަށް ބަޔާންކޮށްފައި އޮންނަ ކަމަށެވެ.\nބޮޑުފިނޮޅުގައި ހަމަނުޖެހުން ހިންގި 19 ބިދޭސީއަކު ހައްޔަރުކުރުމަށް ފަހު ދެން ތިބި ބިދޭސީން އަދިވެސް ތިބީ އެ ރަށުގަ އެވެ. އެ ބިދޭސީންނަކީ ކޮން ބައެއްކަން އެނގޭނެ ލިޔުންތަކެއް މިހާރު ނެތް ކަމަށް ބުނެ އެ މީހުންނާ ހަވާލުވާން ވެސް ރިޒް އިން ވަނީ އިއްޔެ އިންކާރުކޮށްފަ އެވެ.\nއިތުރު ލިޔުންތައް ހިއުމަން ޓްރެފިކިން މެމްބަރު އަލީ ރިޒާ (މިލަންދޫ) ބ. ބޮޑުފިނޮޅު


Medical check-up ah, Abbas German ah\nމެޑިކަލް ޗެކްއަޕެއް ހައްދަވަން އައްބާސް ޖަރުމަނަށް\nމަހްމޫދު އައްބާސްއާ އެންޖެލާ މާކެލް: ބާލިންގައި ބައްދަލު ކުރައްވައި މަޝްވަރާ ކުރައްވާނެ\nފަލަސްތީންގެ ރައީސް މަހްމޫދު އައްބާސް ޖަރުމަނަށް ވަޑައިގަތުމަށްޓަކައި ޖޯޑަންއަށް ވަޑައިގެންފި އެވެ. ފަލަސްތީނުގެ ރާމަﷲ އިން ޖޯޑަންއަށް ވަޑައިގަތީ ހެލިކޮޕްޓަރެއްގައި ކަމަށް އޭއެފްޕީއިން ބުނެ އެވެ.\nއައްބާސް 86، އަކީ ވަރަށް ގިނައިން ދުންފަތުގެ އިސްތިއުމާލް ކުރައްވާ ބޭފުޅެއް ކަމަށްވެ އެވެ. އެމަނިކުފާނަށް 2018 ގައި ނިއުމޯނިއާ ޖެހިވަޑައިގެން ހޮސްޕިޓަލްގައި ފަރުވާ ދެއްވަން ވެސް ވަނީ ޖެހިވަޑައިގެންފައި ވެއެވެ.\nއައްބާސްގެ މި ދަތުރުފުޅުގައި ޖަރުމަނުގެ ޗާންސެލާ އެންޖެލާ މާކެލްއާ ބާލިންގައި ބައްދަލު ކުރައްވާނެ ކަމަށް އޭއެފްޕީއިން ބުނެ އެވެ. އަދި ސިޔާސީ މަޝްރަހާ ބެހޭ ގޮތުން މަޝްވަރާ ކުރައްވައި ފަލަސްތީންގައި ކުރިއަށް އޮތް ގާނޫން ހަދާ މަޖިލިސްގެ އިންތިހާބާއި ރިޔާސީ އިންތިހާބާ ބެހޭ ގޮތުން މަޝްވަރާ ކުރައްވާނެ އެވެ. ގާނޫން ހަދާ މަޖިލިސްގެ އިންތިހާބު ބާއްވަން ހަމަޖައްސާފައި ވަނީ މެއި 22 ގަ އެވެ. އަދި ރިޔާސީ އިންތިހާބު ޖުލައި 31 ގަ އެވެ.\nފަލަސްތީންގައި މިއަހަރު އޮންނަ އިންތިހާބުގައި ވާދަ ކުރައްވާނެ ކަމަށް އައްބާސް އަދި ވިދާޅެއް ނުވެ އެވެ. މި ދަތުރުފުޅަށް ފަހު ވަކި ގޮތެއް ނިންމަވާނެ ކަމަށް ވެސް އޮތީ ބެލެވިފަ އެވެ. އެންޖެލާ މާކެލްއަކީ އައްބާސްއާ ވަރަށް ގާތް ކަނބަލެއް ކަމަށް ބުނެވެ އެވެ. އެހެންކަމުން، ދެ ބޭފުޅުންގެ މަޝްވަރާއިން ރަނގަޅު ފިކުރެއް އުފަންވުމަކީ ވެސް އޮތް އުންމީދެކެވެ.\nފަލަސްތީން ޖޯޑަން ޖަރުމަން + މަހްމޫދޫ އައްބާސް\n"އުންމީދަކީ ފަލަސްތީނުގެ މިނިވަން ދައުލަތް ގާއިމުވުން"


Dhanmaanu Boduberu group ge Eid Show Bodufulhadhoo gai\nދައްމާނު ބޮޑުބެރު ގްރޫޕްގެ އީދު ޝޯ ބޮޑުފުޅަދޫގައި\nދައްމާން ބޮޑުބެރު ގްރޫޕްގައި ހިމެނޭ ބައެއް މެމްބަރުން --\nފޯރިގަދަ ހަރަކާތްތަކަކާއެކު ދައްމާނު ބޮޑުބެރު ގުރޫޕްގެ އީދު ޝޯ މިފަހަރު އޮންނާނީ އއ. ބޮޑުފުޅަދޫގަ އެވެ. މި ޝޯ އޮންނާނީ މާދަމާ ރޭގަ އެވެ.\nދައްމާނު ބޮޑުބެރު ގުރޫޕްގެ އެސިސްޓެންޓް މެނޭޖަރު އަލީ މިޝްއަލް ބުނީ އެހެން އަހަރުތަކާއި ހިލާފަށް ވަރަށް ފޯރިގަދަ އަދި ތަފާތު ހުށަހެޅުންތަކެއް މިފަހަރުގެ ޝޯގައި ފެނިގެންދާނެ ކަމަށެވެ. ފޯރިގަދަ ލަވަތަކާއި އަދި އާ ޒުވާން މޫނުތަކާއެކު ދަންމާނު އޮތީ ވަރަށް ފުރިހަމައަށް ތައްޔާރުވެފައި ކަމަށް މިޝްއަލް ބުންޏެވެ.\nއީދަށް ބޮޑުފޮޅިދޫއިން ވެސް ވަނީ މިފަހަރު ވަަރަށް ބޮޑަށް ތައްޔާރުވެފަ އެވެ. އެ ބޮޑުބެރު ގްރޫޕްއާއެކު ރާއްޖޭގެ މަޝްހޫރު އަންހެން ޑާންސް ގުރޫޕެއް ކަމުގައިވާ ޕާޕަލް ވިންގްސް ވެސް ބޮޑުފުޅަދޫގެ ސްޓޭޖް ފަޅުފިލުވައިދޭނެ އެވެ.\nއަންހެން ޑާންސް ގުރޫޕެއް ކަމުގައިވާ ޕާޕަލް ވިންގްސް --\nދައްމާން ބޮޑުބެރު ގްރޫޕްގައި ހިމެނޭ ބައެއް މެމްބަރުން ޝޯއެއް ދެނީ --\n"މި ޝޯ ތަފާތު ވާނެ، ލަވަތައްވެސް ތަފާތުވާނެ، ނެށުންތައްވެސް ތަފާތު ވާނެ، އަދި ބެރު ލައިން ހަމަ އޮބިނޯންނާނެ، މިތިބީ ފިސާރި ޝޯއެއް ދީ ހޭވައްލަން ތައްޔާރަށް،" މިޝަލް ބުންޏެވެ. "އަދި ޕާޕަލް ވިންގްސްއާއެކު މިޝޯ ދިނުމަކީ މި ޝޯ އިތުރަށް ފޯރިގަދަވެދެން ދާނެ ކަމެއް،"\nދަންމާނުއަކީ އީދު ޝޯތައް ދިނުމުގައި އާންމުންގެ މެދުގައި ވަރަށް މަގުބޫލު ބޮޑުބެރު ގުރޫޕެކެވެ. މި ޝޯގައި ދައްމާނުގެ 25 މެމްބަރުން ބައިވެރިވާނެ އެވެ. ސްޓޭޖް ޝޯ ދިނުމުގެ އިތުރުން އެ ރަށުގައި ބާއްވާ އެހެން އީދު ކުޅިވަރިތަކުގައި ވެސް ދަންމާނުން ބައިވެރިވާނެ އެވެ.


Hiya flatthah havalukury emme bodu agu husha'elhi kunfunya\nހިޔާ ފްލެޓް އަޅަން ހަވާލުކުރީ އެންމެ ބޮޑު އަގު ހުށަހެޅި ކުންފުންޏަށް\nހިޔާ ފްލެޓްތަކެއް: މި ފަޝްރޫއު ހަވާލުކުރީ އެންމެ ބޮޑު އަގު ހުށަހެޅި ކުންފުންޏާ ކަމަށް ރައީސް އޮފީހުން ބުނޭ\nރައީސް އަބްދުﷲ ޔާމީންގެ ސަރުކާރުން ކުރިއަށްގެންދިޔަ ހިޔާ މަޝްރޫއު ހަވާލުކޮށްފައި ވަނީ އެންމެ ބޮޑު އަގު ހުށަހަޅާފައިވާ ކުންފުންޏަށް ކަމަށް ސަރުކާރުން ބުނެފި އެވެ.\nހިޔާ މަޝްރޫއާ ގުޅިގެން މައުލޫމާތު ހިއްސާކުރުމަށް މިއަދު ރައީސް އޮފީހުން ބޭއްވި ނޫސްވެރިންގެ ބައްދަލުވުމުގައި އެ އޮފީހުގެ ތަރުޖަމާން މުހައްމަދު މަބްރޫކް އަަޒީޒު ވިދާޅުވީ ހިޔާ ފްލެޓްތަކުގެ ޔުނިޓަކީ 62،000 ޑޮލަރު ކަމަށެވެ. ފަސް ފަރާތަކުން ޕްރޮޕޯސަލް ހުށަހެޅިއިރު އެއަށްވުރެ މާ ކުޑަ އަގު އެހެން ފަރާތްތަކުން ހުށަހަޅާފައިވާ ކަމަށް ވިދާޅުވި އެވެ.\nތަރުޖަމާނު މަބްރޫކް: މިސަރުކާރުގެ ތިން ކޮޓަރީގެ ފްލެޓްތަކަށްވުރެ ހިޔާގެ ދެ ކޮޓަރި ފްލެޓްތަކުގެ އަގު ބޮޑު\nމަބްރޫކް ވިދާޅުވީ މިއީ މި ސަރުކާރުން އަޅާ ތިން ކޮޓަރީގެ ފްލެޓްތަކާ އެއްވަރުގެ އަދަދެއް ކަމަށެވެ. އެގޮތުން މި ސަރުކާރުން އަޅާ 750 އަކަފޫޓުގެ ތިން ކޮޓަރީގެ ފްލެޓްތަކުގެ އަގަކީ 62،000 ޑޮލަރާއި 66،000 ޑޮލަރާއި ދެމެދުގެ އަގެއް ކަމަށެވެ.\nމި ސަރުކާރުން ހިންގާ އެންމެ ކުދި ފްލެޓްތަކުގައި 650 އަނކަފޫޓު ހުންނާނެ ކަމަށާއި އެ ތަންތަނުގެ އަގު އުޅޭނީ ޔުނިޓެއް 45،000 ޑޮލަރާއި 47،000 ޑޮލަރާ ދެމެދުގެ އަގެއްގައި ކަމަށެވެ. މިއީ ހިޔާ ފްލެޓްތަކަށްވުރެ ބޮޑު ޔުނިޓްތަކެއް ކަމަށާއި މި އަގަކީ ތަންތަނުގައި ޓައިލްސް ޖަހައި، ކުލަލައި، ދޮރުތައް ހަރުކޮށް އަދި ފަންކާ އާއި ބޮކިތައް ހަރުކުރުމުން އަރާ އަދަދު ކަމަށް މަބްރޫކް ވިދާޅުވިއެވެ.\nމަބްރޫކް ވިދާޅުވި ގޮތުގައި ހިޔާ ފްލެޓްތަކަކީ ތިން ކޮޓަރީގެ ޔުނިޓްތަކެއް ހަދަންދާ އަގަށްވުރެ ކުޑަ އަދި ފިނިޝިން ވެސް ނުނިންމާ ހިންގާފައި އޮތް ޕްރޮޖެކްޓެއް ކަމަށެވެ.\nމި ނޫސްވެރިންގެ ބައްދަލުވުމުގައި ބައިވެރިވެވަޑައިގެން އެޗްޑީސީގެ ޗީފް ފިނޭންސް އޮފިސަރު އަހުމަދު ޝާމް ވިދާޅުވިގޮތުގައި އަގުތައް ކަނޑައަޅާފައި ވަނީ ހަމައެކަނި ކޮންސްޓްރަކްޝަން މަސައްކަތާއި ކޮންސްޓްރަކްޝަން މަސައްކަތުގެ އިންޓްރެސްޓް އެކަނި ހިމަނާފައި ކަމަށެވެ. އެހެން ހަރަދުތައް ވެސް ހުންނާނެ ކަމަށާއި ނަމަވެސް އެ އަދަދުތައް ހިމަނައިފިނަމަ މިހާރު ކަނޑައަޅާފައިވާ އަގުތަކަށް ވުރެ ބޮޑުވާނެ ކަމަށް ވިދާޅުވި އެވެ.\nރައީސް އަބްދުﷲ ޔާމީން އިމާރާތް ކުރުން ހިޔާ މަޝްރޫއު + މުހައްމަދު މަބްރޫކް އަޒީޒް\nމޭ/ޖޫން ގައި ހިޔާ ފްލެޓްތަކަށް ވަދެވޭވަރުވާނެ


January 1, 2021 ga Male' City, Villimale ga haveeru4in reygandu 8 ah faimaguga ulhey gothah hamajassaifi - vNews.mv\nޖެނުއަރީ 1 ގައި މާލެ، ވިލިމާލޭގައި ހަވީރު 4:00 އިން ރޭގަނޑު 8:00 ވެހިކަލް ދުއްވުން މަނާ!\nމަރްޔަމް ލީން 29 December 2020, 22:45\n2021 ވަނަ އަހަރުގެ ޖެނުއަރީ 1 ވަނަ ދުވަހު ހަވީރު ހަތަރަކުން، ރޭގަނޑު އަށަކަށް މާލެ އަދި ވިލިމާލޭގައި ވެލިކަލް ދުއްވުން މަނާކޮށްފިއެެވެ.\nމާލެ ސިޓީ ކައުންސިލުން މިއަދު ކޮށްފައިވާ އިއުލާނެއްގައި ބުނެފައިވަނީ، މިއަހަރަކީ ކޮވިޑް-19 ގެ ސަބަބުން މާލެ ސިޓީގެ ގިނަ ރައްޔިތުން ފުރަ ބަންދުވެ، ދަތުރުފަތުރުކުރުން ހުއްޓިފައިވާ ހާލަތުގައި ދުވަސްތައް ހޭދަކުރަން ޖެހިފައިވާ އަހަރެއް ކަމަށެވެ.\nއަދި މިއަދާ ހަމައަށްވެސް އާންމު ހާލަތަށް ނުދެވިވާތީ މިހާލަތުގައި، ރައްޔިތުންނަށް ހިތްހަމަޖެހުމެއް ގެނެސްދިނުމަށް ކައުންސިލުން ބޭނުންވާ ކަމެވެ.\nމިގޮތުން ކުރެވޭ މަސައްކަތުގެ ދަށުން މާލެ ސިޓީގެ މާލެ އަދި ވިލިމާލޭގައި ފައިމަގުގައި ހިނގާ ވަގުތުކޮޅެއް ހަމަޖައްސައި ދިނުމަށްޓަކައި ކައުންސިލުން ވަނީ 2021 ވަނަ އަހަރުގެ ޖެނައަރީ މަހުގެ 1 ވާ ހުކުރު ދުވަހުގެ ހަވީރު 4:00 އިން ރޭގަނޑޫ 8:00 އަށް މާލެ ސިޓީގެ މާލެ، ވިލިމާލޭގެ މަގުތަކަކީ ފައިމަގުގައި ހިނގާއުޅޭ ވަގުތެއްގެ ގޮތުގައި ހަމަޖެއްސުމަށް ނިންމާފައި ކަމަށެވެ.\nއެހެންކަމުން އެވަގުތުތަކުގައި އެއްގަމުގައި ދުއްވާ އިންޖީނުލީ އުޅަނދުތަކުގެ ތެރެއިން ހުއްދަދީފައިވާ އުޅަނދުތައް ފިޔަވައި އެހެން އުޅަނދު މާލޭ ސިޓީގެ މާލެ އަދި ވިލިމާލޭގެ މަގުތަކުގައި ދުއްވުމަކީ މަނާކަމެއްކަމަށް ކައުންސިލުން ބުނެފައިވެއެވެ.\nހާއްސަ ހުއްދަ ދީފައިވާ އުޅަނދުތައް:\nހާއްސަ އެހީއަށް ބޭނުންވާ މީހުން ދުއްވުމަށް ހާއްސަ ކުރެވިފައިވާ ސައިކަލް\nއެދުވަހުގެ އެގަޑީގައި ދުއްވުމުގެ ހުއްދަދެވޭ އުޅަނދުތައް\nއެހެންކަމުން އެގަޑިތަކުގައި ހުއްދަނެތި ވެހިކަލް ދުއްވާ ފަރާތްތައް އެއްގަމު ދަތުރު ފަތުރުގެ ގާނޫނުގެ 67 އަދި 68 ވަނަ މާއްދާގެ ދަށުން ފިޔަވަޅު އަޅާނެކަމުގައި ކައުންސިލުން ބުނެފައިވެއެވެ.\nރާއްޖެ މާލެ ސިޓީ މާލޭ ސިޓީ ކައުންސިލް ވިލިމާލެ\nމިީ ވަރަށް ރަގަޅު ނިއްމުމެއް އާއިލާ މީހުންނާ ގުޅުން ބަދަހި ކޮށްލާ އެއްމެން އެއްތަންވެލާ ، އުފާ ކޮށްލުން ރަގަޅު....


- ސަރވިސް އެލަވަންސް: މަހަކު -/3000 ރުފިޔާ.\n- ލިވިންގ އެލަވަންސް: މަހަކު -/2700 ރުފިޔާ.\n- ޖުޑީޝަލް އެލަވަންސް: ޖުޑީޝަލް އެލަވަންސްގެ ގޮތުގައި އަސާސީ މުސާރައިގެ %55 (މަހަކު).\n- މަޤާމުގެ މަސައްކަތް ކުރުމުގެ ހުނަރު/ޤާބިލުކަން ސާބިތުކޮށް ދިނުމާއެކު، ޝަރީޢަތާ ޤާނޫނު ނުވަތަ ޝަރީޢާ ނުވަތަ ޤާނޫނުން ދިވެހިރާއްޖޭގެ ޤާއުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލުކޮށްފައިވުން.\n- "ފެމިލީ ކޯޓުގެ ކޭސް މެނޭޖްމެންޓް ޕްރޮސީޖަރ"އާ އެއްގޮތަށް މަސައްކަތްކުރުން.\n- ކޯޓަށް ޙާޟިރުކުރެވޭ ފަރާތްތަކާއިމެދު، "ކޯޓަށް މީހުން ޙާޟިރުކުރުމުގައި ޢަމަލުކުރާނެގޮތުގެ ޤަވާޢިދު"އާ އެއްގޮތްވާ ގޮތުގެމަތިން ފިޔަވަޅު އަޅާތޯ ބަލައި އެކަން ކަށަވަރުކުރުން.\n- ޝަރީޢަތުން ނަގާ ބަޔާންތަކާއި ޝަރީޢަތަށް ހުށަހެޅޭ ބަޔާންތައް މަޙުޟަރުކުރެވިފައިވޭތޯ ބަލައި ކަށަވަރުކުރުން.\n- ޝަރީޢަތް ނިމުނު ގޮތުގެ ރިޕޯޓް ތައްޔާރުކުރުން.\n- މީގެ އިތުރުން ކޯޓުގެ މަސްއޫލިއްޔަތުތައް ތަންފީޒުކުރުމަށްޓަކައި ކޯޓުން ޙަވާލުކުރެވޭ އިތުރު މަސައްކަތްތައް.\nވަޒީފާއަށް އެންމެ ޤާބިލު ފަރާތެއް ހޮވުމަށް ބެލޭނޭ ކަންތައްތައް:\n- އެހެން މީހުނާއި ގުޅިގެން މަސައްކަތް ކުރުމުގެ ޤާބިލުކަން ހުރި މިންވަރު\n- ލީޑަރޝިޕް، ޓީމް ވޯކް، އަދި މައްސަލަ ހައްލު ކުރުމުގެ ޤާބިލުކަން ހުރި މިންވަރު.\n- ދިވެހި އަދި އިނގިރޭސި ބަހުން މުޢާމަލާތް ކުރުމުގެ ހުނަރު.\n- އެޓިޓިއުޑް އަދި އިންޓަރޕާސަނަލް ސްކިލްސް.\n- ޝަރުޢީ ރިޕޯޓް ލިޔުމުގެ ހުނަރު.\n- އިންފޮމޭޝަން ޓެކްނޮލޮޖީ އަށް އަހުލުވެރިވެފައިވާ މިންވަރު.\n- ވަޒީފާއަށް އެދޭ ފޯމް (މިކޯޓުގެ ރިސެޕްޝަނުން ލިބެން ހުންނާނެއެވެ. އަދި މިކޯޓުގެ ވެބްސައިޓްwww.familycourt.gov.mv (http://www.familycourt.gov.mv) އިން މި ފޯމް ޑައުންލޯޑްވެސް ކުރެވޭނެއެވެ.)\n- މޯލްޑިވްސް ކޮލިފިކޭޝަން އޮތޯރިޓީން ފެންވަރު ބަލާފައިވާ ތަޢުލީމީ ސެޓްފިކެޓްތަކާއި، ޓްރާސްކްރިޕްޓްގެ ކޮޕީ.\n- އަދާކޮށްފައިވާ ވަޒީފާތަކާއި، އަދާކުރަމުންދާ ވަޒީފާތަކާއި، އެ މަޤާމުތަކުގެ ކްލެސިފިކޭޝަނާއި، ރޭންކާއި، މަޤާމުގައި ވީ މުއްދަތާއި، މަސްޢޫލިއްޔަތު އެނގޭނެ ލިޔުންތަކުގެ ކޮޕީ.\n- ފޯމާއެކު ހުށަހަޅަން ޖެހޭނެކަމަށް އިޢުލާންގައި ބަޔާންކޮށްފައިވާ ހުރިހާ ލިޔެކިޔުންތައް ހުށަހަޅާފައިނުވާނަމަ، އެފޯމެއް ބާޠިލް ކުރެވޭނެއެވެ. އަދި އިޢުލާނުގެ ސުންގަޑީގެ ފަހުން ހުށަހަޅާ އެއްވެސް ލިޔުމެއް ބަލައިނުގަނެވޭނެއެވެ.\n- ނޯޓް: ވަޒީފާއަށްއެދި ހުށަހަޅާ ފަރާތްތަކުގެ ތެރެއިން ވަޒީފާއަށް އެދި ހުށަހަޅާ ފޯމުގައި ބަޔާންކޮށްފައިވާ ލިޔުންތައް އޭގެ އަސްލާ އެއްގޮތްކަން ކަށަވަރުކުރާނީ، އިންޓަރވިއުއަށް ހޮވޭ ފަރާތްތަކުގެ އެކަންޏެވެ. މިގޮތުން އިންޓަރވިއުއަށް ހޮވޭ ފަރާތްތައް އިންޓަރވިއުއަށް ޙާޟިރުވާއިރު، ހުށަހަޅާފައިވާ ލިޔުންތަކުގެ އަސްލު ލިޔުން ގެންނަންވާނެއެވެ.\n- އެޓެސްޓް ކޮށްފައިނުވާ ލިޔެކިޔުންތައް ވެސް އެޕްލިކޭޝަން އާއެކު ބަލައިގަންނާނެއެވެ. އެޓެސްޓް ކޮށްފައިވާ ލިޔުމެއްގެ ކޮޕީ ހުށަހަޅާނަމަ ހުށަހަޅަންވާނީ ރަނގަޅަށް އެޓެސްޓް ކޮށްފައިވާ ލިޔުމެއްގެ ކޮޕީއެވެ.\n24 ފެބުރުވަރީ 2019 ވާ އާދިއްތަ ދުވަހުގެ 13:00 ގެ ކުރިން\n- މިމަޤާމަށް ޝަރުޠުހަމަވާ ފަރާތްތަކުގެ ތެރެއިން، މަޤާމަށް އެންމެ އެކަށީގެންވާ ފަރާތެއް ހޮވާނީ މަޤާމުގެ ވާޖިބުތައް އަދާކުރެވޭނެކަމަށް އިންޓަރވިއުގައި ސާބިތުކޮށްދޭ ފަރާތްތަކުގެ ތެރެއިންނެވެ.\n- މިމަޤާމަށްއެދި ހުށަހަޅާ ފޯމްތަކުގެ ތެރެއިން އިޢުލާނާއި އެއްގޮތަށް ޝަރުތުފުރިހަމަ ނުވާކަމަށް މިކޯޓުގެ އެޗް.އާރު ކޮމިޓީއަށް ފެންނަ ފޯމްތައް ބާޠިލު ކުރެވޭނެއެވެ.\n- ނޯޓް: މިވަޒީފާ އަށް އެދިފައިވާ ޝަރުތު ހަމަވާ ފަރާތްތަކުގެ އަދަދު 20 އަށްވުރެ ގިނަނަމަ، ތަޢުލީމާއި ތަޖުރިބާއަށް ބަލައި،އެޗް.އާރު ކޮމިޓީއިން ކަނޑައަޅާ އަދަދަކަށް އިންޓަރވިއު ކުރާނެ ފަރާތްތައް ޝޯޓް ލިސްޓް ކުރެވޭނެއެވެ.


SAFF under 18 women: India athun balivi namaves rajjeyge zuvaan team ah muhimmu thajuribaa eh - Vaguthu\nއިންޑިއާ އަތުން ބަލިވިނަމަވެސް ރާއްޖޭގެ ޒުވާން ޓީމަށް މުހިއްމު ތަޖުރިބާއެއް\nބޫޓާންގައި މިހާރު ކުރިއަށްދާ ސާފް 18 އަހަރުން ދަށުގެ މުބާރާތުގެ ގްރޫޕް ސްޓޭޖުގައި ރާއްޖެ ކުޅުނު ދެވަނަ މެޗުގައި އިންޑިއާ އަތުންވެސް ބަލިވެއްޖެއެވެ.\nމިއަދުގެ މެޗަށް ނުކުތްއިރުވެސް ސެމީއަށް ދިއުމަށް ރާއްޖެއަށް އޮތީ ހަނި ފުރުސަތެކެވެ. އެއީ ފުރަތަމަ މެޗުގައި ބޫޓާން އަތުން 13-0ގެ ނަތީއަކުން ބަލިވެ، ޕޮއިންޓެއް ނުލިބި އޮތުމުންނެވެ.\nބޫޓާންގެ ތިމްޕޫގެ ޗަންގިލިމިތާންގް ސްޓޭޑިއަމްގައި މިއަދު ކުޅުނު މެޗުން ރާއްޖެ ބަލިވީ 8-0 ގެ ނަތީޖާއަކުންނެވެ.\nކުރީ ދުވަހުގެ މެޗާ އަޅާ ބަލާއިރު، ޓީމުގެ ފަރާތުން ވަރަށް ބޮޑަށް ކަންތައްތައް ރަނގަޅުކުރިކަން މިއަދުގެ މެޗުގައި ފާހަގަކޮށްލެވުނެވެ. ހާއްސަކޮށް އިންޑިއާ ފަދަ ވަރުގަދަ ގައުމަކާ ދެކޮޅަށް ކުޅުނު އިރު، ސްކޯގެ ފަރަގު ކުޑަކުރުމަށް ރާއްޖޭގެ ޓީމުން ވަރަށް ރަނގަޅަށް މަސައްކަތް ކޮށްފައިވެއެވެ.\nމިއަދު އިންޑިއާއާ ދެކޮޅަށް ރާއްޖެއިން ކުޅުނު މެޗުގެ ތެރެއިން---\nމި ފަހަރުގެ މުބާރާތަކީ ސަރަހައްދީ ލެވެލްގައި ރާއްޖޭގެ 18 އަހަރުން ދަށުގެ އަންހެން ޓީމު ކުޅުނު ފުރަތަމަ މުބާރާތެވެ. އެ މުބާރާތަށް ޓީމު ދިޔައީ ބައިނަލްއަގުވާމީ އެއްވެސް ތަޖުރިބާއެއް ނެތިއެވެ.\nމިއަހަރުގެ މުބާރާތަކީ ސާފްއިން އިސްނަގައިގެން ބާއްވާ 18 އަހަރުން ދަށުގެ އަންހެން ފުރަތަމަ މުބާރާތެވެ. ބޫޓާންގައި ކުރިއަށްދާ މުބާރާތުގައި ޖުމްލަ ހަ ޓީމަކުން ވާދަކުރެއެވެ.\nދެ ގްރޫޕަކަށް ބަހާލައިގެން މުބާރާތް ކުރިއަށްދާ އިރު، ރާއްޖެ ހިމެނެނީ ގްރޫޕް އޭގައެވެ. އެ ގްރޫޕްގައި ރާއްޖޭގެ އިތުރުން ދެން ހިމެނެނީ އިންޑިއާއާއި މުބާރާތް ބާއްވާ ގައުމު ބޫޓާނެވެ. ގްރޫޕް ބީގައި ހިމެނެނީ ޕާކިސްތާނާއި، ނޭޕާލްގެ އިތުރުން ބަންގްލަދޭޝްއެވެ.\nމިއަދުގެ މެޗުން މޮޅުވެ އިންޑިއާއިން ވަނީ ގްރޫޕްގެ އެއްވަނަ ހޯދައިފައެވެ. ދެވަނަ ލިބެނީ ބޫޓާނަށެވެ. ގްރޫޕް ބީއިން ޕާކިސްތާން ކަޓާފައިވާ އިރު، އެއްވަނަ ޔަގީން ވާނީ މިރޭ ބަންގްލަދޭޝްއާއި ނޭޕާލް ކުޅޭ މެޗުންނެވެ.\nސާފް 18 އަހަރުން ދަށުގެ އަންހެން މުބާރާތް: ބޫޓާން ކައިރިން ރާއްޖެ ބަލިވެއްޖެ\nއަންހެން ސާފް ޗެމްޕިއަންޝިޕްގައި ރާއްޖޭގެ ފުރަތަމަ މެޗުގައި ބޫޓާނާ ދެކޮޅަށް


Mi sarukaarah MMPRC ge khiyaanaath ge massalaeh nubeleyne: Yameen | Mihaaru\nމި ސަރުކާރަށް އެމްއެމްޕީއާރުސީގެ ޚިޔާނާތުގެ މައްސަލައެއް ނުބެލޭނެ: ޔާމީން\nއިދިކޮޅުން މިރޭ ބޭއްވި ޖަލްސާގައި ކުރީގެ ރައީސް އަބްދުﷲ ޔާމީން ވާހަކަފުޅު ދައްކަވަނީ.---ފޮޓޯ: ހުސައިން ވަހީދު/ިމިހާރު\n"ހިބަރުވަދު"ގެ ނަމުގައި ކާނިވާ ސަރަހައްދުގައި އިދިކޮޅުން މިރޭ ބޭއްވި ޖަލްސާގައި ޔާމީން އެހެން ވިދާޅުވިއިރު، އެމްއެޕީއާރުސީގެ ހިޔާނާތް ހިންގާފައި ވަނީ އެމަނިކުފާނުގެ ސަރުކާރުގަ އެވެ. އެ ޚިޔާނާތުގެ ފައިސާއިން އެމަނިކުފާނުގެ އެކައުންޓަށް ޖަމާވި ކަމަށް ބުނާ އެއް މިލިޔަން ޑޮލަރު، ލޯންޑާ ކުރެއްވި ކަމުގެ ތުހުމަތު ކުރެވި ޝަރީއަތް މިހާރު ވަނީ ހުކުމަކާ ހަމައަށް ގޮސްފަ އެވެ.\nއެހެން ޖަލްސާތަކާ ހިލާފަށް ވަރަށް ގިނަ ބަޔަކު ހާޒިރުވި މިރޭގެ ޖަލްސާގައި ޔާމީން ވިދާޅުވީ އެމްއެމްޕީއާރުސީ ހިޔާނާތުގެ މައްސަލަ ތަހުގީގު ކުރާނެ ގާބިލް ކަމާއި ކެރުންތެރިކަން ފުލުހުންގެ ކިބައިގައި ވެސް ނުހުންނާނެ ކަމަށެވެ.\nއެމަނިކުފާނު ވިދާޅުވީ އެމްއެމްޕީއާރުސީގެ މައްސަލަ ތަހުގީގު ނުކުރެވޭނީ "ވަގު ފައިސާ" އެންމެ ގިނައިން ނެގީ ކޮން ބައެއްކަން އެނގޭތީ ކަމަށެވެ. މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ކުރީގެ ގަވަނަރު އަހުމަދު ނަސީރާ ހަވާލާ ދެއްވައި ޔާމީން ވިދާޅުވީ، އެމްއެމްޕީއާރުސީގެ ފައިސާ އެންމެ ގިނައިން ނެގި މީހުން ތިބީ މިހާރުގެ ސަރުކާރުގައި ކަމަށެވެ.\nއެމްއެމްއޭގެ ގަވަރުނަރުކަމުން އިސްތިއުފާ ދެއްވުމަށް ފަހު، މިދިޔަ ޖުލައި 24 ގައި ނެރުއްވި ބަޔާނުގައި އަހުމަދު ނަސީރު ވިދާޅުވެފައި ވަނީ އެމްއެމްޕީއާރުސީގެ ހިޔާނާތުގައި އަސްލު ބައިވެރިވި މީހުން އަދިވެސް ތިބީ މަގާމުތަކުގައި ކަމަށާއި އެ މައްސަލަތައް ތަހުގީގު ނުކުރާ ކަމަށެވެ.\nIsthiufaa dhinee magaamugai huregen javaabu dhaaree vaan beynun nuvaathee: Naseer\n"މި ސަރުކާރު ދިފާއުކުރަން ތި އޮތް ރައްޔިތުންގެ މަޖިލީހުގައި، އެމްޑީޕީގެ މެމްބަރުންގެ ތެރޭގައޭ ތިބީ އެންމެ ގިނަ ވަގު ފައިސާ ނެގި މީހުން. އެހެންވީމާ ކިހިނެއް މިކަން ތަހުގީގު ކުރާނީ؟ މި މައްސަލަ ތަހުގީގެއް ނުކުރެވޭނެ. މި މައްސަލައިގެ އެންމެ ފުންމިނާ ހަމައަށް ދިއުމުގެ ގާބިލްކަމެއް، ހިތްވަރެއް ފުލުހުންގެ ނުހުންނާނެ،" ވަރަށް ޔަގީންކަމާ އެކު ޔާމީން ވިދާޅުވި އެވެ.\nއިދިކޮޅުން މިރޭ ކާނިވާ ސަރަހައްދުގައި ބޭއްވި އެއްވުމުގައި ކުރީގެ ރައީސް އަބްދުﷲ ޔާމީނާއި ޕީޕީއެމް/ޕީއެންސީގެ ވެރިން ބައިވެރިވެވަޑައިގަންނަވަނީ. ފޮޓޯ:ހުސައިން ވަހީދު/މިހާރު\nއެމަނިކުފާނު ވިދާޅުވި ގޮތުގައި، އެމްއެމްޕީއާރުސީގެ ހިޔާނާތުގައި ހިމެނޭ ވަކިވަކި މީހުންގެ މައްސަލަތައް ތަހުގީގު ކުރެވިދާނެ އެވެ.\n"ދުއިސައްތަ ފަންސާސް ހަތް މައްސަލައެއް އެބައޮތް. ކޮން ކަމެއްތޯ ތަހުގީގު ކުރެވުނީ؟ ތަހުގީގެއް ނުކުރެވޭނެ. އެކަމަކު، މި ކަހަލަ ޕޯޑިއަމްތަކުގައި ތިޔަ ރައްޔިތުންގެ ލޯތްބާ އެކީ، އަޅުގަނޑަށް ދެއްވާ އިތުބާރާ އެކީ އަޅުގަނޑު މި ވާހަކަ ދައްކާތީ އަޅުގަނޑު ތަހުގީގު ކުރެވިދާނެ. އެ އަކުން ހަމަ ވާނެ އެއްކަމެއް ވެސް ﷲގެ ރަހުމަތުން ހަމަ ވާނެ އެއްކަމެއް ވެސް ނޯންނާނެ،" ޔާމީން ވިދާޅުވި އެވެ.\nޔާމީން އެހެން ވިދާޅުވިއިރު، އެމްއެމްޕީއާރުސީގެ ހިޔާނާތުގެ މައްސަލައިގެ ފުރިހަމަ ތަހުގީގެއް އެމަނިކުފާނުގެ ވެރިކަމުގައި ނުކުރުމުން އެތައް ބައެއްގެ ފާޑުކިޔުން އަމާޒުވި އެވެ. އެހެންވެ، މި ސަރުކާރުގެ ފުރަތަމަ ދުވަހު ވެސް ކުރި އެއް ކަމަކީ ހިޔާނާތުގެ ފައިސާ އަށް ވީ ގޮތާއި ހިޔާނާތް ހިންގި ގޮތް ބެލުމަށް ރިޔާސީ ކޮމިޝަނެއް އުފައްދައި އެ ތަހުގީގު ފެށުމެވެ.\nއެކަމަކު، ޔާމީން މިރޭ ވިދާޅުވި ގޮތުގައި، އެމްއެމްޕީއާރުސީގެ ހިޔާނާތުގެ ފުރިހަމަ ތަހުގީގު ނިމޭނީ ޕީޕީއެމްގެ ވެރިކަމެއްގަ އެވެ.\n"ހީނުކުރާތި މިހާރު ބާރުގައި ތިބި މީހުން، އަޅުގަނޑުމެން ފުރޮޅާނުލާނެ ހަމަ އެންމެ ގާކޮޅެއް ވެސް ނޯންނާނެ. މިހާރު ފެހި ކާން ދެ ރޮނޑަށް އެއްކޮށް ތިބެވިދާނެ. އެކަމަކު ގަބޫލު ކުރައްވާ. އަޅުގަނޑުމެންގެ ވެރިކަމެއްގައި މި ދެންނެވި ހަމަ އެއްވެސް ކަމެއް ނުބަލައި ދުލެއް ނުކޮށްލާނަން،" ޔާމީން ވިދާޅުވި އެވެ.\nއެމަނިކުފާނު ވިދާޅުވީ، ޕީޕީއެމްގެ ސަރުކާރުގައި 2015 ވަނަ އަހަރާ ހަމައަށް މަޑުކުރީ ކުރީގެ ސަރުކާރުތަކުގެ އެއްވެސް މައްސަލައެއް ނުބަލާ ކަމަށެވެ. އޭގެ ބޭނުމަކީ ޔާމީން ވިދާޅުވި ގޮތުގައި ރާއްޖެ އަށް ހަމަޖެހުން ގެނައުމެވެ. ރައްޔިތުން ބޭނުންވާ ކަންކަން ކުރުމަށެވެ.\n"އަޅުގަނޑުމެންނަށް އެންމެ އުނދަގުވާ އެއް މައްސަލަ ގޮތަށް މި އޮތީ އެމްއެމްޕީއާރުސީގެ މައްސަލަ. ދަރުމަ ވާނެ މި މައްސަަލަ ތަހުގީގުކޮށް ނިންމަންވީ ނޫންތޯ؟ ހަމަ ގޮން ޖަހާލާފައި މި ދެންނެވީ ފުލުހުންނަށް. މި މައްސަލަ ތަހުގީގު ކުރުމުގެ ގާބިލުކަމެއް، ކެރުންތެރިކަމެއް ނުހުންނާނެ އެ މީހުންގެ. މައްސަލަ ތަހުގީގެއް ނުކުރެވޭނެ،: ޔާމީން\nކުރީގެ ނައިބު ރައީސް އަހްމަދު އަދީބު އިސްވެ ހުންނަވައިގެން ހިންގެވި އެ ބޮޑު ޖަރީމާ ހިންގެވި އިރު، ހިޔާނާތުގެ ފައިސާގެ ތެރެއިން 3.3 ބިލިއަނަށް ވުރެ ގިނަ ރުފިޔާ ވަގަށް ނަގާފައިވާ ކަމަށް ކަމަށް ކަމާ ބެހޭ އިދާރާތަކުން ވަނީ ހާމަކޮށްފަ އެވެ. އަދި ހިޔާނާތުގެ މަންފާ ލިބުނު ކަމަށް ތުހުމަތުކުރެވޭ މީހުންގެ އަދަދު 267 އަށް އަރަ އެވެ. ޔާމީނަށް ރިޔާސީ އިންތިހާބު ނާކާމިޔާބުވެ، އެމަނިކުފާނުގެ ވެރިކަން ނިމުމުގެ އެއް ސަބަކަށް ވީ ވެސް އެ މައްސަލަ އެވެ.\nޔާމީން މިރޭ ވިދާޅުވި ގޮތުގައި ފުލުހުންގެ މިހާރުގެ މަސައްކަތަކީ 24 ގަޑިއިރު ސިޔާސީ ކަންކަން ކުރުމެވެ.\nޕީޕީއެމް އެމްއެމްޕީއާރުސީ މަނީ ލޯންޑްރިން ރައީސް އަބްދުﷲ ޔާމީން އެމްއެމްޕީއާރްސީގެ ކޮރަޕްޝަން ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު ކޮރަޕްޝަން އިދިކޮޅު ފަރާތްތައް ރެލީ\n53 ކޮމެންޓް, 101 ރިއެކްޝަންސް\nއަނެއްކާ ކޯޓައް އެތިކޮޅެއްދިނީތަ ތިހާ ޔަގީންކަމާއެކު ބުނަނީ\nތިޔަބުނާ ފައިސާތަކެއް ނެގިނަމަ މަނިކުފާނުގެ ވެރިކަމުގައި ކީއްވެތޯ އެކަން ނުބެލީ. ބަލަން އުޅެފިނަމަ މަނިކުފާނު ނެގިވަރު ފަޅާއަރާ ދާނެތީ ތޯއެވެ ؟ ދޮކޮޅު ނުޖެހޭވާހަކަ ތި ދައްކަވަނީ.\nމިހާ ބޮޑު ވައްކަމެއް ކުރުމަށް މަގުކޮށަ އެންމެ ބޮޑު އެހީއެއްވީ ތިޔަ ރ.ޔާމީނު. ދެރައީ މިކަލޭގެ ާދައްކާ އަޑު އަހާނެ މީހުންވެސް ވާކަން, ހުރިހާ ގޯހެއް ހަދާބަޔަކީ ހަމަ އަމިއްލަ ފައިދާއަށް އުޅޭ އާއްމު ރައްޔިތުން.\nމިސަރުކާރަކަށް އެމްއެމްޕީއާރުސީގެކަންތަކެއް ނުބެލޭނެއެވެ. މިސަރުކާރުގައި ކޮޅުގޮހޮރަށް ކާންދީފަތިބި މީހުން ތިބިޢަދަދު ރަނގަޅަށްއެނގިވަޑައިގަންނަކަމާއި އެމްއެމްޕީއާރުސީގެ ހުރިހާކަމެއް ރަނގަޅަށް އެނގޭކަން ތިވާހަކައިން އެބަހާމަވެއެވެ. ކަމެއްފާޅުވާން މިންވަރުކުރައްވައިފިނަމަ، އެކަންކުރިބައެއްގެ އަމިއްލަދުލުންވެސް އެކަމެއްގެ ހެކިގޮވާނަގާނެއެވެ. މިފެންނަނީ ރިވެތިމިސާލެކެވެ. އެހެންނޫނިއްޔާ ނުދެނަހުރިކަމެއްގެކަމެއްގެ ވާނެ، ނުވާނެ ބުނެވޭނީކިހިނެތް!\nތިވިދާޅުވާފައިސާ ކޮންމެ ބަޔަކައް ބެހިކަމައްވިޔަސް އެފައިސާ ނެގުމުގެ މަގުފަހިކޮއްދީ އެފައިސާ ނަގާކަން ބެލިޔަނުދީ ހުއްޓުވީ މަނިކުފާނުނޫންއެހެންމީހަކައްނުވާނެ.\nއަދި ލަދެއް ހަޔާތެއް ނެތެއްނުން އެމް.އެމް.ޕީ.އާރ.ސީ. އޭކިޔަންވެސް. މީނަ ދޫކުރެވިފަ ހުންންނާތީ ޙައިރާންވޭ. މީނަޔަކީ އުމުރަށް ޖަލުގަ އޮއްނަން ޖެހޭ މީހެއް. މީނަޔަށް ހީވާކަހަލަ ތިމެންނަ ކުރި ވައްކަން ދިވެހި ރައްޔިތުންނަށް ނޭގޭހެން. މުޅި ދުނިޔެއަށް އެކަންއެގޭ. ދެންވެސް އަގަމަޑުންލައިގެންހުރޭ.\nބްރިޖް ހުރަސްކޮށް އެއާރޕޯރޓް، އަދި ހުޅުމާލެއަށް އެރުމުން ޔާމީނުގެ ސަރުކާރަކީ ތަރައްގީގެ ސަރުކާރެއްކަމަށް ގަބޫލުކުރެވޭ! ޢެހެންނަމަވެސް މާލެއަށް އެރުމުން ފެންނަނީ އިންތިހާއަށް ކޮރަޕްޝަން އޮތްކަމަށް ގަބޫލުކުރެވޭ އިމާރާތްތައް.! ނަމަވެސް، ދީނީ އަދި ގައުމީ މަސްލަހަތު ހިމާޔަތްކުރުމުގައި ޔާމީނަށް 100 ދޭން ޖެހޭ! ޢަދުލު އިންސާފް ގާއިމްކުރުމާއި ސުމެއް .ނުހައްގު މަންފާ ( ފްލެޓް ބަހައިލިގޮތް) ހޯދައި ދިނުމުގައި ވެސް 100\nދީނީ ގައުމީ މަސްލަހަތު 100%. އަދުލު އިންސާފު 0؟؟؟ ދީނީ ގައުމީ އޭ ތިކިޔަނީ އަމިއްލަ އެދުމަށްތޯ؟ މީހުންގެ ވިސްނުން ހުރިހިސާބު\nޔާމީނުގެ ޖަލްސާއަށް މީހުން ދިޔައީ މަޖްލީސް މެދުވެރިކޮށްގެން ، މަޖްލިސް ރައީސް ހިންގަމުންދާ ކަންކަމުގެ ސަބަބުން ރައްޔިތުންގެ ހިތުގައި ސަރުކާރަށް ނަފްރަތު އުފެދޭތީ.\nޔާމީނު ހުންނާނީ ޖަލުގައި، އެންމެ ފުރަތަމަ ބަލަންވާނީ މާސްޓާގެ މައްސަލަ، ދެން އޭގެ ފަހުގައި އިތުރު މައްސަލައެއް އޮތިއްޔާ ބަލާނީ، ރައްޔިތުން ބޭނުންވަނީ މައިވަގުން ޖަލައްލާން، އެމަންޒަރު ބަލަން ކެތް މަދުވެފައި މިތިބީ


LIVE | Covid-19: Haalathu Goahun Goahah - Vaguthu\nކޮވިޑް-19: ހާލަތު ގޯހުން ގޯހަށް\nކޮވިޑް-19 ޖެހިގެން ރާއްޖޭގެ ހޮސްޕިޓަލްތަކުގައި ފަރުވާދޭ އަދަދު ވަރަށް ބޮޑަށް އިތުރުވެއްޖެ.\nBREAKING| Covid-19: Raajjeyge Hospital Thakugai Faruvaadhey Adhadhu Varah Bodah Ithuru Vehjjehttps://t.co/kFgUMeW7Ql\n— Vaguthu Online (@VaguthuOnline) January 29, 2021\nރާއްޖެއިން އިތުރު 118 މީހަކު ކޮވިޑް-19 އަށް ފައްސިވެއްޖެ.\nBREAKING: Raajje In Ithuru 118 Meehaku Covid-19 Ah Fassi Vehjjehttps://t.co/vDPv20CGF4\nރާއްޖެއިން ކޮވިޑް-19 އަށް ފައްސިވެ ރަނގަޅުވެފައިހުރި މީހަކު ތިން މަސް ނުވަނީސް އަނެއްކާވެސް ކޮވިޑް-19 އަށް ފައްސިވެއްޖެ.\nBREAKING: Raajje in Covid-19 Jehunu Meehaku3Mas Nuvanees Anehkka Fassi Vehjjehttps://t.co/ahPqpl4ZSy\nBREAKING: Kolhufushin Laamu Gamah Dhathuru Kuri3Meehaku Fassi Vehjjehttps://t.co/ftN4oEw2kF\nހއ. ދިއްދޫއަށް މީހުން އަރާ ފޭބުން މަނާ ކޮށްފި.\nBREAKING| HA. Dhidhdhoo Ah Meehun Araa Feybun Manaa Kohffihttps://t.co/W7RlJ29IW3\nދެވަނަ ބުރުގައި ސިފައިންނަށް ލިބުނު ކޮވިޑް-19 އެލަވެންސް ސިފައިންނަށް ނުދީ، ސިފައިންގެ ކުޅިވަރު ތަރައްގީ ކުރަން މަޝްވަރާތައް ފަށައިފި.\nBREAKING: Sifainnah Libunu Covid-19 Allowance Kulhivaru Tharrahgee Kuran Haradhu Kuraneehttps://t.co/8XhjG1V8sM\nދުނިޔޭގެ އެކި ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮވިޑް-19 ޖެހިގެން ރަޝިއާއިން އިތުރު 534 މީހަކު މަރުވެއްޖެ.\nBREAKING: Covid-19: Russia In ithuru 534 Meehaku Maruvejjehttps://t.co/lw1qDMW7TF\nކޮޅުފުށިން މިއަދު ކޮވިޑް-19 އަށް ފައްސިވި އަދަދު 15 އަށް އަރައިފި.\nBREAKING| Covid-19: Kolhufushin Miadhu Fassivi Adhadhu 15 Ah Araifihttps://t.co/f7BQEBrCrr\nސައުދީ އަރަބިއާގެ ވަޔާއި ކަނޑާއި އެއްގަމުގެ ބޯޑަރުތައް ބަންދުކޮށްފައި އޮންނަ މުއްދަތު މެއި 17 ވަނަ ދުވަހާއި ހަމައަށް އިތުރު ކޮށްފި.\nBREAKING: Covid-19: 17 May Aa Hamayah Saudi Ge Borderthah Bandhu Kohffihttps://t.co/Rw5rpcEvqw\nޏ. ފުވައްމުލައް ސިޓީގައި ހޯމް ކަރަންޓީންގައި ތިބި އިތުރު ދެ މީހަކު ކޮވިޑް-19 އަށް ފައްސިވެއްޖެ.\nBREAKING: Fuvahmulaku In Ithuru2Meehaku Covid-19 Ah Fassi Vejjehttps://t.co/e0CLxaGRlh\nމ. ކޮޅުފުށިން އިތުރު ހަ މީހަކު ކޮވިޑް-19 އަށް ފައްސިވެއްޖެ\nBREAKING| Covid-19: Kolhufushi In Ithuru6Meehaku Fassi Vehjjehttps://t.co/h0sTJAa3bR\nކޮވިޑް-19 އިން ރައްކާތެރިވުމަށް ވެކްސިން ޖަހާފަހުން މާބަނޑުކަން އެނގުނަސް ބަނޑުގައި އޮތް ދަރި ވައްޓާލާކަށް ނުޖެހޭނެ ކަމަށް ކުޑަކުދިންގެ ހާއްސަ ޑޮކްޓަރު އަހުމަދު ފައިސަލް ވިދާޅުވެއްޖެ.\nCovid-19: Vaccine Jehaa Fahun Maabandu Kan Engunas Dhari Vahtaalaakah Nujeheyne - DR. Faisalhttps://t.co/goqRNg2GxX\nޖޯންސަން އެންޑް ޖޯންސަން (ޖޭޖޭ) ވެކްސިންގެ އެއް ޑޯޒު ޖެހުމުން ކޮވިޑް-19 އިން މީހާ ރައްކާތެރި ކޮށްދޭ ކަމަށް ދިރާސާތަކުން ދައްކައިފި.\nBREAKING | Johnson Ge 1 Dose Jehumun Covid-19 In Rahkaatheri Kodheyhttps://t.co/DafwMJVRRv\nCovid-19 Jehunu Lanka Ge Health Minister ICU Gaihttps://t.co/uFJ6NhA7zx\nކޮވިޑް-19 އާ ދެކޮޅަށް ރާއްޖޭގައި ވެކްސިން ޖެހުން އަވަަހަށް ފެށުމަށް ރާއްޖޭގެ މެޑިކަލް އެސޯސިއޭޝަނުން ގޮވާލައިފި.\nRaajjeyge Medical Association In Edhenee Vaccine Jehun Avas Kuranhttps://t.co/fLkGr8frqS\nސްރީލަންކާގެ ގިނަ ސަރަހައްދުތަކުގައި ކޮވިޑް-19 ކޮންޓްރޯލުން ނައްޓާފައި ވަނީ އިހުމާލުގެ ސަބަބުންނާއި، ފަރުދީ ޒިންމާތައް ނުނަގާތީ ކަަމަށް ޕަބްލިކް ހެލްތް އިންސްޕެކްޓަރ ޔުނިއަން އިން ތުހުމަތު ކޮށްފި.\nLanka Gai Covid Control In Nattaifihttps://t.co/IgZ1Ob7JgX\nކޮވިޑް-19 ޖެހިގެން، ދަރުމަވަންތަ ހޮސްޕިޓަލްގެ އައިސީޔޫގައި ފަރުވާ ދޭ މީހުންގެ އަދަދު އިތުރުވަމުންދާަ ކަމަށާއި، މިހާރުވެސް އެ ހޮސްޕިޓަލްގެ އައިސީޔޫގެ 50 އިންސައްތަ ފުރިފައިވާ ކަމަށް އައިޖީއެމްއެޗްގެ މެޑިކަލް ޑިރެކްޑަރު ޑރ.ޔޫސުފް ޝާން ވިދާޅުވެއްޖެ.\nCovid-19: Dharumavantha Hospital Ge ICU Ge 50 Insahtha Furijjehttps://t.co/AjM5FUZi2O\nކޮވިޑް-19 ގެ ސަބަބުން އަތޮޅުތެރެއަށް ދިރިއުޅުން ބަދަލު ކުރަން އެދޭ އާއިލާތަކަށް 3،000 ރުފިޔާގެ އެލަވެންސެއް ދޭގޮތަށް ނިންމައި އެކަމުގެ ޤަވާއިދު އެކުލަވާލައިފި\nRashah Badhaluvaa Meehunnah 3000 Rufiya Ge Allowance Ehhttps://t.co/BeHLLhtQuc\nކޮވިޑް-19 އަށް ޓެސްޓުކުރަން ފުރަގަސްފަރާތުން ނަގާ ސުންކު (ސާމްޕަލް)ގެ ނަތީޖާ މާ ސައްހަކަމަށް ބުނެ، ޗައިނާއިން އެގޮތަށް ސުންކު ނަގަން ފަށާފައިވާ ކަމަށް އެ ގައުމުގެ ގައުމީ ޓީވީން ބުނެފި.\nCovid-19: China Gai Furagasfaraathun Sunku Nagan Fashaifihttps://t.co/5Reu3lK5mz\nކޮވިޑް-19ގެ ސަބަބުން ފިރިހެނުންގެ ދަރިފަންޏަށް އަސަރުކޮށް ބާރު ދަށްވާ ކަމަށް ޖަރުމަނުވިލާތުުން ހެދި ދިރާސާއަކުން ދައްކައިފި.\nCovid-19: Firihenunge Dharifanyyah Asarukurey https://t.co/eOKzMegqbL\nސަން އައިލެންޑް ރިސޯޓުގެ ހަތަރު މުވައްޒަފަކު ކޮވިޑް-19 އަށް ފައްސިވެއްޖެ.\nSun Island In Hatharu Muvahzafaku Covid-19 Ah Fassi Vejje https://t.co/xoqSCqDsW8\nކޮވިޑް-19 އާއި ބެހޭ މަޢުލޫމާތު ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު މިހާތަނަށް ދުނިޔޭގެ 119 ޤައުމަކުން ނުވަތަ ސަރަޙައްދަކުން މި ބަލި ވަނީ ފެނިފައެވެ. އަދި މިހާތަނަށް މި ބައްޔަށް ފައްސިވީ މީހުންގެ ތެރެއިން 2.19މިލިއަން މީހުން މަރުވެފައި ވެއެވެ. މި ބަލިން މިހާތަނަށް ރަނގަޅުވީ 73.5 މިލިއަން މީހުންނެވެ.\nކޮވިޑް-19 ގައި ރާއްޖޭގެ ހާލަތަށް ބަލާއިރު ރާއްޖެއިންވެސް ފެންމަތިވާ ވޭދަނަތައް ދުވަހެއް ދުވަހަކަށް ވަނީ އިތުރުވާން ފަށާފައެވެ. މިގޮތުން ރާއްޖެއިން އިއްޔެވެސް 100 އަށްވުރެ ގިނަ ފައްސި ވޭދަނަ ރެކޯޑް ކުރެވިފައިވާކަމަށް ހެލްތު ޕްރޮޓެކްޝަން އޭޖެންސީން ވަނީ ހާމަކޮށްފައެވެ.\nރާއްޖެއިން ކޮވިޑް-19 އަށް ފައްސިވީ މީހުންގެ އަދަދު މިހާރު 15496 އުޅޭއިރު މިހާތަނަށް އޭގެތެރެއިން 51 މީހަކު ވަނީ ނިޔާވެފައެވެ. އަދި މިވަގުތު ހޮސްޕިޓަލުގައި 116 މީހުންނަށް ފަރުވާދެމުން އެބަދެއެވެ. ރާއްޖެއިން މިހާތަނަށް ކޮވިޑް-19 ޖެހުނު މީހުންގެ ތެރެއިން ބަލިން ރަނގަޅުވެފައި ވަނީ 14028 މީހެކެވެ.\nLIVE| Covid-19: Adhadhuthah Madhu Nuve, Kanboduvun Ithuru Vaneeehttps://t.co/A7UotNqWL3


މ. މުލި / ދިވެހިރާއްޖެ\n2020 ވަނަ އަހަރު ސްކޫލް ހުޅުވެންވާއިރަށް ސްކޫލްގައި ކުރަންހުރި މަރާމާތުގެ މަސައްކަތްތަކަށް ބީލަން ހުށަހެޅުމުގެ ދަޢުވަތު\n2020 ވަނަ އަހަރުގެ ދިރާސީ އަހަރަށް ތައްޔާރުވުމަށްޓަކައި ސްކޫލްގައި ކުރަންހުރި މަރާމާތު މަސައްކަތްތައް ކޮންޓްރެކްޓް އުޞޫލުން ކޮށްދެއްވާނެ ފަރާތެއް ހޯދުމަށް މިސްކޫލުން ކުރި އިޢުލާން : (IUL)GS-23/PRIV/2019/35 (5ޑިސެމްބަރ 2019 ) އާއި ގުޅިގެން އެއްވެސް ފަރާތަކުން އެސްޓިމޭޓް ހުށަހަޅާފައިނުވާތީ އެ އިޢުލާން ބާޠިލްކޮށް އަލުން އިޢުލާން ކުރަމެވެ.\nމި ބީލަން ހުޅުވާލެވިފައިވަނީ ތިރީގައި ބަޔާންކޮށްފައިވާ ފަރާތްތަކަށެވެ.\n1.1) ވިޔަފާރި ރަޖިސްޓުރީ ކުރުމުގެ ޤާނޫނު (ޤާނޫނު ނަންބަރ: 18/2014) ގެ ދަށުން ވިޔަފާރި ރަޖިސްޓުރީ ކުރެވިފައިވާ ތިރީގައި ބަޔާންކުރާ ފަރާތްތަކަށެވެ.\nހ. ދިވެހިރާއްޖޭގެ ކުންފުންޏާބެހޭ ޤާނޫނުގެ ދަށުން ރަޖިސްޓުރީ ކުރެވިފައިވާ ކުންފުނިތައް.\nށ. ޕާރޓްނަރޝިޕް ޤާނޫނުގެ ދަށުން ރަޖިސްޓުރީ ކުރެވިފައިވާ ޕާޓްނަރޝިޕްތައް.\nނ. ކޯޕަރޭޓިވް ސޮސައިޓީގެ ޤާނޫނުގެ ދަށުން ރަޖިސްޓުރީ ކުރެވިފައިވާ ކޯޕަރޭޓިވް ސޮސައިޓީތައް.\nރ. އަމިއްލަ ފަރުދުންގެ ވިޔަފާރީގެ ޤާނޫނުގެ ދަށުން ރަޖިސްޓުރީ ކުރެވިފައިވާ އަމިއްލަ ފަރުދުންގެ ވިޔަފާރިތައް.\n2) 2.1 ގައި ބަޔާން ކޮށްފައިވާ ފަރާތްތަކުގެ ތެރެއިން މިނިސްޓްރީ އޮފް އިކޮނޮމިކް ޑިވެލޮޕްމަންޓްގެ ކުދި އަދި މެދު ފަންތީގެ ވިޔަފާރީގެ ގިންތިއަކުން ގިންތިއެއްގައި ރަޖިސްޓްރީ ކުރެވިފައިވާ ދިވެހި ވިޔަފާރިތައް.\nމިބީލަމާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން އޮންނާނީ 2019 ޑިސެމްބަރ 17 ވާ އަންގާރަ ދުވަހުގެ 13:00 ގައި މި މަރުކަޒު ގައެވެ. މަޢުލޫމާތު ދިނުމަށް ބާއްވާ ބައްދަލުވުމުގައި ބައިވެރިނުވާ ފަރާތްތަކަށް ބީލަން ހުށަހެޅުމުގެ ފުރުޞަތު ނޯންނާނެ އެވެ.\nބީލަން ހުށައެޅުމާއި ބީލަން ހުޅުވުން އޮންނާނީ 2019 ޑިސެމްބަރ 18 ވާ ބުދަ ދުވަހުގެ 13:00 ގައި މި މަރުކަޒު ގައެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މ. އަތޮޅު ތަޢުލީމީ މަރުކަޒުގެ ނަންބަރު 7952901 ފޯނަށް ގުޅުއްވުން އެދެމެވެ. އީ މެއިލް ކުރައްވާނީ [email protected] އަށެވެ.


PFA ge Molhu kulhuntheriyaa ge award De Bruyne ah\nޕީއެފްއޭ މޮޅު ކުޅުންތެރިޔާ އެވޯޑް ޑިބްރޭނާއަށް\nޑި ބްރޭޭ އެވޯޑް ހިފހައްޓާލައިގެން\nޕްރޮފެޝަނަލް ފުޓްބޯލާސް އެސޯސިއޭޝަން (ޕީއެފްއޭ) ގެ އަހަރުގެ މޮޅު ކުޅުންތެރިޔާގެ އެވޯޑް މެންޗެސްޓާ ސިޓީގެ މިޑްފީލްޑާ ކެވިން ޑި ބްރޭނޭ ހޯދައިފި އެވެ.\nމި އެވޯޑް 1974 ވަނަ އަހަރު ތައާރަފު ކުރި ފަހުން މެންޗެސްޓާ ސިޓީން މި އެވޯޑް ހޯދި ފުރަތަމަ ކުޅުންތެރިޔާ އަކީ ޑިބްރޭނޭ އެވެ. މިދިޔަ ސީޒަންގައި ޑިބްރޭނޭ ވަނީ ޕްރިމިއާ ލީގްގެ ތާރީހްގައި އެންމެ ގިނަ އެސިސްޓް ހެދި ކުޅުންތެރިޔާގެ ރެކޯޑާ އަރާ ހަމަ ކޮށްފަ އެވެ. އޭނާ ވަނީ ސީޒަންގައި 20 އެސިސްޓް ކޮށްފަ އެވެ. އަދި 13 ގޯލް ޖަހާފަ އެވެ.\nޓީމު ލެވަލްގައި މެންޗެސްޓާ ސިޓީއަށް ލީގް ކަޕް އެކަނި ކާމިޔާބު ކުރެވުނު ނަމަވެސް، ޕީއެފްއޭގެ މޮޅު ކުޅުންތެރިޔާގެ އެވޯޑްގައި ޑިބްރޭނޭ ވަނީ ޕްރިމިއާ ލީގް ޗެމްޕިއަން ލިވަޕޫލްގެ ސެޑިއޯ މާނެ، ޓްރެންޓް އެލެގްޒެންޑާ އަނޯލްޑް، ޖޯޑަން ހެންޑަސަން އަދި މިދިޔަ އަހަރުގެ މޮޅު ކުޅުންތެރިޔާ ވާޖިލް ވެންޑައިކް ބީޓް ކޮށްފަ އެވެ.\nޕީއެފްއޭގެ އެންމެ މޮޅު ޒުވާން ކުޅުންތެރިޔާގެ އެވޯޑް ހޯދީ ލިވަޕޫލްގެ ޑިފެންޑަރު އެލްގްޒެންޑާ އާނޯލްޑް އެވެ. އިންގްލެންޑްގެ ގައުމީ ޓީމުގައި ވެސް މުހިންމު ރޯލެއް އަދާ ކުރާ އާނާލްޑް އެވޯޑް ހޯދީ ގައުމީ ޓީމުގައި އޭނާގެ އެކުވެރިން ކަމަށްވާ، ޗެލްސީގެ ޓަމީ އަބްރަހަމް، މޭސަން މައުންޓް އަދި މެންޗެސްޓާ ޔުނައިޓެޑްގެ މާކޯޝް ރަޝްފާޑް، މޭސަން ގްރީން ވުޑްގެ އިތުރުން އާސެނަލްގެ ބުކަޔޯ ސަކާ އާ ވާދަ ކުރުމަށް ފަހު އެވެ.\nއެންމެ މޮޅު ޒުވާން ކުޅުންތެރިޔާގެ އެވޯޑް ހޯދި އާނޯލްޑް އެވޯޑް ހިފަހައްޓާލައިގެން\nއާނޯލްޑަކީ ލިވަޕޫލްގެ ލެޖެންޑެރީ މިޑްފީލްޑާ ސްޓިވަން ޖެރާޑް 2001 ވަނަ އަހަރު އެންމެ މޮޅު ޒުވާން ކުޅުންތެރިޔާގެ އެވޯޑް ހޯދި ފަހުން ލިވަޕޫލަށް ނިސްބަތްވާ ކުޅުންތެރިންގެ ތެރެއިން އެ އެވޯޑް ހޯދި ފުރަތަމަ ކުޅުންތެރިޔާ އެވެ.\nދަނޑުމަތީ ކުރި މަސައްކަތަށް އެވޯޑް ނުލިބުނަސް، ރަޝްފާޑަށް ވަނީ ކުޅުމުން ބޭރުން އޭނާ ކުރި ޗެރިޓީ މަސައްކަތަށް ޕީއެފްއޭ މެރިޓް އެވޯޑް ދީފަ އެވެ. މިދިޔަ ތިން މަސްތެރޭ ރަޝްފާޑް ވަނީ ތަނަވަސްކަން ނެތް އާއިލާތަކުގެ ސްކޫލް ކުދިންނަށް ހިލޭ ކެއުން ފޯރުކޮށް ދިނުމަށް ސަރުކާރަށް ބާރު އަޅައި، ކެމްޕޭނެއް ކުރިއަށް ގެންގޮސްފަ އެވެ.


8 Aharah Fahu Randhi 20 Masgathumuge Operationah Nerefi — Ihavandhoo.com\n8 އަހަރަށްފަހު ރަންދި 20 މަސްގަތުމުގެ އޮޕަރޭޝަނަށް ނެރެފި\nމަސްވެރިކަން ކުރާ ދޯނިފަހަރަށް މަސް ކިރުމުގައި ދަތިތައް ކުރިމަތިވެ ބާނާ މަސްކޮޅު ކިރަން ކިޔުގައި އެތައް ދުވަހެއް މަޑުކުރަންޖެހޭތީ މަޝްވެރިންގެ ހިތްހަމަނުޖެހުން ބޮޑުވެފައިވަނިކޮށް މިފްކޯގެ ރަންދި 20 މަސްގަތުމެގެ އޮޕަރޭޝަނަށް ނެރެފިއެވެ.\nމިފްކޯއިން ބުނީ 8 އަހަރަށް ފަހު، މަރާމާތުގެ މަސައްކަތް ނިމި މިއަދު ރަންދި 20 މަސްގަތުމުގެ އޮޕަރޭޝަންއަށް ނެރެވިއްޖެކަމަށެވެ. 38 މެޓްރިކް ޓަނުގެ މަސްކިރޭ މިބޯޓު ހަރަކާތްތެރިވާން ފެށުމުން އުތުރުގެ މަސްވެރިކަން ކުރިއަރައި އަންނައިރު، މަސްވެރިންނަށް މަސްކިރުވުމުގައި ދިމާވެފައިވާ ދަތިތަށް ހައްލުކުރުމަށް އިތުރު ލުޔެއް ލިބިގެންދާނެ ކަމަށް މިފްކޯއިން ބުނެއެވެ.\nމިފްކޯއިން މިމަސައްކަތްކުރަނީ ރާއްޖޭގެ މަސްވެރިކަން ކުރިއެރުވުމަށް ދިވެހިން މަސްވެރިންގެ ހިދުމަތުގައިކަން ފާހަގަ ކުރަމުން މިފްކޯއިން ބުނީ ރަންދި 20 މަރާމާތުކުރުމުގައި ހަރަކާތްތެރިވީ މިފްކޯގެ ޤާބިލް ޓެކްނިކަލް ޓީމުން ކަމަށެވެ.


Athiyage kaivenyaa gulhigen Sunil dhin message | Hurihaa.mv\nއާތިޔާގެ ކައިވެންޏާ ގުޅިގެން ސުނިލް ދިން މެސެޖް\nLast updated on 13 May 2022, 10:17\nއާތިޔާ އާއި ސުނިލް\nބޮލީވުޑްގައި 90ގެ އަހަރުތަކުގައި ގިނަ ބައެއްްގެ ހިތްތަކުގައި ވެރިކަން ކުރި ފަންނާނު ސުނިލް ޝެޓީގެ އަންހެން ދަރިފުޅު އާތިޔާ ޝެޓީ ކައިވެނިކުރަން މިހާރު ދަނީ ތައްޔާރުވަމުންނެވެ.\nމިއަހަރުގެ ފަހުކޮޅު އެ ދެމީހުން ކައިވެނި ކުރާނެ ކަމަށް ސޯޝަލް މީޑިއާގައި ހަބަރު ފެތުރިފައިވާއިރު، އެކަމާ ގުޅިގެން ސުނިލް ނުވަތަ އާއިލާގެ ފަރާތުން އެއްވެސް މައުލޫމާތެއް ހިއްސާކޮށްފައެއް ނުވެ އެވެ. ނަމަވެސް ދާދި ފަހުން ސުނިލް ވަނީ ސޯޝަލް މީޑިއާގައި ދައުރުވަމުންދާ އެ ހަބަރުތަކާ ގުޅިގެން ވާހަކަދައްކައިފަ އެވެ.\nއާތިޔާއަކީ އޭނާގެ އަންހެން ދަރިފުޅު ކަމަށާއި، އޭނާ ކައިވެންޏަށް ވާންޖެހޭ ތައްޔާރީތައްވަމުން ދާނެ ކަމަށް ސުނިލް ބުންޏެވެ. އަދި އާތިޔާގެ އިތުރުން ސުނިލްގެ ފިރިހެން ދަރިފުޅު ވެސް އަވަހަށް ކައިވެނިކުރާނެ ދުވަހަކަށް އިންތިޒާރުކުރަމުން ގެންދާ ކަމަށް ސުނިލް ބުނެފައިވެ އެވެ.\nއާތިޔާ ކައިވެނިކުރަނީ އިންޑިއާގެ މަޝްހޫރު ކްރިކެޓް ކުޅުންތެރިޔަކާ އެވެ.\nއިންޑީއާގެ ރިޕޯޓުތައް ބުނާގޮތުން މިހާރު އާތިޔާ އާއި އޭނާގެ ލޯބިވެރިޔާ ކައްނޯރް ލޯކޭޝް ރާހުލް ދަނީ ކައިވެނީގެ ހުރިހާ ކަމެއް ރާވަމުންނެވެ.\nއާތިޔާ އާއި ރާހުލްގެ ލޯބީގެ ގޮތުން ގުޅިފައިވާކަމަކީ އިންޑަސްޓްރީގެ ގިނަ ބަޔަކަށް އެނގޭ ކަމެކެވެ.\nދެ މީހުންގެ ފޮޓޯ ސޯޝަލް މީޑިޔާގައި އާންމުކޮށްފައިވާއިރު، އެ ދެމީހުން ވެސް މިއަހަރު ފަހުކޮޅު ކައިވެނިކުރާނެ ކަމަށް އިންޑިއާގެ ރިޕޯޓުތަކުން ބުނެ އެވެ. އަދި ކައިވެނި ކުރާނީ ސައުތު އިންޑިއާގެ ސަގާފަތާ އެއްގޮތަށް ކަަމަށް ވެސް މީޑިއާތަކުން ބުނެ އެވެ.


Online Koh Viyafaari Kuraa Faraaihthah MIRA Gai Registry Kuran Angaifi | Dhiislam\nއަހުމަދު ހާޝިމް ޖެނުއަރީ 6, 2015\nސޯޝަލްމީޑިއާ އާއި ވެބްސައިޓުތައް މެދުވެރިކޮށް އޮންލައިން ވިޔަފާރި ކުރާ ފަރާތްތައް މޯލްޑިވްސް އިންލެންޑް އޮތޯރިޓީ (މީރާ) ގައި ރަޖިސްޓްރީ ކުރަން އަންގައި އިޢުލާންކޮށްފިއެވެ.\nމިދިޔަ ހަފްތާގައި މީރާއިން ޢާންމުކުރި އިއުލާނުގައި ބުނެފައިވަނީ ޓެކްސް ނެގުމާ ބެހޭ އިދާރީ ގާނޫނުގެ ދަށުންނާއި ހިދުމަތުގެ އަގުން ނެގޭ ޓެކްސްގެ ގާނޫނުގެ ދަށުން މީރާގައި ރަޖިސްޓްރީ ނުކޮށް ވެބްސައިޓްތަކާއި ފޭސްބުކް އަދި މިނޫންވެސް އޮންލައިން ވަސީލަތްތައް ބޭނުންކޮށްގެން ބައެއް އަމިއްލަ ވިޔަފާރިވެރިންނާއި ކުންފުނިތަކުން ވިޔަފާރު ކުރަމުން އަންނަ ކަމަށް އެ އޮތޯރިޓީއަށް މައުލޫމާތު ލިބިފައިވާ ކަމަށެވެ.\nޕާރޓްނާޝިޕްތަކާއި ކުންފުނިތަކުގެ އިތުރުން ވިޔަފާރި އާމްދަނީއެއްގެ ގޮތުގައި އެއް އަހަރުތެރޭ އެވްރެޖްކޮށް މަހަކު 20000 ރުފިޔާްއަށް ވުރެ އިތުރަށް އާމްދަނީ ލިބޭ އަމިއްލަ ފަރުދުންނާއި ވިޔަފާރީގެ އާމްދަނީގެ ގޮތުގައި އަހަރަކު އެވްރެޖްކޮށް އެއް މިލިއަން ރުފިޔާ ނުވަތަ އެއަށް ވުރެ އިތުރަށް އާމްދަނީ ލިބޭ ނުވަތަ ލިބޭކަމަށް ލަފާކުރެވޭ ފަރާތްތަކާއި އެފަރާތުގެ ނަމުގައި އިމްޕޯރޓް ކުރުމުގެ ލައިސަންސް ނަގާފައިވާ ފަރާތްތަކުން ޖީ.އެސް.ޓީ އަށް ރަޖިސްޓްރީ ނުކޮށް ވިޔަފާރި ކުރުމަކީ ގާނުނީ ކުށެއްކަމުގައި އެ އިޢުލާނުގައި ވެއެވެ.\nމި ޖެނުއަރީ މަހުގެ 31 ވަނަ ދުވަހާ ހަމައަށް ރަޖިސްޓްރީ ކުރުމުގެ ފުރުސަތު ހުޅުވާލާފައިވާއިރު އެ މުއްދަތުގެ ތެރޭގައި ރަޖިސްޓްރީ ނުކޮށްވިޔަފާރު ކުރާނަމަ، އެފަދަ ފަރާތްތަކާމެދު ޤާނޫނީ ފިޔަވަޅު އަޅާނެކަމުގައި އެ އިޢުލާނުގައި ވެއެވެ.


Gaumuge Kankan Ragalhu Nuvanee Konme Massala Eh Ninman Courtah Dhaathee: Jabir - Vaguthu\nރާއްޖޭގެ ކަންކަން ރަނގަޅު ނުވަނީ ކޮންމެ ކަމެއް ނުވަތަ މައްސަލަ އެއް ނިންމަން ކޯޓަށް ދާން ޖެހޭތީ ކަމަށް ދިވެހި ރައްޔިތުންގެ ޕާޓީ (ޑީއާރުޕީ) ގެ ލީޑަރު އަދި ރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވެއްޖެއެވެ.\nމަނީ ލޯންޑްރިންގެ ކުށް ސާބިތުވެ ފަސް އަހަރު ދުވަހަށް ޖަލަށްލުމަށާއި ފަސް މިލިއަން ޑޮލަރުން ޖޫރިމަނާ ކުރުމަށް ކްރިމިނަލް ކޯޓުން ކުރި ހުކުމަށް ހައި ކޯޓުން ތާއީދުކޮށްފައިވާތީ އާއި ބައެއް މީހުންގެ ފާޑު ކިޔުން ކޯޓުތަކަށް އަމާޒުވެފައިވާތީ ޖާބިރު "ވަގުތު" އަށް ވިދާޅުވީ ކޯޓުތައް މިނިވަން ޒަމާނެއް ރާއްޖެ އަދި ދެކެފައި ނުވާ ކަމަށެވެ.\nއަބަދުވެސް ކޮންމެވެސް އެއް ބަޔަަކަށް ފައިދާވާ ގޮތަށް ކަންކަން ނުކުރާ ޒަމާނެއް ނާންނަ ކަމަށް ޖާބިރު ވިދާޅުވިއެވެ. ހަމައެހެންމެ އެއްވެސް މައްސަލައެއް ކޯޓާ ހަމަ އަށް ނުގޮސް ހައްލު ނުލިބުމަކީ ކަންބޮޑުވެވަޑައިގަންނަވާ ކަމެއް ކަމަށް ޖާބިރު ވިދާޅުވިއެވެ.\n" މި ގައުމުގެ ވިޔަފާރިވެރިޔަކު ވެއްޖެއްޔާ އޭނާ އަބަދު ކޯޓުގައި. އެއީ ވަރިހަމަ ދައުލަތާ އެކު އެއްބަސްވުމެއް އޮތަސް. އެއްބަސްވީ ގޮތަށް ކަންތައް ކުރަންވީމަ ބުނާނެ ކޯޓަށް ދާށޭ. ކޯޓުތައް މިިނިވަންވުން އެއީ އަދި މާ ފަހުގެ ކަމެއް. އެހެން ވެގެން ނުވާނެ ހަގީގަތުގައި. ކޯޓަށް ގޮސް އެތާ ތެޅި ތަޅާފޮޅައިގެން ނޫން ގޮތަކަށް އަމިއްލަ ހައްގެއްވެސް ނުލިބޭ. އެހެން ހަދައިގެން ނުވާނެެތާ. މިއީކީ ވަގުންނެއް ނޫން ވިއްޔާ." ޖާބިރު ވިދާޅުވިއެވެ.\nއޭރެއްގައި އޮންނަ ސަރުކާރަކުން ނުރުހޭ ނަމަ ވިޔަފާރިވެރިންގެ ތެރެއިން އެ ނުރުހޭ ބަޔަކަށް ކޯޓުތައް މެދުވެރިކޮށް ޖެއްސުން ކުރާ ކަމަށް ވެސް ޖާބިރު ވަނީ ވިދާޅުވެފައެވެ. އޭނާ ވަނީ ކޯޓަށް ދިއުން ނޫން ގޮތެއް ނެތް ކަަށް ވިސްނައިގެން ކަންކަން ކުރާހާ ހިނދަކު ގައުމުގެ މަސްލަހަތު ރަނަގޅު ނުވާނެ ކަމަށް ވިދާޅުވެފައެވެ.\nޖެނުއަރީ 23, 2021 10:18\nސަޅި މޮޅު ބަސްކޮޅެއް 2021- ޖާބިރު\nޖެނުއަރީ 23, 2021 11:03\nމާނައަކީ ޖާބިރަށްވެސް ކަށަވަރުވި ކަމަކީ ޔާމީން މައްސަލައިގައި ހައިކޯޓުން ވެސް އެކުރީ ހަރާމް ހުމުމެއްކަން. މާދަމާ ވެސް ޖާބިރަށްވެސް ކޯޓަކުން ކޮންމެ މަފަ އަނިޔާއެއް ދީފާނެކަމާއި އިރުބާރެއް ނެތްކަން.\nދެން ޖާބިރުބޭ މައުމޫނު ގިރުވާނުގައި ހިފައިގެން ކޯޓަށް ދަމަނީ ކީއްވެތަ؟\nޖެނުއަރީ 23, 2021 13:04\nކޯޓައް އެހެންމީހުން މައްސަލަވެއްދީމަ ޖާބިރު އެވާހަކަދައްކަން ލަދުހަޔާތްވެސް ކުޑަ! ގޮނޑި ދަމއިގަތިވެސް ކޯޓުން. ފަޅުތަކާ ފަޅުރަށްތައް ޖާބިރަށް ނުލިބިގެން ކޯޓަށްކިތައް މައްސަލަލީ؟؟\nޖެނުއަރީ 23, 2021 14:24\nގައުމުގެ މަސްލަހަތަ ގައުމަށް މަންފާލިބުމާ ގައުމަށް ތަރައްގީ ނުލިބެނި އަމިއްލައެދުންބޮޑު އަމިއްލަ ޖީބު ފުރަން ބެނުންވާމީހުންގައުމުގަ ގިނަވުމުން. އެއްވެސް އެއްޗެއް ނުލިބި ނިމިދާނެހެން ހިވީމަ އެއްބަސްކިޔާފަ 35 މިލިއަންރުފިޔާ ހޯދާފަ4މިލިއަންދިފަ މަޖިލީހު މެމްބަރަކަށްދީފަ ސޮއި ކުރުވާކަހަލަ ހާއިނުން ގައުމުގަ އިތުރުވާތީ.\nޖެނުއަރީ 23, 2021 16:49\nކާށިދޫ ގޯތިތަކުގެ މައްސަލާގައި ކަލޭ ގޮވައިގެން ކޯޓަށްދާން ތައްޔާރުވަނީމި.\nޖެނުއަރީ 23, 2021 17:30\nހުރިހާ މައްސަލައެއް ވެސް ސައިބޯ މޭޒުމަތިން ނިއްމާލެވޭތޯ ބައްލަވާ، އޭރުން ޖޭއެސްސީޔަށް ބާރެއް ނުފޯރުވޭނެ ބައިއަޅާކަށެއްވެސް ނުޖެހޭނެ !\nއަހަރެން ބޭނުމީ ޖާބިރު ، އޭނަވަނީ އަހަރެންގެ %50 ޓަށް ލާރިދައްކާފައި ި ލަވް ޖާބިރު


މީހެއްގެ ފަރާތުން ޢަޖައިބު ކުރުވަނިވި ކަމެއް ފެނިއްޖެނަމަ، ނުވަތަ ހިތްއެދޭ ފަދަ ކަމެއް ފެނި، އޭނާ އަށް އެސްފިންނާގެ އަޘަރު ކޮށްފާނެ ކަމަށް ބިރު ހީވެއްޖެނަމަ، ސުންނަތް ވެގެންވާ ގޮތަކީ އޭނާ އަށް ބަރަކާތް ލެއްވުން އެދި ދުޢާ ކުރުމެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ. (إِذَا رَأَى أَحَدُكُمْ مِنْ نَفْسِهِ وَأَخِيهِ مَا يُعْجِبُهُ ، فَلْيَدْعُ بِالْبَرَكَةِ ، فَإِنَّ الْعَيْنَ حَقٌّ ) މާނައަކީ: “ތިޔަބައިމީހުންގެ އަމިއްލަ ނަފްސުގައި ވިޔަސް ނުވަތަ އަޚާގެ ކިބައިގާ ވިޔަސް ޢަޖައިބު ކުރުވަނިވި ކަމެއް ފެނިއްޖެނަމަ، ބަރަކާތް ލެއްވުން އެދި ދުޢާ ކުރާށެވެ. ހަމަކަށަވަރުން އެސްފިންނާ އަކީ ޙަގީގަތެކެވެ.” رواه ابن السني في ” عمل اليوم والليلة ” ص 168 والحاكم4/ 216 وصححه الألباني في ” الكلم الطيب ” 243 .\nعَنْ أَبِي أُمَامَةَ بْنِ سَهْلِ بْنِ حُنَيْفٍ ، قَالَ : مَرَّ عَامِرُ بْنُ رَبِيعَةَ بِسَهْلِ بْنِ حُنَيْفٍ وَهُوَ يَغْتَسِلُ , فَقَالَ : لَمْ أَرَ كَالْيَوْمِ وَلا جِلْدَ مُخَبَّأَةٍ فَمَا لَبِثَ أَنْ لُبِطَ بِهِ فَأُتِيَ بِهِ النَّبِيَّ صَلَّى اللَّهُ عَلَيْهِ وَسَلَّمَ ، فَقِيلَ لَهُ : أَدْرِكْ سَهْلا صَرِيعًا ، قَالَ : ” مَنْ تَتَّهِمُونَ بِهِ ” قَالُوا : عَامِرُ بْنُ رَبِيعَةَ ، قَالَ : ” عَلَيَّ مَاذَا يَقْتُلُ أَحَدُكُمْ أَخَاهُ إذَا رَأَى أَحَدُكُمْ مِنْ أَخِيهِ مَا يُعْجِبُهُ فَلْيَدْعُ لَهُ بِالْبَرَكَةِ ” , ثُمَّ دَعَا بِمَاءٍ فَأَمَرَ عَامِرًا أَنْ يَتَوَضَّأَ ، فَغَسَلَ وَجْهَهُ وَيَدَيْهِ إلَى الْمِرْفَقَيْنِ وَرُكْبَتَيْهِ وَدَاخِلَةَ إزَارِهِ وَأَمَرَهُ أَنْ يَصُبَّ عَلَيْهِ ) رواه ابن ماجه 3509 وأحمد 15550 ومالك 1747.މާނައަކީ: ޢާމިރު ބިން ރަބީޢާ ސަހްލު ބިން ޙުނައިފް ފެންވަރަން ހުއްޓާ ހުރަސްކުރިއެވެ. އަދި ބުންޏެވެ. “މިއަދު މިފެނުނު ފަދަ މީހަކު ދުވަހަކުވެސް ނުދެކެމެވެ. އަދި މިފަދަ ދޮން ޖާރިޔާ އަކުވެސް ނުދެކެމެވެ. މާގިނައިރު ތަކެއް ނުވެ ސަހްލު ބިން ޙުނައިފަށް އެސްފިންނާ ޖެހި ބިން މައްޗަށް ވެއްޓިއްޖެއެވެ. ދެން އޭނާ ރަސޫލާ ޞައްލަﷲ ޢަލައިހި ވަސައްލަމަގެ އަރިހަށް ގެންދެވުނެވެ. އަދި ދެންނެވުނެވެ. “ސަހްލު އަށް އެސްފިންނާ އެއް ޖެހިއްޖެއެވެ.” ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “ތިޔަބައިމީހުން ތުހުމަތު ކުރަނީ ކާކަށް ހެއްޔެވެ؟” އެބައިމީހުން ބުންޏެވެ. “ޢާމިރު ބިން ރަބީޢާ އަށެވެ.” ހަދީޘް ކުރެއްވިއެވެ. “ތިޔަބައިމީހުންގެ އަޚާ ގަތުލު ކުރަނީ ކޮންކަމަކާ ގުޅިގެން ހެއްޔެވެ؟ ތިޔަބައިމީހުންގެ އަޚާގެ ކިބައިގާ ޢަޖައިބު ކުރުވަނިވި ކަމެއް ފެނިއްޖެނަމަ އޭނާ އަށް ބަރަކާތް ލެއްވުން އެދި ދުޢާ ކުރާށެވެ.” އެއަށް ފަހު ފެން އެއްޗެއް ގެނައުމަށް އަމުރު ކުރެއްވިއެވެ. އަދި އެފެން އެތިން ވުޟޫ ކުރުމަށް ޢާމިރު އަށް ދެންނެވިއެވެ. އެހިނދު ޢާމިރު އޭނާގެ މޫނާއި ދެއަތް އުޅަނބޮއްޓާއި ހަމައަށް އަދި ދެކަކުލާއި މުންޑުގެ އެތެރެއިން ލައިގެން ހުރި ހެދުން ދޮވުނެވެ. އަދި އެފެން ސަހްލު ބިން ޙުނައިފްގެ ގަޔަށް އެޅުމަށް އަމުރު ކުރެއްވިއެވެ.\nމީހެއްގެ ކިބައިން ޢަޖައިބު ކުރުވަނިވި ކަމެއް ފެނުމުން، ނުވަތަ އެސްފިންނާގެ ބިރުވެރި ކަމެއް އުފެދުމުން ބައެއް މީހުން (مَا شَاءَ اللهُ لَا قُوَّةَ إِلَّا باِللهِ ) ބުނާ ބުނުމާއި ބެހޭ ގޮތުން ބުނަމެވެ. އެކަމަށް ދަލާލަތު ކޮށްދޭނެ ޙަދީޘެއް އަބޫޔަޢްލާ އެކަލޭގެފާނުގެ މުސްނަދުގައި، އަދި އަލްމަޠާލިބުލް ޢާލިޔާ 10/348، އިބްނު ކަޘީރުގެ ތަފްސީރު 5/158 ގައި އަނަސް ބިން މާލިކްގެ ކިބައިން ރިވާ ކުރައްވާފައިވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. (مَا أَنْعَمَ اللَّهُ عَزَّ وَجَلَّ عَلَى عَبْدٍ نِعْمَةً مِنْ أَهْلٍ أَوْ مَالٍ أَوْ وَلَدٍ ، فَيَقُولُ : مَا شَاءَ اللَّهُ ، لَا قُوَّةَ إِلَّا بِاللَّهِ ، فَيَرَى فِيهِ آفَةً دُونَ الْمَوْتِ ” . وَكَانَ يَتَأَوَّلُ هَذِهِ الْآيَةَ : وَلَوْلا إِذْ دَخَلْتَ جَنَّتَكَ قُلْتَ مَا شَاءَ اللَّهُ لا قُوَّةَ إِلا بِاللَّهِ سورة الكهف آية 39 ) މާނައަކީ: “މާތް ﷲ މީހަކަށް ދަރިން ނުވަތަ މުދަލުގެ ނިޢްމަތެއް ދެއްވާފައިވާތަން ފެނި، (مَا شَاءَ اللَّهُ ، لَا قُوَّةَ إِلَّا بِاللَّهِ ) މިފަދައިން ކިޔައިފިނަމަ، މަރުފިޔަވާ އެހެން ހުރިހާ އާފަތަކުން އެމީހަކު ސަލާމަތް ވާނެއެވެ. އެކަލޭގެފާނު އިޝާރާތް ކުރައްވަނީ ސޫރަތުލް ކަހްފުގެ 39 ވަނަ އާޔަތަށެވެ. އެއާޔަތުގެ މާނާގައި ވެއެވެ. ” އެހެނެއްކަމަކު، އެއީ އަހުރެންގެވެރި اللَّه އެވެ. އަދި އަހުރެންގެ ވެރިރަސްކަލާނގެއަށް އެކަކުވެސް އަހުރެން شريك އެއް ނުކުރަމެވެ.”\nފަޟީލަތުއްޝައިޚް މުޙައްމަދު ޞާލިޙުލް ޢުޘައިމީން ރަޙިމަހުﷲ ވިދާޅުވެފައިވެއެވެ. “މީހެއްގެ ކިބައިން ޢަޖައިބު ކުރުވަނިވި ކަމެއްފެނި، ހަސަދަވެރި ކަމުގެ ބިރު ހީވެއްޖެނަމަ، އެމީހަކު އެސްފިންނާ އިން ސަލާމަތް ކުރުމަށް ޓަކައި ( مَا شَاءَ اللَّهُ ، تَبَارَكَ اللهُ ) މިފަދައިން ކިޔުން ހުއްޓެވެ.\nހަމައެފަދައިން، އިންސާނެއްގެ މުދަލުގައި ޢަޖައިބު ކުރުވަނިވި ކަމެއް ފެނިއްޖެނަމަ، (مَا شَاءَ اللَّهُ ، لَا قُوَّةَ إِلَّا بِاللَّهِ ) މިފަދައިން ކިޔައިފިނަމަ، އެނިޢްމަތް އެމީހަކަށް ދެއްވި ﷲ އަށް ވަކީލުކޮށްފިއެވެ. (ފަތާވާ ނޫރުން ޢަލައްދަރްބި)\nއަދިވެސް ޝައިޚް ޢުޘައިމީން- ރަޙިމަހުﷲ- ވިދާޅުވެފައިވެއެވެ. “މީހެއްގެ ކިބައިން ޢަޖައިބު ކުރުވަނިވި ކަމެއްފެނި، ތިމާގެ އެސްފިންނާ އެމީހަކަށް ކޮށްފާނެ ކަމުގެ ބިރު ހީވެއްޖެނަމަ، ކިޔުން އެންމެ ރަގަޅު ޛިކްރަކީ ( تَبَارَكَ اللهُ عَلَيْكَ) އެވެ. ސަބަބަކީ ރަސޫލާ ޞައްލަﷲ ޢަލައިހި ވަސައްލަމަގެ ޒަމާނުގައި އެމީހެއްގެ އެސްފިންނާ އެހެން މީހަކަށް ޖެހުނު ހިނދު ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. (هَلَّا بَرَّكْتَ عَلَيْهِ ) މާނައަކީ: “އޭނާ އަށް ބަރަކާތް ލެއްވުން އެދި ދުޢާ ކުރިނަމަ އެވެ.”\n(مَا شَاءَ اللَّهُ ، لَا قُوَّةَ إِلَّا بِاللَّهِ ) މި ޛިކްރު ކިޔާނީ އެމީހެއްގެ މިލްކިއްޔާތާއި މެދު ޢަޖައިބު ވެއްޖެނަމަ އެވެ. ސޫރަތުލް ކަހްފިގެ 39 ވަނަ އާޔަތުގައި ވާފަދައިންނެވެ. “އެހެނެއްކަމަކު، އެއީ އަހުރެންގެވެރި اللَّه އެވެ. އަދި އަހުރެންގެ ވެރިރަސްކަލާނގެއަށް އެކަކުވެސް އަހުރެން شريك އެއް ނުކުރަމެވެ.”\nއަޘަރުގައި އައިސްފައި ވެއެވެ. (مَنْ رَأَى مَا يُعْجِبُهُ فِيْ مَالِهِ فَقَالَ: مَا شَاءَ اللهُ لَا قُوَّةَ إِلَّا باِللهِ لَمْ يُصِبْهُ فِيْ مَالِهِ أَذَىً أَوْ كَلِمَةً نَحْوَهَا ) މާނައަކީ: “މީހެއްގެ މުދަލުގައި ޢަޖައިބު ކުރުވަނިވި ކަމެއް ފެނި ( مَا شَاءَ اللَّهُ ، لَا قُوَّةَ إِلَّا بِاللَّهِ) ނުވަތަ މިއާއި އެއްފަދަ އެހެން ކަލިމަ އެއް ކިޔައިފިނަމަ، އެމީހެއްގެ މުދަލުގައި އެއްވެސް ގޯނާ އެއް (އެސްފިންނާ އެއް) ކުރިމަތި ނުވާނެއެވެ.” (ލިގާއުލް ބާބިލް މަފްތޫޙި 19/235.)\nސަޢޫދީ ޢަރަބިއްޔާގެ ފަތްވާ ކޮމިޓީގެ ބޭފުޅުން ވިދާޅުވެފައި ވެއެވެ (1/547) އެސްފިންނާ އަކީ ޙަގީގަތެކެވެ. ޙަދީޘް ބަސްފުޅުގައިވެސް އައިސްފައި ވެއެވެ. (اَلْعَيْنُ حَقٌّ وَلَوْ كَانَ شَيْءٌ سَابِقٌ الْقَدْرِ لَسَبَقَتْهُ الْعَيْنِ) މާނައަކީ: “އެސްފިންނާ އަކީ ޙަގީގަތެކެވެ. ގަދަރަށްވުރެ ކުރިޔަށް އެއްވެސް އެއްޗަކަށް އެރޭނެނަމަ އެސްފިންނާ ކުރިޔަށް އެރީހެވެ. عَنْ عَائِشَةَ رَضِيَ اللهُ عَنْهَا قَالَتْ : (كَانَ يُؤْمَرُ الْعَائِنُ فَيَتَوَضَّأُ ثُمَّ يَغْسِلُ مِنْهُ الْمَعِيْن) މާތް ﷲ ރުއްސުންލެއްވި އުއްމުލް މުއިމިނީނަ ޢާއިޝާގެ ކިބައިން ރިވާވެގެންވެއެވެ. އެސްފިންނާ ޖައްސާ މީހުން ވުޟޫކޮށްފައި އެފެނުން އެސްފިންނާ ޖެހުނު މީހާ ފެންވެރުވުމަށް ކީރިތި ރަސޫލާ-ޞައްލަﷲ ޢަލައިހި ވަސައްލަމަ- އަމުރު ކުރެއްވިއެވެ”.\nއެސްފިންނާ ޖެއްސުމުގެ ޙުކުމަކީ ސިޙުރު ހެދުން ފަދައިން ޙަރާމް ކަމެކެވެ. އެހެންކަމުން އެސްފިންނާ ޖެއްސުމުން ފަރުވާ ކުރުމަށް ޓަކައި ޢަޖައިބު ކުރުވަނިވި ކަމެއް ފެނިއްޖެނަމަ ޙަދީޘް ގައި އައިސްފައިވާ ފަދައިން ﷲ ޛިކްރު ކުރާށެވެ. އަދި ބަރަކާތް ލެއްވުން އެދި ދުޢާ ކުރާށެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައި ވެއެވެ. (هَلَّا إِذَا رَأَيْتَ مَا يُعْجِبُكَ بَرِّكْتَ ) މާނައަކީ: “ތިބާ ޢަޖައިބު ކުރުވަނިވި ކަމެއް ފެނުމުން ބަރަކާތް ލެއްވުން އެދި ދުޢާ ކުރިނަމައެވެ.” އެހެންކަމުން މިފަދަ ކަމެއް ފެނުމުން އެމީހަކު ކިޔާށެވެ. ( مَا شَاءَ اللهُ لَا قُوَّةَ إِلَّا بِاللهِ) އަދި އެމީހަކަށް ބަރަކާތް ލެއްވުން އެދި ދުޢާ ކުރާށެވެ. ( ފަތާވާ އައްލަޖްނަތުއްދާއިމާ 1/109). والله أعلم .\nއަލްޙާފިޡް އިބްނު ކަޘީރު ރަޙިމަހުﷲ- ސޫރަތުލް ކަހްފުގެ 39 ވަނަ އާޔަތުގެ ތަފްސީރުގައި ވިދާޅުވެފައި ވެއެވެ. “ތިބާ ބަގީޗާ އަށް ވަން ހިނދު ނުވަތަ ބަލައިލި ހިނދު، ﷲ ތިބާ އަށް ދެއްވާފައިވާ ނިޢްމަތްތަކާއި މެދު، އަދި އެހެން މީހުންނަށް ނުދެއްވާ މިންވަރަށް މުދަލާއި ދަރިން ދެއްވާފައިވާތީވެ، އެކަމަށް ﷲ އަށް ޙަމްދުކުރި ނަމަ އެވެ. އެހެންވެގެން ބައެއް ސަލަފުން ވިދާޅުވެފައި ވެއެވެ. “އެމީހެއްގެ ޙާލާއި މެދުގައި ނުވަތަ މުދަލާއި މެދުގައި ނުވަތަ ދަރިންނާއި މެދުގައި ޢަޖައިބު ވެއްޖެނަމަ، ( مَا شَاءَ اللَّهُ لا قُوَّةَ إِلا بِاللَّهِ )މިފަދައިން ކިޔާ ހުށިކަމެވެ. މި ބަސްކޮޅު ނެގިފައިވަނީ ސޫރަތުލް ކަހްފުގެ 39 ވަނަ އާޔަތުންނެވެ.\nސޫރަތުލް ކަހްފުގެ 39 ވަނަ އާޔަތުގެ ތަފްސީރުގައި އަލްއާލޫސީ ރަޙިމަހުﷲ ވިދާޅުވެފައި ވެއެވެ. އެމީހެއްގެ އަމިއްލަ ނަފްސުގެ ކިބައިން ނުވަތަ އެހެން މީހެއްގެ ކިބައިން މުދަލުން، ނުވަތަ ދަރިންގެ ފަރާތުން ޢަޖައިބު ކުރުވަނިވި ކަމެއް ފެނިއްޖެނަމަ، އެސްފިންނާ އިން ސަލާމަތް ވުމަށް ޓަކައި ( مَا شَاءَ اللَّهُ لا قُوَّةَ إِلا بِاللَّهِ ) މިފަދައިން ކިޔުން އެދެވިގެންވާ ކަމަށް ބައެއް ރިވާޔަތް ތަކުން ދޭހަވެއެވެ.\nއިބްނުލް ގައްޔިމް ރަޙިމަހުﷲ ވިދާޅުވެފައި ވެއެވެ. ( مَا شَاءَ اللَّهُ لا قُوَّةَ إِلا بِاللَّهِ ) މިފަދައިން ކިޔުމަކީ އެސްފިންނާ އިން ސަލާމަތް ވުމަށް ޓަކައި ކުރެވިދާނެ ކަމެކެވެ. ހިޝާމް ބިން ޢުރްވާ އޭނާގެ ބައްޕަގެ ކިބައިން ރިވާ ކުރައްވާފައިވެއެވެ. “އޭނާ އަށް ޢަޖައިބު ކުރުވަނިވި ކަމެއް ފެނިއްޖެނަމަ، ނުވަތަ ބަގީޗާ އަކަށް ވަދެއްޖެނަމަ،\n( مَا شَاءَ اللَّهُ لا قُوَّةَ إِلا بِاللَّهِ ) މިފަދައިން ވިދާޅުވެއެވެ.\nއިބްނުލް މުފްލިޙް (އަލްއާދާބުއްޝަރްޢިއްޔާ) ނަމަކަށް ކިޔުނު ފޮތުގައި ލިޔުއްވާފައި ވެއެވެ. ފަޞްލު (ޗެޕްޓަރ): އެސްފިންނާ ޖެހިއްޖެނަމަ ނުވަތަ އެއިން ސަލާމަތްވާން ބޭނުންނަމަ ކުރާނެ ކަންތައް. މީގެ ދަށުން ލިޔުއްވާފައި ވެއެވެ. “ޢުރްވާ ބިން އައްޒުބައިރު ރަޟިޔަﷲ ޢަންހު އަށް ޢަޖައިބު ކުރުވަނިވި ކަމެއް ފެނިއްޖެ ހިނދެއްގައި، (مَا شَاءَ اللَّهُ لا قُوَّةَ إِلا بِاللَّهِ ) މިފަދައިން ވިދާޅުވެއެވެ.\nއެސްފިންނާ އިން ސަލާމަތް ވުމަށް ޓަކައި ( مَا شَاءَ اللَّهُ لا قُوَّةَ إِلا بِاللَّهِ ) ނުވަތަ (مَا شَاءَ اللهُ تَبَارَكَ اللهُ ) ކިޔުމަކީ އެދެވިގެންވާ ކަމެކެވެ. މި ކަމުގައި ވާރިދުވެގެންވާ އެއް ޙަދީޘެއް ރިވާކުރެއްވި ރާވީންގެ ތެރޭގައި ބަލިކަށި މީހަކު ހުރިނަމަވެސް، އެހެން ބައެއް ރިވާޔަތްތަކުން ބާރުލިބި އެރިވާޔަތް ގަދަވާ ގޮތް ވެއެވެ. މީގެ އިތުރުންވެސް ﷲ އަށް ޙަމްދުކޮށް އެމީހަކަށް ދެއްވާފައިވާ ނިޢްމަތަކަށް ޝުކުރުވެރިވެ، އަދި އެނިޢްމަތްތަކުގައި ބަރަކާތް ލެއްވުން އެދި ދުޢާ ކުރުމަކީ ވެސް އެސްފިންނާ އިން ސަލާމަތް ވުމަށް ޓަކައި ކުރެވިދާނެ ކަމެކެވެ.\n(وَلَوْلَا إِذْ دَخَلْتَ جَنَّتَكَ قُلْتَ مَا شَاءَ اللَّـهُ لَا قُوَّةَ إِلَّا بِاللَّـهِ ۚ إِن تَرَنِ أَنَا أَقَلَّ مِنكَ مَالًا وَوَلَدًا ﴿٣٩﴾ فَعَسَىٰ رَبِّي أَن يُؤْتِيَنِ خَيْرًا مِّن جَنَّتِكَ وَيُرْسِلَ عَلَيْهَا حُسْبَانًا مِّنَ السَّمَاءِ فَتُصْبِحَ صَعِيدًا زَلَقًا ﴿٤٠﴾)\n( فَعَسَىٰ ) މިލަފްޡު މާނަކުރުމުގައި ދެ އިޙްތިމާލެއް އެބައޮތެވެ.\nމިއީ އޭނާ އުއްމީދުކުރި ގޮތް ކަމުގައިވުން. އަދި މިއީ އޭނާގެ ފަރާތުން ކުރި ދުޢާއެއް ކަމުގައިވުން. އެހެނީ އެމީހާ އަށް ދެއްވާފައިވާ ބަގީޗާ އަށްވުރެ ހެޔޮ ނިޢްމަތެއް އޭނާ އަށް ދެއްވާ، އަދި އެމީހާގެ ބަގީޗާގެ މައްޗަށް އުޑުން ކޯފާފޮއްނުވާ ހަލާކު ކުރެއްވުމަށް ދުޢާ ކުރުން. ސަބަބަކީ ބަގީޗާގެ ވެރިމީހާ ވަނީ އަނެކާ ނިކަމެތިކޮށް ދެރަކޮށްފައެވެ. އެހެންކަމުން، އޭނާ ދިންއަނިޔާފަދަ އަނިޔާ އެއް އަނެކާއަށްވެސް ލިބުން އެދި ދުޢާ ކުރީއެވެ. އެހެނީ އިންސާނަކު އޭނާއަށް އަނިޔާވެރިވާ މީހާގެ މައްޗަށް ހަމައެފަދަ އަނިޔާވެރިކަމެއް މެދުވެރިކޮށްދެއްވުން އެދި ދުޢާ ކުރުމަކީ ހުއްދަވެގެންވާ ކަމެކެވެ.\nނޫންނަމަ، މިތަނުގައި އޭނާ ދުޢާކުރި ސަބަބަކީ މިބަގީޗާގެ ވެރިމީހާ އަށް ޙައްގުގޮތް ވިސްނުވައިދިނުމަށްޓަކައި ކުރި ދުޢާއެކެވެ. އެހެނީ އޭނާ އެމުދަލަކަށް ފަޚުރުވެރިވެ ބޮޑާވެގަންފައިވާ މުދާ އޭނާގެ އަތުން ބީވެގެން ދިޔުމުން އޭނާ އަށް ކުރެވިފައިވާ ކަންތަކާއި މެދު ވިސްނާ ފިކުރު ކުރަން ވަގުތުކޮޅެއް ލިބޭނެއެވެ.\n( فَعَسَىٰ ) މި ލަފްޡު ބޭނުން ކުރެވިފައިވަނީ “ވެދާނެކަމަކަށް ލަފާކުރުމު”ގެ މާނާގައި ކަމަށްވުން. މާނައަކީ: “އެކާފިރުވީމީހާ އަށް މުއިމިން މީހާ ބުންޏެވެ. ތިބާގެ މުދަލާއި ދަރިން ގިނަކަމަށްޓަކައި ފަޚްރުވެރިވެފައި، އަހަރެންގެ މުދަލާއި ދަރިންމަދު ކަމަށް ދެކުނުނަމަވެސް، ﷲގެ ޙަޟްރަތުގައި އަހަންނަށްޓަކައި ޚަޒާނާކުރެވިފައިވާ ތަކެތި މާހެޔޮކަން ބޮޑުވެފައި ދާއިމަށް ދެމިގެންވެއެވެ. އަދި ﷲގެ ޙަޟްރަތުން ދެއްވާނެ ކަމަށް އުއްމީދުކުރެވޭ ތަކެއްޗަކީ ދުނިޔެ އާއި ދުނިޔޭގައިވާހާ ތަކެއްޗަށްވުރެ ހެޔޮކަންބޮޑު ތަކެއްޗެވެ. ވީމާ، ބުއްދިވެރިޔަކުނަމަ ވާދަކުރަންވީ އެތަކެތި ޙާޞީލް ކުރުމަށެވެ.”\n(وَيُرْسِلَ عَلَيْهَا حُسْبَانًا مِّنَ السَّمَاءِ ) އެބަގީޗާގެ މައްޗަށް އުޑުން ބޯކޮށްވާރޭވެހުން ނުވަތަ އެނޫންވެސް ކޯފާއެއް ފޮނުއްވަފާނެއެވެ.\nމިތަނުގައި “އުޑުން ބޯކޮށްވާރޭވެހުން ނުވަތަ އެނޫންވެސް އުޑުން ފޮނުއްވަފާނެ ކޯފާ އެއްގެ ވާހަކަ ޛިކްރު ކުރައްވާފައިވުމުގެ ޙިކްމަތަކީ: އުޑުން ބާވާލައްވާ އާފަތުން ދިފާޢުވުމަށް ކުރެވޭނެ މާބޮޑު ކަމެއް ނޯންނާނެއެވެ. ނަމަވެސް ބިންމަތީ ސައިލުހެދިގެން ނުވަތަ އަލިފާންގަނޑެއް ރޯވެގެން އުޅޭނަމަ އެކަންތައް ކޮންޓްރޯލް ކުރަން ކުރެވިދާނެކަންތައްތައް ހުންނާނެއެވެ.\n(فَتُصْبِحَ صَعِيدًا زَلَقًا ) ދެން އެބަގީޗާ އަކީ ގަހެއް ރުކެއްނެތް އޮމާން ބިމަކަށް އެތަންވެދާނެތެވެ. އަދި އެތަނުން ތިބާ އަށް ލިބެމުންދިޔަ މަންފާތައް ގެއްލިގެން ހިނގައިދާނެއެވެ.\n(أَوْ يُصْبِحَ مَاؤُهَا غَوْرًا فَلَن تَسْتَطِيعَ لَهُ طَلَبًا ﴿٤١﴾ ) ނުވަތަ ތިބާގެ ބަގީޗާ އަށް ފެންނުލިބޭނެ ގޮތްވެސް މެދުވެރި ކުރައްވަފާނެއެވެ. އެހެންވެއްޖެނަމަ، އެބަގީޗާ އަށް ފެންލިބޭނެ ގޮތް ހެދުން އެއީ ތިބާ އަށް ކުޅަދާނަވެގެންވާނެ ކަމެއް ނޫނެވެ.\nމިދުޢާ ނުވަތަ މިލަފާ ކުރުމަށްފަހު ދެންކަންތައް ވެގެންދިޔަ ގޮތް ޖެހިގެން ހުރި އާޔަތުގައި ބަޔާން ކުރައްވާ ވަޙީ ކުރެއްވިއެވެ.\n(وَأُحِيطَ بِثَمَرِهِ فَأَصْبَحَ يُقَلِّبُ كَفَّيْهِ عَلَىٰ مَا أَنفَقَ فِيهَا وَهِيَ خَاوِيَةٌ عَلَىٰ عُرُوشِهَا وَيَقُولُ يَا لَيْتَنِي لَمْ أُشْرِكْ بِرَبِّي أَحَدًا ﴿٤٢﴾ )\n( وَأُحِيطَ بِثَمَرِهِ ) އެތަކެތި ދުވަހަކުވެސް ހަލާކުވެގެން ނުދާނެކަމަށް އޭނާކުރިން ބުނެފައިވާ އޭނާގެ މުދާގަނޑުގެ ވަށައިގެން ކޯފާ އާއި ޢަޛާބު އައިސް ލައިގަތެވެ. އެގޮތުން މުޅިދަނޑުގައިވާ ހުރިހާ ގަހަކާއި މޭވާއެއް ނެތިގެންދިޔައެވެ. ބާކީ އެކައްޗެއްވެސް ނެތެވެ. މިކަމާއިމެދު އޭނާ ވަރަށް ބޮޑަށް ހިތާމަކޮށްދެރަވިއެވެ. ނަމަވެސް، ވަގުތު ފާއިތުވުމަށްފަހު ދެރަވުމަކުން ފައިދާއެއް ނުކުރާނެއެވެ. ކުރިން އޭނާ އަތުގައި މުދާހުރި އިރު އޭނާވަނީ ބޮޑާވެގަނެފައެވެ. ނަޞީޙަތް ގަބޫލުނުކޮށްފައެވެ.\n(فَأَصْبَحَ يُقَلِّبُ كَفَّيْهِ ) ދެރަވެ ހިތާމަކުރާ ޙާލު އޭނާގެ ދެއަތްތިލަ ދެފަރާތަށް ފުރޮޅަން ފެށިއެވެ.\n(عَلَىٰ مَا أَنفَقَ فِيهَا ) އޭނާ ދުނިޔަވީ ގޮތުން ދަނޑު ސަލާމަތްކުރުމަށްޓަކައި ކޮށްފައިވާ ޚަރަދުތަކުގެ ބޮޑުކަން ހަނދާންވެގެންނެވެ. އެހުރިހާ ފައިސާއެއް ހުސްވެގެން ދިޔައީއެވެ. އެކައްޗެއްވެސް އަތުގައި ބާކީ ނެތެވެ. ދެން އޭނާ އަށް ކުރެވުނު ކަންތަކާއި މެދު ދެރަވެ ހިތާމަކުރިއެވެ. އެހެންވެ، އޭނާ ބުނިކަމަށްވެއެވެ.\n( يَا لَيْتَنِي لَمْ أُشْرِكْ بِرَبِّي أَحَدًا ) އޭނާދެރަވެ ބުންޏެވެ. ” އޭ ސަހަރޯއެވެ! އަހުރެންގެ ވެރިރަސްކަލާނގެއާ އެކަކުވެސް އަހުރެން شريك ނުކުރިނަމަ، ކިހާ ރަނގަޅުވީސްހެއްޔެވެ؟”\n(وَلَمْ تَكُن لَّهُ فِئَةٌ يَنصُرُونَهُ مِن دُونِ اللَّـهِ وَمَا كَانَ مُنتَصِرًا ﴿٤٣﴾ )\nކުރިން އޭނާ ފަޚުރުވެރިވެފައި ބުނެއުޅުނީ (أَنَا أَكْثَرُ مِنكَ مَالًا وَأَعَزُّ نَفَرًا ) ” ކަލެޔަށްވުރެ އަހުރެންގެ މުދާ ގިނައެވެ. އަދި (އަހުރެންގެ ދަށުގައިވާ) މީހުން ގިނަކަމުގެގޮތުން، ގަދަފަދަވެފައި عزّة ބޮޑެވެ.” ނަމަވެސް، މިއަދު ﷲގެ ކޯފާ އާއި ޢަޛާބު އައިސް ބައްދަލުކުރި ހިނދު އެކަންތައްތަކުން އޭނާ ސަލާމަތްކޮށްދޭނެ މުދަލެއް އަތަކު ނެތެވެ. އަދި އޭނާގެ ދަށުގައިވާ އެހީތެރިންތަކެއްވެސް ނެތެވެ. ﷲގެ ކޯފާ އާއި ޢަޛާބު އައިސް ބައްދަލުކުރާ ހިނދު، މުޅި އުއްމަތުގެ އެންމެން އެއްވެގެން އެކަން މަނާކުރަން އުޅުންކަމުގައިވީނަމަވެސް އެކަމެއް ނުވާނެއެވެ. އެހެންކަމުން، އޭނާގެ މައްޗަށް ﷲގެ ކޯފާ އާއި ޢަޛާބު އައިސް އޭނާގެ މުދާނެތިގެންދިޔައީއެވެ. އެހީތެރިވާނެ މީހަކުވެސް ނުވީއެވެ. އޭނާ އެކަނިވެ ނިކަމެތިވެއްޖެއެވެ.\nކޮންމެއަކަސް، މިމީހާ އޭނާ އަށްކަންތައް ކުރެވުނުގޮތް ރަގަޅު ނޫންކަން އަމިއްލަ އަށް އިޙްސާސްކުރެވި އެކަންތައްތަކުން ތައުބާވިއެވެ. އޭގެ ދަލީލަކީ އޭނާބުނިކަމަށްވެއެވެ. (يَا لَيْتَنِي لَمْ أُشْرِكْ بِرَبِّي أَحَدًا ) ” އޭ ސަހަރޯއެވެ! އަހުރެންގެ ވެރިރަސްކަލާނގެއާ އެކަކުވެސް އަހުރެން شريك ނުކުރިނަމަ، ކިހާ ރަނގަޅުވީސްހެއްޔެވެ؟” އެހެންކަމުން، މާތް ﷲ އޭނާގެ ތައުބާ ގަބޫލުކުރެއްވިއެވެ. މިއީ ﷲ ސުބްޙާނަހޫވަތަޢާލާ އަޅަކަށް ހެޔޮގޮތް މިންވަރުކޮށްދެއްވައިފިނަމަ ކަންތައް ކުރައްވާނެ ގޮތެވެ. އެހެނީ އާޚިރަތުގައި އެމީހަކަށް ޢުގޫބާތް ދެއްވުމުގެ ކުރިން ދުނިޔެމަތީގައި އެމީހަކަށް ޢުގޫބާތްދެއްވައެވެ. ދެން އެމީހަކު އެކުރެވުނު ކަންތައް ވިސްނި، އެކަމާ ދެރަވެ ހިތާމަކޮށް، ތައުބާ ވެއްޖެނަމަ އެކަންތައް ފުއްސަވައެވެ.\nމިއާޔަތުން ދޭހަވަނީ މުދަލާއި ދަރިންނަކީ ﷲގެ މަގުގައި ނޫންގޮތަކަށް ބޭނުންކުރަން އުޅެފިނަމަ އެތަކެތިން އެއްވެސް މަންފާއެއް ފައިދާއެއް ނުކުރާނެ ތަކެތި ކަމެވެ. ސޫރަތު ސަބައުގެ 37 ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. (وَمَا أَمْوَالُكُمْ وَلَا أَوْلَادُكُم بِالَّتِي تُقَرِّبُكُمْ عِندَنَا زُلْفَىٰ إِلَّا مَنْ آمَنَ وَعَمِلَ صَالِحًا فَأُولَـٰئِكَ لَهُمْ جَزَاءُ الضِّعْفِ بِمَا عَمِلُوا وَهُمْ فِي الْغُرُفَاتِ آمِنُونَ ﴿٣٧﴾ ) މާނައަކީ: “އަދި ތިޔަބައިމީހުންގެ މުދާވިޔަސް، އަދި ދަރިންވިޔަސް، އެއީ ތިމަންރަސްކަލާނގެ حضرة އަށް ތިޔަބައިމީހުން ކުއްތަންކުރާކަމެއް ކަމުގައި ނުވެތެވެ. إيمان ވެ صالح عمل ކޮށްފިމީހާ މެނުވީއެވެ. ފަހެ، އެއުރެންކުޅަ ހެޔޮ عمل އަށް ގިނަގުނަވެގެންވާ ثواب އެއުރެންނަށް ހުށްޓެވެ. އަދި ސުވަރުގޭގެ މަތިވެރި ދަރަޖައިގައި، އެއުރެންވަނީ أمان ކަން ލިބިގެންވާ ބަޔަކުކަމުގައެވެ.”\n( هُنَالِكَ الْوَلَايَةُ لِلَّـهِ الْحَقِّ ۚ هُوَ خَيْرٌ ثَوَابًا وَخَيْرٌ عُقْبًا ﴿٤٤﴾ )\n( الْوَلَايَةُ ) މިކަލިމާގައި ދެގިރާއަތެއް ވެއެވެ. އެއީ\n(الْوَلَايَةُ ) ވާވުގައި އަބަފިލި ޖަހައިގެން. އަދި (الْوِلَايَةُ ) ވާވުގައި އިބިފިލި ޖަހައިގެންނެވެ.\n(الْوَلَايَةُ ) ވާވުގައި އަބަފިލި ޖަހައިގެންނަމަ އޭގެ މާނައަކީ “އެހީތެރިވުމެވެ.” ސޫރަތުލް އަންފާލްގެ 72 ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. (مَا لَكُم مِّن وَلَايَتِهِم مِّن شَيْءٍ) މާނައަކީ: “އެއުރެންނަށް އެހީތެރިވުމުގެ އެއްވެސްކަމެއް ތިޔަބައިމީހުންނަކަށް ނެތެވެ.”


Loa andhirivumun kuri furassaarain dhekkee namoona! | Mihaaru\nލޯއަނދިރިވުމުން ކުރި ފުރައްސާރައިން ދެއްކީ ނަމޫނާާ!\nފާތުން ދިވެހި ލިބާހުގައި: އޭނާ ވަނީ އެތައް ގޮތަކުން ނަމޫނާ ދައްކާފައި\nއެންމެ ކުޑައިރުއްސުރެ ފެނުމުގައި ދަތިތަކެއް ހުއްޓަސް ފާތުމަތު އިބްރާހިމް (ފާތުން)ގެ އަޒުމެއް އޮތެވެ؛ ލޯއަނދިރި މީހަކަށް ވާތީ އޭނާގެ އެއްވެސް އުއްމީދަކަށް، ހުވަފެނަކަށް ހުރަސް އެޅުނަ ނުދިނުމެވެ. އެކަން އޭނާ ސާބިތުކޮށްދީފި އެވެ.\nފޮތުން އެންމެ އަކުރެއް ނުފެނުނަސް، ގްރޭޑް ދިހައެއް ނިންމައި، އޯލެވެލް އިމްތިހާން ހެދި އެވެ. އެއީ ރާއްޖޭގައި ލޯއަނދިރި މީހަކު އޯލެވެލްގައި ބައިވެރިވި ފުރަތަމަ ފަހަރެވެ. ކިޔަވާ ނިންމުމަށް ފަހު، ގާރީ ކޯހާއި ކޮމްޕިއުޓަރު ކޯސް ފުރިހަމަކުރި އެވެ. އާއްމުންނަށް އެހީތެރިކަން ފޯރުކޮށްދިނުމަށް އަމިއްލަ ހަތް ޖަމިއްޔާއެއްގައި މަސައްކަތް ކުރެ އެވެ. ހާފު މެރެތަން ދުވެފި އެވެ. ކަނޑު އަޑިއަށް ފީނައި، މޫދުގެ ހިތްގައިމުކަން ތަޖުރިބާކޮށްފި އެވެ.\nމިއީ ލޯއަނދިރި މީހަކު ރާއްޖޭގައި މުޅިން އަލަށް ކުރި ކަންކަމެވެ.\nނުކުޅެދުންތެރިކަން ހުންނަ މީހުންނާއި އެ ދާއިރާގައި މަސައްކަތް ކުރާ ފަރާތްތަކުގެ އަގު ވަޒަންކުރުމުގެ ގޮތުން ސަރުކާރުން ދޭ ރިވެލި އެވޯޑް، ރައީސް އިބްރާހިމް މުހައްމަދު ސޯލިހު ފާތުންއަށް ދެއްވަނީ\nއެކަމަކު 28 އަހަރުގެ ފާތުން ބުނިގޮތުގައި އެހާ ހިސާބަށް އޭނާއަށް އާދެވުނީ ބުރަ މަސައްކަތުންނެވެ. ބޮޑެތި ގުރުބާނީތަކެއްވެ، ގިނަ ވޭންތަކެއް ވެސް ތަހައްމަލުކޮށްގެންނެވެ.\n"ސީދާ ޓީޗަރުން ދިމާލަށް ބުނެފައި އެބަހުރި ތިއީ ލޯއަނދިރި މީހެއް ނޫންހޭ، ކޮން ކަމެއްހޭ ގައުމަށް ކޮށްދެވޭނީ؟ މުޖުތަމައަށް ކޮން ބޭނުމެއް ހެއްޔޭ ހިފޭނީ،" ނުކުޅެދުންތެރިކަން ހުންނަ މީހުންނާއި އެ ދާއިރާގައި މަސައްކަތް ކުރާ ފަރާތްތަކުގެ އަގު ވަޒަންކުރުމުގެ ގޮތުން ސަރުކާރުން ދޭ ރިވެލި އެވޯޑް ހާސިލްކޮށްފައިވާ ފާތުން ކިޔައިދިނެވެ.\nލޮލުގެ ކަޅިއަށް ޖެހޭ ބައްޔެއް ކަމަށްވާ "ރެޓިނިސް ޕިގްމެންޓޯސާ"ގެ ސަބަބުން، އުފަންވީއިރު ވެސް ފާތުންގެ ލޮލަކަށް އެންމެ ރަނގަޅަކަށް ނުފެނެ އެވެ. އެކަމަކު ސްކޫލަށް ވަދެ، ގްރޭޑް ތިނަކާ ހަމައަށް ދާންދެން، ބޮޑެތި އަކުރުން ލިޔެފައި ހުންނަ އެއްޗެހި ގަދަ އަލީގައި ކިޔުނެވެ. އެއީ ވެސް ބޮޑުވާ ބިއްލޫރިން ހަދާފައިވާ އައިނެއް އަޅައިގެން ވަރަށް ކައިރިން ބަލައިގެންނެވެ. ނަމަވެސް ގްރޭޑް ތިނެއްގައި ވާތު ލޮލަށް ފަންސުރެއް ހެރި އެ ލޯ އަނދިރިވުމާ އެކު، ޖެހިގެން އައި އަހަރުތަކުގައި އަނެއް ލޮލުގެ ފެނުން ވެސް އެއްކޮށްހެން ގެއްލުނެވެ.\nފާތުން ބުނިގޮތުގައި އޯލެވެލް އިމްތިހާނުގައި ބައިވެރިވާން، ގްރޭޑް ހައެއްގައި އޭނާ ވަނީ އަޒުމް ކަނޑައަޅައިފަ އެވެ. އެއީ ގްރޭޑް ހަތަކާ ހަމައިން ދެން ކިޔެވުމުގެ ފުރުސަތު ނުލިބޭނެ ކަމަށް، އެކި ޓީޗަރުން އޭނާއާ ދިމާއަށް ބުނެފައި ވުމުންނެވެ. އަދި އޭނާގެ ކުރިން ސްކޫލުން ތައުލީމް ހާސިލްކުރި ލޯފަން ކުދިންނަށް ވެސް އެހާ ހަމައިން ކިޔެވުމާ އަލްވަދާއު ކިޔަން ޖެހުމުންނެވެ.\nފާތުން (ކ) ޓީވީ ހޯސްޓް ނަމްޒާއާ އެކުގައި\n"އެކަމަކު އެ ހިސާބުން އަޅުގަނޑުގެ ހިތަށްއެރީ މިއީ ކުރިއަށް ދާން އޮތް ހުރަހެއް ނޫން ކަމަށް. އަދި ހުރަހެއް ނަމަ އެކަން ނައްތާލައި އެ ލަނޑުދަނޑި ކާމިޔާބުކުރަން އަޒުމު ކަނޑައެޅިން،" ފާތުން ބުންޏެވެ.\nޅ. ހިންނަވަރަށް އުފަން އެ ޒުވާނާ ބުނިގޮތުގައި ސްކޫލުގައި ހޭދަކުރި ދިހަ އަހަރަކީ އޭނާގެ ހަޔާތުގައި އެންމެ ހިތުން ފިލުވާލަން ދަތި އަދި އެންމެ ހިތްދަތި ދުވަސްތަކެވެ. ސްކޫލުގެ މާހައުލު "ބިޔަ ޖަންގައްޔެއް"ގެ ގޮތުގައި ސިފަކުރަމުން ބުނީ އޭނާ އެތަނުން ނުކުތީ "ހަށިގަނޑުން ލޭކޮށާލައިގެން" ކަމަށެވެ. އެކަމަކު ސްކޫލު މާހައުލުން ކުރިމަތިވި ބުލީކުރުމާއި ނުވާނެ ކަމަށް ބުނެ ބައެއް ޓީޗަރުން ކުުރިމަތިކުރި ގޮންޖެހުންތައް އޭނާ ހެދީ ހިތްވަރަކަށެވެ.\nއޯ ލެވެލްއަށް ކިޔަވަން އަޒުމު ކަނޑައެޅުމުގައި އޭނާގެ އެންމެ ބޮޑު ހިތްވަރަކީ މަންމަ އާއި އާއިލާ އެވެ. ގްރޭޑް ހަތެއް ފުރިހަމަ ކުރުމަށް ފަހު އިތުރަށް ކިޔަވަން ނިންމުމުން ސްކޫލުގެ ތެރެއިން އޭނާއަށް ވަރަށް ބޮޑަށް ނުރުހުން އަމާޒުވި އެވެ. ދަރިވަރުންގެ އިތުރުން ބައެއް ޓީޗަރުންގެ ވެސް ބުލީ ކުރުންތަކާ ކުރިމަތިލާން ޖެހުނެވެ.\nފާތުން ބުނިގޮތުގައި ކްލާހުގައި އިންނައިރު، ބައެއް ކުދިން ކަރުދާހުން ބޯޅަ ހަދައި އެ އުކައި، އަދި އޭނާގެ ޔުނީފޯމު ތެރެއަށް ބޯޅަ ލައި ހެދި އެވެ. އެހެން މީހަކަށް ކިޔައިދީގެން ޓެސްޓު ޕޭޕަރުގައި ޖަވާބު ލިޔުއްވާއިރު "މިއަދު އޭނާގެ އަތްވާޅުކޮށްލާނޭ" ފަދަ ބަސްތައް ޓީޗަރުން އޭނާއާ ދިމާއަށް ބުނެ، ހިތުގައި ޖައްސަ އެވެ.\nފާތުން ބުނިގޮތުގައި ބުލީ ކުރުންތައް ބޮޑުވެގެން ބައެއް ދުވަސް ދުވަހު އޭނާ ސްކޫލަށް ނުގޮސް ވެސް ހުރެ އެވެ. އެކަމަކު އެފަދަ ކޮންމެ ދުވަހެއްގައި އޭނާއަށް ހިތްވަރު އާކޮށްދެނީ މަންމަ އެވެ. އޯލެވެލް ހެދުމުގެ އަޒުމުގެ މަތިން ހަނދާންކޮށްދެ އެވެ. އިމްތިހާނު ފުރިހަމަކޮށް، މުޅި ރާއްޖެއަށް އޭނާ ނަމޫނާ ދެއްކީ އެ ހިތްވަރުގެ މަތީގައި ސާބިތުވެ ހުރެގެންނެވެ.\n"އަޅުގަނޑަށް އެނގޭ ދަށް ގްރޭޑްތަކުގައި ވެސް ލޯފަން ކުދިން އުޅޭކަން. އެހެންވެ، ހިތަށްއެރީ އަޅުގަނޑު މިކަން ކޮށްފިއްޔާ އެއީ އެ ކުދިންނަށް ލިބޭނެ ވަރަށް ބޮޑު ހިތްވަރަކަށް ވާނެއޭ. ލޮލަށް ނުފެނުނަސް ކިޔެވިދާނެކަން އެ ކުދިންނަށް ސާބިތުކޮށްދޭން ބޭނުންވީ،" ފާތުން ބުންޏެވެ.\nމިދިޔަ އަހަރު އެ ސްކޫލުން އޯ ލެވެލް ނިންމި ކުއްޖަކު، ބައިވެރިވި ހުރިހާ މާއްދާއިން ފާސްވުން އެއީ، ފާތުން ދުށް ގޮތުގައި، އޭނާއަށް ވެސް ލިބުނު ވަރަށް ބޮޑު ކާމިޔާބީއެކެވެ. އެ ދުވަހު އޭނާއަށް ނުކިޔެވޭނެ ކަމަށް ނިންމައި، ސްކޫލުން ވަކިކުރި ނަމަ މިއަދު އެހެން ކުދިންނަށް އެ ހިތްވަރު ހޯދަން އުނދަގޫވާނެ ކަމަށް އޭނާ ގަބޫލުކުރެ އެވެ.\nވޮލަންޓިއަރެއް، ދުވުންތެރިއެއް، ނަމޫނާއެއް\nސްކޫލުގައި އުޅުނު އިރު ވެސް ފާތުންގެ އެހީތެރިކަން އެފަދަ އެހެން ކުދިންނަށް ލިބުނެވެ. ފޯނު މެދުވެރިކޮށް ލޯފަން ކުދިންނާ ވާހަކަ ދައްކައި، ކިޔެވުމުގައި ނޭނގޭ އެއްޗެހި ބުނެދިނެވެ. ސްކޫލު ނިންމުމަށް ފަހުގައި ވެސް އޭނާ ލޯފަން ކުދިންނަށް ޓިއުޝަން ދިނެވެ. އެކަމަކު ފާތުންގެ ވޮލަންޓަރީ ހިދުމަތް ފުޅާކުރީ، އަމިއްލަ އެކި ޖަމިއްޔާތަކާ ގުޅިގެންނެވެ. މިހާރު ވެސް އޭނާ އަންނަނީ ދިވެހި ރެޑް ކްރެސެންޓްގެ އިސް މަގާމެއް ފުރުމުގެ އިތުރުން، ބްލައިންޑް އެންޑް ވިޝުއަލީ އިމްޕެއާޑް ސޮސައިޓީ އާއި ކެންސާ ސޮސައިޓީ އާއި ހޯޕް ފައުންޑޭޝަނާއި ވިމެން އޮން ބޯޑް އާއި އަންހެނުން ބާރުވެރިކުރުމުގެ އެހެން ޖަމިއްޔާތަކުގައި ވެސް މަސައްކަތް ކުރަމުންނެވެ.\nފާތުން (ވ) ދިގު ދުވުމެއްގައި ބައިވެރިވަނީ: އެކި ރޭސްތަކުގައި ދުވަން އޭނާ ބޭނުންވޭ\nއެކަމަކު ޔޫއެންޑީޕީގެ އެހީތެރިކަމާ އެކު، ފާތުންގެ ޓީމުން ހެދި "ތާނަ މެލާ" އެޕްލިކޭޝަންއަކީ ލޯފަން މީހުންނަށް ދިން އެންމެ ބޮޑު އެއް ހަދިޔާ އެވެ.\nއުރީދު އާއި ޔޫއެންޑީޕީ ގުޅިގެން ކުރިއަށް ގެންދިޔަ "މިޔަހެލި" ޕްރޮގްރާމް ކާމިޔާބުކޮށްގެން، އެ ޖަމިއްޔާއިން ލިބުނު ފަންޑުން ފާތުންމެން ހެދީ ލޯފަން މީހުންނަށް، ދިވެހިން ލިޔެފައި ހުންނަ އެއްޗެހި ޑިޖިޓަލްކޮށް ކިޔޭނެ އެޕްލިކޭޝަންއެކެވެ. މީގެ ކުރިން، އެފަދަ ނުކުޅެދުންތެރިކަން ހުންނަ މީހުންނަށް، ސްކްރީނުން ތާނަ ކިޔޭނެ ގޮތެއް ނޯވެ އެވެ. އެހެންވެ ތާނައިން ލިޔެފައި ހުންނަ އެއްޗެހި، ލެޓިނަށް ބަދަލުކޮށްގެން އެ މައުލޫމާތު އެޕްލިކޭޝަން މެދުވެރިކޮށް މިހާރު ލިބޭނެ އެވެ.\nފާތުން ބުނިގޮތުގައި އެޕްލިކޭޝަން ލޯންޗު ކުރި ފުރަތަމަ ހަފުތާގެ ތެރޭގައި ވެސް 60 އަށް ވުރެ ގިނަ މީހުން އެ ޑައުންލޯޑު ކުރި އެވެ. އަދި މިހާރު ވެސް ހީނުކުރާވަރުގެ ތަރުހީބެއް އެއަށް ލިބެމުން އަންނަ ކަމަށް އޭނާ ބުންޏެވެ.\nފާތުން ވަނީ ރާއްޖޭގެ އެކި ހިސާބުތަކުގައި ބޭއްވި ދިގު ދުވުންތަކުގައި ބައިވެރިވެފަ އެވެ. އޭގެ ތެރެއިން ދިހަ ކިލޯމީޓަރާއި ހާފް މެރެތަން ފުރިހަމަކުރި ހަމައެކަނި ލޯފަން މީހަކީ އޭނާ އެވެ.\nނައިބު ރައީސް ފައިސަލް ނަސީމްއާ އެކު ފާތުން: ވޮލަންޓިއަރެއްގެ ގޮތުގައި ހަތް ޖަމިއްޔާއެއްގައި އޭނާ މަސައްކަތް ކުރޭ\n"މިހާރު ވަރަށް އުފާވޭ އެ އަޒުމުގައި ސާބިތުވެ ހުރެވުނީމައި. މުޖުތަމައަށް ބޭނުން މީހެއްގެ ގޮތުގައި މީހުން ބަލައިގަންނާތީ،" ފާތުން ބުންޏެވެ.\nއޭނާ ބުނިގޮތުގައި ލޮލަށް ނުފެނުން ފަދަ ނުކުޅެދުންތެރިކަން ހުންނަ ކުދިން ކާމިޔާބު ބަޔަކަށް ހެދުމަށް އެންމެ ފުރަތަމަ ހޭލުންތެރިވާން ޖެހޭނީ އެ ކުދިންގެ އާއިލާއިންނެވެ. އެ ނުކުޅެދުންތެރިކަމަކީ އެ ކުއްޖާ ގެއިން ނުނެރި ބައިންދަން ޖެހޭ ސަބަބެއް ނޫން ކަމަށާއި މީހުންގެ ތެރެއަށް ނެރެ، ފުރުސަތުތައް ހޯދައިދޭން ޖެހޭނެ ކަމަށް އޭނާ ބުންޏެވެ. އަދި އެ ފުރުސަތުތަކުގެ ބޭނުން ހިފައިގެން އެ ކުއްޖާ މުޖުތަމައުގެ ތެރެއަށް ނުކުންނައިރު އެންމެންގެ އެއްބާރުލުން ވެސް ބޭނުން ވާނެ ކަމަށް އޭނާ ގަބޫލުކުރެ އެވެ.\n"ލޮލަށް ނުފެނުނަސް ކިތަންމެ ކަމެއް ކުރެވޭނެ. ގައިމު ވެސް އަޅުގަނޑަށް ކުރެވިއްޖެ. ފުރުސަތު ދީފި ނަމަ އެހެން ކުދިން ވެސް ކުރާނެ،" ފާތުން ބުންޏެވެ.\nޒުވާނުން ބުލީކުރުން އުރީދޫ ޔޫއެންޑީޕީ\n29 ކޮމެންޓް, 369 ރިއެކްޝަންސް\nއުޚްތާ އަށާއި އާއިލާއަށް ތިޔަ ލިބުނު އުފަލަށްޓަކައި ހަމްދު ކުރަން.\nއެކުއްޖާއަށް ހެޔޮގޮތް މިންވަރު ކުރައްވާށި. އެކުއްޖާ ދެއްކި ވާހަކަ ހަޖަމް ނުވި މީހުންނަށް ވަރަށް ސަލާމް. އެއީ ހަމަ ހާލަތު.\nއަޅެ ފާތުންނަށް ދޯ އިނގޭނީ އޭނާއަށް ސްކޫލުން ދިމާވި ކަންތައް ؟ ކިޔާ މީހުންނަށް ކޯއްޗެއް އިނގޭނީ ؟ ކޮމެންޓް ކުރާ ގިނަ މީހުން އުޅޭ ގޮތުން ހަމަ ހައިރާންވޭ !\nޙާއްސަދައްނަވާލުމެއް! މި ހަބަރުގާ ދައްކާފައި މިއޮތީ 2009 އަހަރުގެ ވާހަކައެވެ. މީގާ މިދައްކަނީ މިހާރު ޅަވިޔަނި އަތޮޅު ތައުލީމީ މަރުކަޒުގައި ހިނގާ ކަންތަކުގެ ވަާހަކައެއް ނޫނެވެ. މިއީ ފާތުންގެ ސުކޫލު ދަައުރުގެ ވާހަކައެވެ. އޭނައާ ދިމާވި ކަންތަށް އެންމެ ރަނގަޅަށް އިނގޭނީ އޭނައަށްށެވެ.? ތަނެއްދޮރެއް ނޭނގޭ މީހުން މިކަމާ އެއްޗެއް ނުބުނިއްޔާ ވަރަށް ރަނގަޅު. ވަރަށް ސަލާމް އެންމެނަށް..? ެ ަަަަަަަަަ\nލޯބިވާ ފަަތުނަށް ކަމެއް ޙާސިލް ވިޔަކަސް ނުލާހިކު ލޯބިން ކިޔަވައިދިން ޓިޗަރުންނާއި އެހެން މީހުންގެ ބޮލިގައި ތިފަދަ ބަދުނާމް އަޅުވާ ތިމަންނަައާ މަންމަގެ ހިތްވަރުން ކަމަށް ހަމައެކަނި ބުނުމަކީ ވަރަށްވެސް ދެރަވަރު ކަމެކެވެ. މިދިވެހިރާއްޖޭގެ ޓީޗަރުން ނަކީ އެހާދަށު ދަރަޖައި ޢަމަލު ހިންގަަނެ ބައެއް ނޫނެވެ . ފާތުންގެ މިއިންޓަވިއުގެ ވީޑިއޯ މިނުހުގެ ފަރާތުން ފެންނަނެ ގޮތެއް ހައްދަވައިފި ނަމަ ޤަބުލު ކުރާނަމެވެ. ލިޔުން ތެރިޔާއަށް ސަލަމް\nއައްދެ. މަންމަ ކޮއްދިނިއްޔާވާނީ ކޮއްދިންކަމަށް. ހުރިހާ ޓީޗަރުންއެކޭ ފާތުންއެއް ނުބުނެ އިގޭތޯ. އެބަތިބި ނުލާހިކު ލޯބިން ކިޔަވައިދިން ޓީޗަރުންވެސް އިގޭތޯ. އޭގެތެރޭގަަވެސް ހިމެނެނީ ވަރަށް މަދުމީހުން އިގޭތޯ. ނޭނގޭ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ ެެެެ އެއްޗެހި ނުކިއްޔާ ރަނގޅީ.. ދޮށީކޮއި ޢަލީގެ މުހަޢްމަދަށް ވަރަށް ސަލާމް. ޭ ިިިިިިިިިިިިި ޭޭޭޭޭޭޭޭޭޭޭޭޭ ެެެެެ\n"މިދިވެހިރާއްޖޭގެ ޓީޗަރުން ނަކީ އެހާދަށު ދަރަޖައި ޢަމަލު ހިންގަަނެ ބައެއް ނޫނެވެ" ގިނަ ޓީޗަރުންނަކީ ދަށު ދަރަޖައި ޢަމަލު ހިންގާ ބައެއް އިގޭތޯ.. ސަލަމް.\nއެއްވެސްވަރަކަށް ލޮލަށް ނުފެންނަަ ކުއްޖަކަށް އޯ ލެވެލް އިމްތިހާން އަމިއްލައަށް ހެދޭނެކަމަށް ތިޔަ ބޭފުޅުން ބުއްދި ޤަބޫލުކުރެވޭތޯ. ފާތުން ޖަވާބު ކިޔާދިނީމަ ލިޔަންވެސް އިނީ އެބުނާ ޓީޗަރުންގެ ތެރެއިން ބޭފުޅެއް. ސުކޫލުން ވަރަށް ބައިވަރު މަސައްކަތްކޮށްދިނީމަކަންވެސް އެނގޭނެދޯ އެގޮތަށް ޓެސްޓް ހަދަން މަގުފަހިވަނީވެސް. ހަޤީޤަތަކީ ފާތުން މީހަކަށް ހަދާފަ އެހުރީ ހަމަ ސުކޫލު ޓީޗަރުންގެ މިންނެތް މަސައްކަތުންކަން.\nފާތން މީހަކަށް ހެދީ ފާތުން އަމިއްލައަށްށާއި އާއިލާއިންނާއި ފާތުންގެ ހެޔޮއެދޭ ރައްޓެހިން، ސުކޫލަކުން ނޫން. މޮޅުވާހަކަ ނުދެއްކިއްޔާ ވަރަށް ރަނގަޅު. "ޓެސްޓު ޕޭޕަރުގައި ޖަވާބު ލިޔުއްވާއިރު "މިއަދު އޭނާގެ އަތްވާޅުކޮށްލާނޭ". ފަދަ ބަސްތައް ޓީޗަރުން އޭނާއާ ދިމާއަށް ބުނެ، ހިތުގައި ޖައްސަ އެވެ." މިހެން ނުބުނާނެ ހެޔޮއެދިގެން ކޮއްދޭނަމައެއް. ވަރަށް ސަލާމް\nގްރޭޑް ހަތަކާ ހަމައައް ކިޔަވާ ދިނުން އެއީ މަގުފަހި ކޮއްދިނުން ތޯ؟ ޕޭޕަރ ލިޔުއްވަން އައި ޓީޗަރ "އަތްވާޅުކޮއްލާނެއޭ" ފަދަ ބަސްތައް ބުނުންކުރުން އެއީ ހަމަ ހެޔޮހިތުން ލިޔުންވަން އައިސް އިންނެވީމަތޯ؟ ފާތުންގެ ބަސްކޮޅެއް ބުނުއްވުން އެދެން މިކަމަށް. މަގުފަހިވި ކިހިނެތްތޯ ކަމާ މެދު ފާތުންގެ އިންޓަވިއުއެއް ނެގުންވުން އެދެން.\nމާލޭގެ ސުކޫލް ތަކުގައި ބުލީ ކުރުން ގިނަކަން ފާހަގަ ކުރެވޭ.\nދިވެހިން ގެ ފަރާތުން\nސާބަހޭ ފާތުންނައް ، ހިއްވަރު ދޫނުކުރާތި ، ނަމޫނާ ކުއްޖެއްކަން ސާބޮތުކޮއދީފި\nމާތްالله ފާތުންނަން ކާމިޔާބުދެއްވާށި. އާމީން\nފާތުން އެބުނާ ޓީޗަރައް ފިޔަވަޅު އަޅުއްވަންޖެހޭނެ ކުޑަ ކުއްޖަކައް ބުލީކޮއް ފުރައްސާރަ ކުރީތީ މީއަޅެއް ލަދެއްގަންނަން އެނގޭ ބަޔެއްބާއޭ ހިތައް އަރަނީ މާދަމާ ޙުދު ތިމާމީހާގެ ދަރިޔަކައް އެފަދަކަމެއް ދިމާ ވެއްޖެއްޔާ ކިއްތޯ ކުރާނީ އެއީ އެކުއްޖާފުޅު އަމިއްލަޔައް ކުރިކަމެއްނޫން ދެއްތޯ


Fathihu thedhuve masakayi feshumun dhuvas ujaalaavey!\nފަތިހު ތެދުވެ މަސައްކަތް ފެށުމުން ދުވަސް އުޖާލާވޭ!\nކޮންމެ ދުވަހަކު ހެނދުނު ހޭލަނީ އެލާމްގެ އަޑަށް ހެއްޔެވެ؟ އެލާމްވާ އިރަށް ފޯނު ސައިލެންޓްކޮށްލާފަ އަލުން ނިދަނީ ހެއްޔެވެ؟ ނުވަތަ ސޯޝަލް މީޑިއާގެ ތަންތަން ހާވާށާއި ނޫސްތަކުގެ ހަބަރުތައް ބަލަން އޮންނަނީ ހެއްޔެވެ؟\nފަތިހު ހޭލައިގެން ވަކި ގޮތަކަށް ކަންކަން ކުރުމުން މީހާގެ މުޅި ދުވަސް އުޖާލާވާ ކަމުގައި ތަޖުރިބާކާރުން ބުނެ އެވެ.\nއެނދުން ތެދުވެ ރަނގަޅަށް ހަށިގަނޑު ދަމާލުން\nއެކި ފަހަރު މަތިން ސްނޫޒް ކުރުމުގެ ބަދަލުގައި އެލާމްވުމުން ނިދިން ހޭލާ ހަށިގަނޑު ދަމާލުމުން މީހާއަށް ލިބިފައިވާ ލޮޑު ކަމުންނާއި ވަރުބަލި ކަމުން ސަލާމަތް ކޮށްދެ އެވެ. ގިނައިން ސްނޫޒް ކުރާނަމަ މިހާއަށް އިތުރު ވަރުބަލި ކަމެއް ގެނުވަ އެވެ. އެއީ ކޮންމެ ފަހަރަކު ސްނޫޒް ކުރުމުން އަލުން ނިދޭތީ ދެން ހޭލެވޭ އިރު ވަރުބަލިވާލެއް މާ ބޮޑުކަމަށް ތަޖުރިބާކާރުން ބުނެ އެވެ. އެދުން ތެދުވަންވީ ވެސް ކުއްލިއަކަށް ފުންމައިގެން ތެދެވުމުގެ ބަދަލުގައި މަޑުމަޑުން ކަނާތް ފަރާތަށް ފުރޮޅި އެނދުގައި އިށީނދެލާފަ އެވެ. މިގޮތަށް ކަންކުރާނަމަ ކަރަށާއި ބުރަކަށްޓަށް އެއްވެސްކަހަލަ ތަދެއްވިއަ ނުދީ އެނދުން ތެދުވެ އެވެ.\nހޭލާގޮތަށް ޕޮޒިޓިވް ކަމަކަށް ވިސްނުން\nހެނދުނުގަޑީގައި ހެލާ ގޮތަށް އެންމެ ފުރަތަމަ ވިސްނުން ބަހައްޓާ ގޮތުން މުޅި ދުވަހަށް އޭގެ އަސަރު ކުރެއެވެ. އެގޮތުން މީހާގެ އެ ދުވަހާމެދު ދެކޭގޮތާއި، އިހްސާސްތަކާއި އަދި އެދުވަހެއް ކާމިޔާބުކޮށް ނިންމާލަން އޮންނަ ރޫހުގެ އަސަރު ދުވަހުގެ ދެން ހުރި ކަންކަމަށް އަސަރު ކުރެއެވެ. އާ ދުވަހަކަށް އާ ފުރުސަތުތަކެއް ލިބުމުން ޝުކުރުވެރިވެ ދުވަހާއި ކުރިމަތިލާންވީ ވަރަށް ޕޮޒިޓިވް މޫޑެއްގަ އެވެ. ދިމާވާ ދަތިތަކާއި ކުރިމަތިލައި ކާމިޔާބުކޮށް ދުވަސް ނިންމާލުމުގެ ހިތްވަރު ލިބެ އެވެ.\nއެކަނި ވަގުތު ކޮޅެއް ހޭދަ ކުރުން\nމަންމައިން ވެސް ހެދުނު ފަތިހާ ހޭލައިގެން ކޮފީތައްޓެއް ބޯލައި ކުދިން ހޭލުމުގެ ކުރިން އެކަނި ވަގުތުކޮޅެއް ލިބުމަކީ ހެނދުނު އަވަހަށް ހޭލާ މީހުންނަށް ހިތްހަމަޖެހުން ގެނެސްދޭނެ ކަމެކެވެ. ހެނދުނު ހޭލައިގެން އަމިއްލަ ޝައުގުވެރިވާ ކަމެއް ކޮށްލުމަކީ މީހާއަށް އުފާވެރިކަން ގެނެސްދޭނެ ކަމެކެވެ. އަދި ކުދިން ހޭލުމުގެ ކުރިން ކުދިންނާއެކު ދުވަސް ހޭދަކުރާނެ ގޮތް ރާވާލައި ގޭތެރޭ ދެ ތިން ކަމެއް ކޮށްލައި ދުވަހަށް ތައްޔާރު ވެލުމުން ދުވަސް ވަރަށް ފުރިހަމަ ވެއެވެ.\nހޭލައިގެން ގިނައިން ފެން ބުއިން\nގިނަ ވަގުތު ނިދާފަ އޮވެ ތެދުވެ ހަށިގަނޑު ހައިޑްރޭޓްކުރުމުގެ ގޮތުން ފެން ބުއިމަކީ ވަރަށް ބޮޑު އިސްކަމެއް ދޭންޖޭހެ ކަމަކެވެ. މިގޮތަށް ކަންކަން ކުރާނަމަ މެޓަބޮލިޒަމް އިތުރު ކޮށްދީ، ހައިޑްރޭޓްކޮށްދީ، ހަށިގަނޑުން ބޭނުންނުވާ ޓޮކްސިންތަކުން ސަލާމަތްކޮށްދެ އެވެ. އަދި މިއީ ސިކުނޑި ހޭލައްވާލުމަށް ވެސް އެހީތެރިވެދޭނެ ކަމެކެވެ.\nބައިވެރިޔާއާ ވާހާކަ ދައްކާލަން ވެސް ފުރުސަތެއް\nބިޒީ ލައިފަކާއި ބިޒީ ޝެޑިއުލެއްގައި އެންމެން ވެސް އުޅޭއިރު ދިރިއުޅުމާމެދު ކުރާ އުއްމީދުތަކާއި އެހެނިހެން ވެސް މުހިއްމު ވާހަކަތަކަކީ ބައިވެރިޔާ އާއި ކޮންމެހެން ދައްކަންޖެހޭ ވާހަކަތަކެކެވެ. އަދި މި ގޮތަށް ވާހަކަ ދައްކާލާ މަޝްވަރާކޮށްލަން ހެނދުނު ހޭލައިގެން ދުވަހުގެ ކުރީކޮޅުގެ ބޭނުން ހިފިދާނެ އެވެ.\nކަސްރަތު ކުރަންވީ ހެނދުނު\nދުވަސް ނިމޭ އިރު ކަސްރަތު ކުރުމުގެ ބަދަލުގައި ހެނދުނު އަރާ އިރާއެއްކޮށް ކަސްރަތު ކުރުން މާ ފައިދާ ބޮޑެވެ. ހެނދުނު ކަސްރަތު ކުރުމުން މީހާގެ މެޓަބޮލިޒަމް އަވަސްކޮށްދީ މުޅި ދުވަހަށް ހަކަތަ ފޯރުކޮށްދެ އެވެ. ހެނދުނު ކަސްރަތު ކުރުމުން ދެން ކާ އެއްޗިހިން ހަށިގަނޑަށް ފޯރުކޮށްދޭ ކެލަރީ ހަށިގަނޑުން ހަކަތަގޮތުގައި ބޭނުންކޮށް އަންދާވަރު އިތުރު ކޮށްދެ އެވެ. ހެނދުނު ކަސްރަތު ކުރާ ނަމަ މީހާގެ ފޯކަސް އިތުރު ކޮށްދީ މީހާގެ ސިކުނޑި މަސައްކަތްކުރުން ވެސް މުޅި ދުވަހަށް އަވަސް ކޮށް ދެއެވެ.\nފަތިިސް ނާމާދު ކުރުން\nފަތިހު ހޭލައިގެން ފަތިސް ނަމާދު ކުރުމުން މީހާއަށް އެތައް ފައިދާއެއް ކުރެއެވެ. ދިރިއުޅުން ބާއްޖަވެރިވަނީ ނުވަތަ ކާމިޔާބުވާނީ ފައިދާ މީހާއަށް ފުރިހަމައަށް ލިބިގެނެވެ.


Service Charge Ge Gothugai Velaa Ge Muvahzzafunah Mi Mahuves 42,800 Rufiya! - Vaguthu\nރާއްޖޭގައި ތަރައްގީ ކޮށްފައިވާ އެންމެ މަތީ ފަންތީގެ އެއް ރިސޯޓު ކަމަށްވާ ވެލާ ޕްރައިވެޓް އައިލެންޑް މޯލްޑިވްސްގެ މުވައްޒަފުންނަށް މިމަހުގެ ސާވިސް ޗާރޖްގެ ގޮތުގައި ވެސް 2،779.64 ޑޮލަރު ނުވަތަ (42،862) ރުފިޔާ ލިބިއްޖެއެވެ.\nއެގޮތުން މިދިޔަ މަހު ވެސް އެރިސޯޓުން ވަނީ ކޮންމެ މުވައްޒަފަކަށް 35،500 ރުފިޔާ ދީފައެވެ. އަދި ފެބްރުއަރީ މަހު 47،109 ރުފިޔާ ދީފައިވާއިރު، ޖެނުއަރީ މަހު ކޮންމެ މުވައްޒަފަކަށް ވަނީ ބައިލައްކަ ރުފިޔާއަށް ވުރެ ބޮޑު ސާވިސް ޗާޖެއް ދީފައެވެ.\nވެލާ ފިޔަވައި މިމަހު އެންމެ ގިނައިން ސަރވިސް ޗާޖު ދީފައިވަނީ ޗެވަލް ބްލެކްން ރަންދެލިންނެވެ. އެ ރިސޯޓުން ކޮންމެ މުވައްޒަފަކަށް 42،069 ރުފިޔާ ވަނީ ދީފައެވެ. އަދި އޮސްޓްރިއާ ރިސޯޓުން ވަނީ ކޮންމެ މުވައްޒަފަކަށް 32،046 ރުފިޔާ ދީފައެވެ.\nރާއްޖޭގެ ރިސޯޓުުތަކުގެ ތެރެއިން މިދިޔަ މަހު 12 ރިސޯޓަކުން ވަނީ 1،000 ޑޮލަރަށް ވުރެ ބޮޑު ސާވިސް ޗާޖެއް ދީފައެވެ.\nސަރވިސްޗާޖާބެހޭ ގަވާއިދަށް ޢަމަލުކުރަން ފަށައިފި\nމެއި 7, 2021 14:53\nދިވެހިން ހިންގާ ގިނަ ރިސޯޓްތަކުން ސާވިސް ޗާޖު މަކަރުހަދަނީ މީރާ އިންބަލަންޖެހޭ


Ajay Devgn aai Akshay Kumar ah Sunil Shetty ge salute | Mihaaru\nއަޖޭ ދޭވްގަން އާއި އަކްޝޭ ކުމާރަށް ސުނިލް ޝެޓީގެ ސެލިއުޓް\n18 މެއި 2019 - 08:34 1 comment\nފިލްމު ކުޅެން ފެށި ގޮތަށް އެއްވާނެއްގައި ހިފަހައްޓާލައި އަދިވެސް ބޮލީވުޑްގެ އެންމެ ކާމިޔާބު އަދި އެންމެ ޑިމާންޑް ބޮޑު އެކްޓަރުންގެ ގޮތުގައި ސާބިތުކަން ދައްކަމުން އަންނާތީ އަޖޭ ދޭވްގަން އާއި އަކްޝޭ ކުމާރަށް ސެލިއުޓް ހައްގުވާ ކަމަށް ސުނީލް ޝެޓީ ބުނެފި އެވެ.\nއެ ދެ ތަރިންނާ އެކު އެކީގައިހެން ބޮލީވުޑަށް ނުކުތް ސުނީލް ބުނި ގޮތުގައި އަކްޝޭ އާއި އަޖޭއަކީ ނަމޫނާއަކަށް ބަލަން ވެސް ރަނގަޅު މިސާލުތަކެއް ކަމަށެވެ.\n"އަހަރެން ވެސް ހިތަށް އަރާ އެ މީހުން ހޯދި ކަހަލަ ކެރިއާއެއް ލިބުނު މީހަކަށްވި ނަމައޭ. އަހަރެން އުފާ ކުރަން އަދި ފަހުރުވެރި ވެސް ވަން އަޖޭ އާއި އަކްޝޭ ކުރަމުން އަންނަ މަސައްކަތްތަކަށް،" ފިލްމު "ބަލްވާން" އިން 1992 ގައި ބޮލީވުޑަށް ނުކުތް 57 އަހަރު އެކްޓަރު ބުންޏެވެ. "އެ މީހުން ހޯދި ކަހަލަ ކެރިއާއެއް ލިބޭނީ ނަސީބު ވެސް ގަދަ ބަޔަކަށް. އެކަމަކާ އަހަރެން ހަސަދަވެރިއެއް ނުވަން. އެކަމަކު އަބަދު ވެސް ހިތަށް އަރާ އެ މީހުންނަށް ލިބުނު ކަހަލަ ކެރިއާއެއް ލިބުނު ނަމައޭ. އަހަރެން ސެލިއުޓް ކުރަން އަޖޭ އާއި އަކްޝޭ އަށް."\nސުނީލްގެ އަލަތު ފިލްމު "ބަލްވާން" ގެ ލަވައެއް.\nއަކްޝޭ އާއި އަޖޭއާ އެކު ފިލްމުތަކެއް ވެސް ކުޅެފައިވާ ސުނީލް ބުނި ގޮތުގައި އޭނާގެ ކެރިއަރު އެހާ އަވަހަށް ގުޑާލީ ހެދުނު ބައެއް ގޯސްތަކުގެ ސަބަބުންނެވެ.\n"އެއް ކަމަކީ އަހަރެން ކާމިޔާބީ އާއި ނާކާމިޔާބީ އެހާ ސީރިއަސްކޮށް ނުނެގުން. އަނެއް ކަމަކީ ފިލްމުތަކަށް ފޯކަސް ދެެވުނުލެއް ކުޑަވެ، ރަނގަޅު ނޫން ޗޮއިސްތަކެއް އިހުތިޔާރު ކުރެވުން،" މިހާތަނަށް 100 އަށް ވުރެ ގިނަ ފިލްމު ކުޅެފައިވާ ސުނީލް ބުންޏެވެ.\nއޭނާ ބުނި ގޮތުގައި ކެރިއަރު އަޑިއަޅާލި ސަބަބުތަކުގެ ތެރޭގައި ޕްލޭނެއް ނެތި ކުރިއަށް ދިއުން ވެސް ހިމެނެ އެވެ.\n"އަހަންނަކީ ވަރަށް އިމޯޝަނަލް މީހެއް. އެ ވަގުތަކު ހިތަށް އެރި ގޮތަކަށް ނިންމުންތައް ނިންމިފައި ހުރީ، އެއީ ގިނަ ފަހަރަށް އެހާ ސީރިއަސްކޮށް ވިސްނައިލުމެއް ނެތި،" ސުނީލް ބުންޏެވެ.\n"މޮހްރާ" ގެ ލަވައެއް.\nބޮލީވުޑަށް ނުކުމެ އެކްޝަން ހީރޯއެއްގެ ގޮތުގައި ބެލުންތެރިންގެ ލޯބި ހޯދި ނަމަވެސް، އޭނާގެ ކެރިއަރުގެ އެންމެ ފާހަގަކޮށްލެވޭ އަދި ބެލުންތެރިން އެ ފިލްމެއްގެ މަތިން އެންމެ ހަނދާން ހުންނަ ފިލްމަކީ 2000 ގައި ރިލީޒް ކުރި އަސަރު ގަދަ ލޯބީގެ ފިލްމު "ދަޅުކަން" އެވެ. އެ ފިލްމުގައި ސުނީލް ކުޅުނު ދޭވްގެ ކެރެކްޓާއަކީ ބެލުންތެރިން ވަރަށް ބޮޑަށް ބަލައިގަތް ރޯލެކެވެ.\nސުނީލް ކުޅެފައިވާ ފާހަގަކޮށްލެވޭ އިތުރު ފިލްމުތަކުގެ ތެރޭގައި "ދިލްވާލޭ"، "މޮހްރާ"، "ބޯޑާ" އަދި "ހީރާ ޕޭރީ" ހިމެނެ އެވެ. ފިލްމުތަކުން މި ފަހުން އެއްވެސް ވަރަކަށް ލީޑް ރޯލް ކުޅެން އޭނާ އަށް ނުލިބޭ އިރު، ސްކްރީނުން ފެންނަނީ ވެސް ހާލަކުން ފަހަރަކު، ކުދިކުދި ސަޕޯޓިން ރޯލްތަކުންނެވެ.\nސުނިލްގެ އެންމެ ކާމިޔާބު ފިލްމު "ދަޅުކަން" ގެ ލަވައެއް.\nސުނިލްގެ ކުރިއަށް ހުރި ފިލްމުތަކުގެ ތެރެއިން އެންމެ ފާހަގަކޮށްލެވޭ އެއް ފިލްމަކީ އަޖޭއާ އެކު ކުޅޭ ތާރީހީ ފިލްމު "ތާނަޖީ: ދި އަންސަންގް ވޮރިއާ" އެވެ. އެއީ އަންނަ އަހަރުގެ ޖެނުއަރީ 10 ގައި ރިލީޒް ކުރާ ފިލްމެކެވެ.\nސުނިީލްގެ ކެރިއަރު އެހާ އުޖާލާ ނުވިޔަސް، އޭނާގެ ދަރިން ވެސް މިހާރު ވަނީ ފިލްމު ކުޅެން ފަށައިފަ އެވެ. ދޮށީ އަންހެން ދަރިފުޅު އާތިޔާ 2015 ގައި ބޮލީވުޑަށް ނުކުތް އިރު، ފިރިހެން ދަރިފުޅު އަހާން ޝެޓީއަކީ އަންނަ އަހަރު ތައާރަފު ވާނެ އެކްޓަރެކެވެ.\nއަޖޭ އާއި އަކްޝޭ އަށް ސުނީލް ތައުރީފު ކުރި އިރު، އެ ދެ އެކްޓަރުން ފާހަގަ ކުރެވެނީ އެއް ފަހަރާ ގިނަ ފިލްމުތަކެއްގައި ކޮންމެ އަހަރަކު ވެސް މަސައްކަތް ކުރާ އަދި ކުޅޭ ކޮންމެ ފިލްމެއް ބޮޑު ހިޓަކަށް ހަދައިދޭ އެކްޓަރުންގެ ގޮތުގަ އެވެ.


Alun ithubaaru hoadhan Platini enburi footboalha ah | Mihaaru\nޔުއެފާގެ ކުރީގެ ރައީސް ޕްލެޓިނީ.- ފޮޓޯ: އޭއެފްޕީ\n22 ފެބުރުއަރީ 2020 - 09:18 1 comment\nޕްލެޓިނީ ސަސްޕެންޑްކުރީ އޭނާ އާއި ފީފާގެ ކުރީގެ ރައީސް ސެޕް ބްލެޓާ ސަސްޕެންޑްކުރީ މަގާމުގެ ނުފޫޒު ބޭނުންކޮށްގެން 2011 ވަނަ އަހަރު ކޮރަޕްޝަންގެ ގޮތުގައި ދެ މިލިއަން ޑޮލަރުގެ މުއާމަލާތެއް އެއްބަސްވުމުގެ ބޭރުން ހިންގާފައިވާތީ އެވެ. ޕްލެޓިނީ އަށް މި މައްސަލައިގައި ފުރަތަމަ އައީ އަށް އަހަރުގެ ސަސްޕެންޝަނެކެވެ. އެ މައްސަަލަ އެޕީލްކޮށް ހޯދި ލުޔާ އެކު މިދިޔަ އަހަރުގެ އޮކްޓޫބަރު މަސް ތެރޭ ޕްލެޓިނީ ވަނީ އޭނާ އަށް ދިން ސަސްޕެންޝަން އެއްކޮށް ފުރިހަމަކޮށްފަ އެވެ.\nއިނގިރޭސި ނޫހެއް ކަމަށްވާ ދި ޓައިމްސް އަށް ދިން އިންޓަވިއުއެއްގައި ޕްލެޓިނީ ވިދާޅުވީ ފުޓްބޯޅައިގައި މަސައްކަތްކުރުމަކީ އޭނާ އަށް އަބަދުވެސް އޮންނާނެ ކަމެއް ކަމަށާއި ވިސްނުން ހުރީ ކްލަބަކަށް ވުރެ މަތީ މަގާމަކަށް ދިއުމަށް ކަމަށެވެ.\n"ގައުމުގެ ފުޓްބޯޅަ އެސޯސިއޭޝަން. ޔުއެފާ، ފީފާ ނޫނީ ފިފްޕްރޯ މިއީ ކުރިއަށް އޮތް ތިން އަހަރަށް ބަލާއިރު އަހަރެން މަސައްކަތްކުރުމުގެ ޝައުގުވެރިކަން ހުރި ދިމާތައް. މީގެން ތަނެއްގައި މަސައްކަތްކުރަން ފުރުސަތު ލިބިއްޖެނަމަ އަހަންނަށް ރަނގަޅު ކަންތައްތަކެއް ކުރެވޭނެ،" ޕްލެޓިނީ ވިދާޅުވި އެވެ.\nމި ވަގުތު ކަންތައްތައް ހުރި ގޮތުން އޭނާ ފުޓްބޯޅައިގެ މަގާމަަކަށް އަތުވެދާނެތީ ފީފާ އިން އެކަމަށް ހުރަސްއަޅާނެ ކަމަށާއި އެކަމަކު ދުވަސްތައް ކުރިއަށްދާ ވަރަކަށް ކަންތައްތައް ބަދަލުވާނެ ކަމަށް ވިދާޅުވި އެވެ.\nތިން މުބާރާތެއް ބާއްވަން ގައުމުތަކަށް ފުރުސަތު ދިނުމުގައި ކޮރަޕްޝަން ހިންގާފައިވޭތޯ ބެލުމަށް މިދިޔަ ޖޫން މަހު ފްރާންސްގެ ފުލުހުން ވަނީ ޕްލެޓިނީ ހައްޔަރުކޮށްފަ އެވެ. އެ މައްސަލައިގައި ޕްލެޓިނީއާ ސުވާލުކުރުމަށް ފަހު އޭނާ ދޫކޮށްލި ނަމަވެސް ބޭނުންވެއްޖެ ހިނދެއްގައި އަލުން އޭނާ ފުލުހަށް ހާޒިރުވާންޖެހޭނެ ކަމަށް އެންގި އެވެ.\nފްރާންސްގެ އެންޓި-ކޮރަޕްޝަން ފުލުހުން ޕްލެޓިނީ ހައްޔަރުކުރީ 2022 ވަނަ އަހަރުގެ ވޯލްޑް ކަޕް ބޭއްވުމަށް ގަތަރަށް ފުރުސަތު ދިނުމުގައި ކޮރަޕްޝަން ހިމެނޭ ކަމަށް ކުރެވޭ ތުހުމަތުގެ ތަހުގީގަށެވެ. އެކަމަކު އެ ތަހުގީގުގައި ޕްލެޓިނީއާ ވަނީ 2016 ވަނަ އަހަރު ފްރާންސްގައި ބޭއްވި ޔޫރޯ އާއި މިދިޔަ އަހަރު ރަޝިއާގައި ބޭއްވި ވޯލްޑް ކަޕް އަދި ގަތަރުގައި ބާއްވަން ނިންމާފައިވާ ވޯލްޑް ކަޕާ ބެހޭގޮތުން ސުވާލުކޮށްފަ އެވެ.\nދާދި ފަހުން ފީފާގެ ކުރީގެ ރައީސް ބްލެޓާ ވިދާޅުވީ 2010 ވަނަ އަހަރު ބޭއްވި ބައްދަލުވުމެއްގެ ތެރެއިން ފްރާންސްގެ ކުރީގެ ރައީސް ނިކޮލައި ސާކޯޒީ ވަނީ 2018 ވަނަ އަހަރުގެ ވޯލްޑް ކަޕް ރަޝިއާގައި އަދި 2022 ގެ ވޯލްޑް ކަޕް ގަތަރުގައި ބޭއްވުމަށް ފްރާންސުން ވޯޓު ދޭން ޕްލެޓިނީ އަށް އަންގައިފަ އެވެ. އެކަމަކު ޕްލެޓިނީ އެކަން ދޮގުކުރެ އެވެ.\n"ދެކޭވޭ ވާހަކަތަކަށް ބަލާއިރު އޭރު ސަރުކާރުން އަހަންނަށް އެންގީ ގަތަރަށް ވޯޓު ދޭން. އެއީ ސިޔާސީ ނިންމުމަކަށް ހަދަން. އެކަމަކު އެއީ އެއްވެސް ހަގީގަތެއް އެކުލެވޭ ވާހަކައެއް ނޫން. އަހަރެމެން ވޯޓު ދިނީ ފުޓްބޯޅައިގެ ވިސްނުމުގައި،" ޕްލެޓިނީ ވިދާޅުވި އެވެ.\nފްރާންސާ އެކު 1984 ވަނަ އަހަރުގެ ޔޫރަޕިއަން ފުޓްބޯޅަ މުބާރާތް ކާމިޔާބުކުރެއްވި ޕްލެޓިނީ ވިދާޅުވީ ފުޓްބޯޅައިގައި އޭނާ ކުރަން ބޭނުންވާ ގިނަ މަސައްކަތްތަކެއް އަދި ނުނިމި އެބަހުރި ކަމަށާއި އެގޮތުން ޕްލޭނަކާ އެކު ގިނަ ކަންތައްތަކެއް ކުރިއަށް އޮތްތަނުގައި ފަށާނެ ކަމަށެވެ. ޕްލެޓިނީ އަންނަނީ އޭނާ އަށް ފީފާ އިން ދިން އަދަބުގެ މައްސަލަ ޔޫރަޕިއަން ކޯޓް އޮފް ހިއުމަން ރައިޓްސް އަށް ހުށަހަޅައިގެން ބަދަލު ހޯދުމުގެ މަސައްކަތް ވެސް ކުރައްވަމުންނެވެ.


ފޫޅު އިންނަ ބައްޓަމުން ޖެހިފައިވާ ބަލި ދެނެގަނެވިދާނެ\nފޫޅަކީ މާ މުހިއްމު އެއްޗެއް ކަމުގައި ހީނުވިއަސް ފޫޅުގެ ބައްޓަމުން ތިމާއަށް ޖެހިފައިވާ ބަލި ދެނެގަނެވިދާނެއެވެ. ފޫޅަށް އަންނަ ބަދަލުތަކަށް ބެލުމަކީ ވަރަށް މުހިއްމު ކަމެކެވެ. އެއީ އިންފެކްޝަންތަކާއި ...\nބޭރަށް ހިންގުމުން ކުރެވިދާނެ ބައެއް ފަރުވާ\nހަށިގަނޑުން ފެން މަދުވިޔަ ނުދޭށެވެ. ބޭރަށް ހިންގުމަކީ ހަށިގަނޑުން ގިނައަދަދަކަށް ފެން ބޭރުވާ ކަމެކެވެ. އެހެންކަމުން ބޭރަށް ހިންގާނަމަ އަބަދުވެސް ހަށިގަނޑުން މަދުވިޔަ ނުދޭން މަސައްކަތް ކުރަންވާނެއެ...\nފުއްޕާމެޔަށް ފައިދާ ހުރި ބައެއް ކާނާ\nވައި ނުސާފުވުމުގެ ސަބަބުން ދުނިޔޭގެ އެކިކަންކޮޅުތަކުގައި ކެންސަރުފަދަ ފުއްޕާމޭގެ އެކިއެކި ބަލިތައް ދަނީ އިތުރުވަމުންނެވެ. ނޭވާލާ ވައިގައި ނުރައްކާތެރި މާއްދާތައް އެކުލެވޭނަމަ ފުއްޕާމޭގެ ސިއްހަތު ރަ...\nއާދަޔާހިލާފަށް ހަށިގަނޑު ބަރުވާން ދިމާވަނީ ކީއްވެ؟\nހަށިގަނޑު ބަރުވުމަށް ކުޑަ ހިނދުކޮޅެއް ނަގާއިރު، ހަށިގަނޑު ބަރުދަން ލުއި ކުރުމަކީ ނުހަނު އުނދަގޫ ކަމެއްކަން އަހަރެމެން އެންމެންނަށްވެސް އިނގެއެވެ. ކިތަންމެ ވަރަކަށް ޑައިޓަކަށް ބަލައިގެން ކައިބޮއެ އު...\nމާބަނޑު މީހުން ކުރުން އެދެވިގެންނުވާ މަސައްކަތް!\nމާބަނޑު ދުވަސްވަރު ޑަކުޓަރު ބެޑް ރެސްޓް ނުދޭނަމަ ހެލިފެލިވެ އުޅުމަކީ ރަނގަޅު ކަމެކެވެ. ނަމަވެސް2ވަނަ އަދި3ވަނަ ޓްރައިމެސްޓަރ ގައި ކުރުން އެދެވިގެން ނުވާ މަސައްކަތްތަކެއް ވެއެވެ. އޭގެ ތެރޭގައި؛ ...\nބްލެކްހެޑްސް ފިލުވާނެ ފަސޭހަ ގޮތްތަކެއް!\nބްލެކްހެޑްސް އުފެދެނީ މޫނުގައި ހުންނަ އިސްތަށީގެ ބުޑު ބެދިގެންނެވެ. މިއީ މާ ބޮޑަށް މޫނު ތެޔޮވުމުން ވެދާނެ ގޮތެކެވެ. އަދި މޫނު ސާފު ނުކުރާ ނަމަ މިކަންތައް ބޮޑުވުން ވެސް އެކަށީގެންވެއެވެ. ބްލެކްހެޑްސ...\nކިޑްނީގެ މައްސަލަތައް ހުންނަ މީހުން ކެއުން ރަނގަޅު ބައެއް ކާނާ\nރަތް ބެލްޕެޕާ ރަތް ބެލްޕެޕާ ގައި ސޯޑިއަމްގެ މިންވަރު ވަރަށް ދަށެވެ. ހަމަ މިއާއެކު ގިނަ އަދަދަކަށް ވިޓަމިން ސީ، ވިޓަމިން އޭ، ވިޓަމިން ބީ6، އަދި ފޮލިކް އެސިޑް އާއި ފައިބާވެސް މި ތަރުކާރީގައި ހިމެނެއ...\nކަންނެލި މަސް ކެއުމުން ހަށިގަނޑަށް ލިބޭ ފައިދާ\nހިތުގެ ސިއްހަތު ރަނގަޅުކޮށްދޭ. ކަންނެލި މަހުން ލިއްބައިދޭ އެންމެ މުހިއްމު އެއް ފައިދާއަކީ ހިތުގެ ސިއްހަތަށް ކުރާ ފައިދާއެވެ. ކަންނެލި މަހަކީ އޭގައި ގިނަ އަދަދަކަށް 'އޮމެގާ3ފެޓީ އެސިޑްސް' އެކުލެވ...\nމޫނުން ބިހި ނެގުން ހުއްޓުވާނީ ކިހިނެއް؟\nމޫނުން ބިހިނަގަން ދިމާވާ ވަރަށް ގިނަ ސަބަބުތައް ހުރެއެވެ. ހޯމޯނަށް އަންނަ ބަދަލުތަކުންނާއި ޖެނެޓިކް މައްސަލަ ތަކުގެ ސަބަބުންވެސް ބައެއް މީހުންގެ މޫނުން ބިހި ނަގައެވެ. އާންމުގޮތެއްގައި މިހެން ބިހިނަ...\nކެއުމަށް ފަހު ކުރުމުން ދުރުހެލި ވާންވީ ކަންތައްތައް!\nފައިދާ ހުރި ރަނގަޅު ކާނާ ބޭނުން ކުރުމާއި، ކަސްރަތުކުރުމާއި، ސިގިރެޓި ބުއިން ފަދަ ނޭދެވޭ އާދަ ތަކުން ދުރުހެލި ވުމަކީ ދުޅަހެޔޮ ސިއްޙަތެއްގައި ދެމި ހުރުމުގެ ބިންގަލެވެ. ފައިދާ ހުރި ރަނގަޅު ޑައެޓެއްގައ...\nހީނުކުރާކަހަލަ ސަބަބުތަކާހުރެ ވެސް ބަރުވެދާނެ!\nހެނދުނުގެ ވަގުތަކީ ވަރަށް ހަމަހިމޭން އަދި މަޑުމައިތިރި ވަގުތެކެވެ. އަދި މިއީ ދުވަހުގެ އެންމެ ރަނގަޅު ވަގުތެވެ. ކާމިޔާބުމީހުންނަކީ އެމީހުންގެ ހެނދުނުގެ ވަގުތު ހެޔޮގޮތުގައި ހޭދަ ކުރާ މީހުންނެވެ. އާނ...\nއަވަހަށް ވަރުބަލިކަން އިހުސާސް ވޭތަ؟\nބޭނުންކުރެވޭ ކާނާގެ ސަބަބުން ޕްރޮޓީންސް، ފެޓްސް އަދި ފައިބާ ހިމެނޭ ކާނާ ބޭނުންކުރުމަކީ ގިނަވަގުތަށް ދެމިގެންދާ ހަކަތަ ލިއްބައިދޭ ކަމެކެވެ. މި މާއްދާތައް ކެއުމުގައި ނުހިމެނޭ ނަމަ އަބަދު ވަރުބަލިވެފ...\nކާށިތެލަކީ ސިއްހީގޮތުން ފައިދާހުރި އެއްޗެއް ނޫން - ދިރާސާ\nކާށިތެލަކީ ވަރަށް ގިނަބަޔަކަށް ސިއްހީ ގޮތުން ފައިދާހުރި އެއްޗެއްގެ ގޮތުގައި ބެލެވިފައިވާ އެއްޗެކެވެ. އެހެންނަމަވެސް އެމެރިކަން ހާޓް އެސޯސިއޭޝަނުން މަޢުލޫމާތު ދެއްވި ގޮތުގައި ކާށިތެލަކީ ބަޓާ އާއި ބީ...\nއެންޒައިޓީ ތަހަންމަލު ކުރާނަމަ އިނގެންޖެހޭ6ކަމެއް!\nކުރައިސިސް ކައުންސެލޯސް ބުނާގޮތުންނަމަ، މިއީ އެންޒައިޓީ އާ ބެހޭގޮތުން އެންމެންނަށްވެސް އިނގެންވާ6ކަމެކެވެ. އެންޒައިޓީ ނުވަތަ ނަފްސާނީބަލި ތަހަންމަލްކުރާ މީހަކަށް އެހީވުމަށްޓަކައި އިނގެންޖެހޭ ވަރަ...\nބޯ ތަލަވަނީ ކީއްވެ؟\nބޯތަލަވުމަކީ ގިނަ ފިރިހެނުންގެ ހަޔާތުގެ ކޮންމެވެސް ހިސާބެއްގައި ކުރިމަތިލާން ޖެހޭ މައްސަލައެކެވެ. އަދި މިއީ ތިމާ މުސްކުޅި ވަމުންދާ ކަމަށް އިހުސާސް ކުރުވާ ކަމެކެވެ. ބޯތަލަވުމަކީ ގިނަ މީހުން ކުރިމަތި...


މއ. މޯނިންގ ވިއު ގޭގައި ހިނގި އަލިފާނުގެ ހާދިސާ\nކޮވިޑްގެ ބިރުވެރި ރާޅާ އެކު އިތުރު ހަރުކަށި ފިޔަވަޅުތަކެއް - ސަލާމާތީ ބާރުތަކުން ތަންފީޒްކުރަނީ\nދިވެހިން ފަލަސްތީނާއެކު - ރާއްޖެ ޓީވީގެ ޚާއްސަ ޓެލެތޯންގައި އާންމުން ފައިސާގެ އެހީ ދިނުން\nހޯރަފުށީ ރައްޔިތުންގެ އެއްބައިވަންތަކަން، ދިވެހީންގެ އެއްބައިވަންތަކަމުގެ މިސާލެއް!\nފަލަސްތީނާއެކު ދިވެހިން ތިބިކަން ބެލްކަނި ތަކަށް ނުކުމެ ދައްކާލައިފި\nރައީސް ނަޝީދުގެ މި ފޮޓޯތަކަށް އެތައް ބައެއްގެ ސަމާލުކަން\nކާފިއު ވަގުތުގައި ސަލާމަތީ ބާރުތަކުން ނުކުމެ ފިޔަވަޅުތައް ތަންފީޒު ކުރުމުގައި\nShowing 17 to 24 of 1269 results


73 Noosveringe soyaaieku mundoo aadham haleemuge jinsee goanaage mahsalaeh! – Iru\nކޮންމެ ދުވަހަކުވެސް ހެނދުނު ހޭލައިގެން މި5ކަންތަށް ކޮށްބަލަ، އޭރަށް ނުޖެހޭނެ މި ޝަކުވާއެއް ކުރާކަށް!\nއިންކަމް ސަޕޯޓަށް 79 މިލިއަން ރުފިޔާ ދޫކޮށްފި\n834 ބިޔަރު ދަޅާއެކު7މީހަކު މާލެއިން ހައްޔަރުކޮށްފި\nބިގް ބޮސް 14 އަށް ސަލްމާންގެ ފީ ކުޑަކުރަން ތައްޔާރު ކަމަށް ބުނެފި\n73 ނޫސްވެރިންގެ ސޮޔާއިއެކު މުންޑޫ އާދަމް ހަލީމުގެ ޖިންސީ ގޯނާގެ މައްސަލައެއް!\n“އަވަސް އޮންލައިން” ގެ ޗީފް އެޑިޓަރު އާދަމް ހަލީމް (މުންޑޫ) ގެ މައްޗަށް ސޯޝަލް މީޑިއާގައި ކުރާ ޖިންސީ ގޯނާ އާއި ފުރައްސާރައިގެ ތުހުމަތުތަކާ ގުޅިގެން 19 މީޑިއާއެއްގެ 73 ނޫސްވެރިއަކު ސޮއިކޮށް ކަމާއިބެހޭ އިދާރާތަކަށް ޕެޓިޝަނެއް ހުށަހަޅައިފި އެވެ.\nމޯލްޑިވްސް މީޑިއާ ކައުންސިލް، ޖެންޑާ މިނިސްޓްރީ އަދި މޯލްޑިވްސް ޕޮލިސް ސާވިސްއަށް ހުށަހެޅި މި ޕެޓިޝަންގައި ވަނީ މުންޑޫގެ މައްޗަށް ކުރެވޭ ތުހުމަތުތަކާއި ގުޅިގެން ނޫސްވެރިންގެ ހުރި ކަންބޮޑުވުންތައް ފާޅުކޮށްފައެވެ.\nއެގޮތުން “އަވަސް އޮންލައިން”ގެ ޗީފް އެޑިޓަރުގެ މަގާމުގައި މުންޑޫ ހުރެ އެނޫހުގައި މަސައްކަތް ކުރި އަންހެން ނޫސްވެރިންތަކަކަށް ތަކުރާރުކޮށް ޖިންސީ ގޯނާ އާއި ފުރައްސާރަކޮށްފައިވާ ކަމަށް ބުނެ، އެކަމުގެ ޝިކާރައަކަށްވީ ކަމަށް ބުނާ ފަރާތްތަކުން ވަނީ އެ ވާހަކަތައް ޓްވިޓާގައި އާންމުކޮށް ހާމަކޮށްފައެވެ. ނޫހެއްގެ އިތުބާރު ކުރެވޭ އިސް މަގާގެއްގައި ހުރި ފަރާތަކާ މެދު އެކަކަށް ވުރެ ގިނަ ފަރާތުން މިފަދަ ތުހުމަތުތަކެއް ކުރުމަކީ ނޫސްވެރިން ނިހާޔަތަށް ކަންބޮޑުވާ ކަމެއްކަމަށް ޕެޓިޝަންގައި ބުނެފައި ވެއެވެ.\nނޫސްވެރިކަމުގެ ދާއިރާއިންވެސް އަންހެނުންނަށް ހަމަހަމަ ފުރުސަތުތަކެއް ހޯދައިދޭން ޖެހިފައިވާއިރު، އަދި ރައްކާތެރި މަސައްކަތުގެ މާހައުލެއް އަންހެނުންނަށް ވެސް ލިބިދޭން ޖެހޭއިރު، އަދި އެކަމަށް އިންތިހާއަށް ހިތްވަރު ބޭނުންވާއިރު، ނޫހެއްގެ އިތުބާރު ކުރެވޭ މަގާމެއްގައި ހުރި މީހަކު އަދި ނޫސްވެރިކަމުގެ ދާއިރާގައި ގިނަ ދުވަސްތަކެއްވެ، ނޫސްވެރިކަމުގެ އެތައް އެވޯޑެއް ވެސް ލިބިލައްވާފައިވާ ފަރާތަކުން އެފަދަ އަމަލެއް ކުރި ކަމަށް އެތައް ބައިވަރު ތުހުމަތުތަކެއް ކުރެވެމުން ދިޔުމަކީ ނޫސްވެރިން ބަލައިގަންނަ ކަމެއް ނޫންކަމަށް ޕެޓިޝަންގައި ބުނެފައިވެއެވެ. މީގެ އިތުރުން މިއީ “އަވަސް އޮންލައިން”ގައި މަސައްކަތް ކުރާ އަންހެން ނޫސްވެރިންނަށް ވެސް އަދި މިދާއިރާގައި ކުރިއަށް ދިޔުމުގެ ހުވަފެން ދެކެމުން އަންނަ ނޫސްވެރިންނަށް ވެސް ބިރެއް ކަމުގައި ދެކޭކަމަށް ބުނެ ޕެޓިޝަންގައި ބުނެފައިވަނީ މިއީ ނޫސްވެރިން ކުރާ މަސައްކަތްތަކާއި މި ދާއިރާއާ މެދު ރައްޔިތުންގެ މެދުގައި ސުވާލުތައް ފެންމަތިވެ، އިތުބާރު ގެއްލޭނެ ފަދަ އަމަލުތަކެއް ކަމަށް ވެސް ގަބޫލު ކުރާކަމަށެވެ.\nއޭނާގެ މައްޗަށް މިފަދަ ތުހުމަތުތަކެއް ކުރެވެނީ، ކުރިން ވީޓީވީގައި މަސައްކަތް ކުރަމުން ދިޔައިރު، އެ ޓީވީގެ އަންހެން މުވައްޒަފެއްގެ ގަޔަށް އަތްލައި، އަނިޔާ ކުރާ ވީޑިއޯއެއްވެސް މީގެ ކުރިން އާންމުވެފައި ވަނިކޮށެވެ.\nAdam Haleem (Mundoo) might hv terminated from Vnews for brutal attack on female staff. So avas.mv happily accept him pic.twitter.com/vLEiflbboF\n— PresShaani (@ujaasu) March 7, 2016\nނޫސްވެރިންގެ ފަރާތުން ދައުލަތުގެ އިދާރާތަކުގައި އެދިފައިވަނީ، ޖިންސީ ގޯނާއާއި ފުރައްސާރަ ކުރާ މީހުންގެ މައްސަލަތައް ބަލައި ކުށްވެރިވާ ނަމަ ހައްގު އަދަބު ދިނުމަށެވެ. މީގެ އިތުރުން އެފަދަ ތުހުމަތުތައް ކުރެވޭ ފަރާތްތަކަށް މީގެ ކުރިން ދައުލަތުންނާއި އެކިއެކި އިދާރާތަކުން ދީފައިވާ އެވޯޑްތަކާއި “ގަލަންތަކާއި” ޝަރަފުތައް އަނބުރާ ގެނައުމާ މެދު ދެވަނަ ވިސްނުމަކަށް ދިޔުމަށް ނޫސްވެރިން ވަނީ އެދިފައެވެ. އެގޮތުން ދިވެހި ސަރުކާރުގެ ފަރާތުން ދީފައިވާ އާންމު ހިދުމަތުގެ ގައުމީ އިނާމާއި މީޑިއާ ކައުންސިލުން 2019 ވަނަ އަހަރު ދީފައިވާ “ނޫސްވެރިކަމުގެ ރަންގަލަން” މުންޑޫ އާދަމް ހަލީމުގެ ކިބައިން އަތުލުމަށް ނޫސްވެރިން އެދޭކަމަށް ޕެޓިޝަންގައި ބުނެފައިވެ އެވެ.\nއިންޑިއާއިން 250 މިލިއަން ޑޮލަރު ރާއްޖެއާ ހަވާލުކޮށްފި\nއަދި މުސްތަގުބަލުގައި އިދާރާތަކުން މިފަދަ އެވޯޑްތައް ދޭއިރު މިފަދަ ސީރިއަސް ތުހުމަތުތަކެއް ކުރެވޭ މީހުންނަށް އެފަދަ އެވޯޑްތައް ނުލިބޭނެ ފަދަ ގޮތަކަށް އުސޫލުތައް އެކަށައަޅައި ތަންފީޒު ކުރުމަށާއި މިފަދަ އެވޯޑެއް ލިބިފައިވާ ފަރާތްތަކަށް ފަހުން ވެސް އެފަދަ ތުހުމަތެއް ކުރެވޭނަމަ، އެ އެވޯޑެއް އަތުލެވޭނެ ގޮތުގެ އުސޫލެއް އެކުލަވާލައި، އާންމުކޮށް އަދި އެ އުސޫލު ތަންފީޒުކުރަން ވެސް ނޫސްވެރިން ވަނީ އެދިފައެވެ.


1.5 ޓަނުގެ ޕިކަޕް ޕްރޮގްރާމް ކޮށްދޭނެ ފަރާތެއް ހޯދުމަށް\n1.5 ޓަނުގެ ޕިކަޕް ޕްރޮގުރާމް ކުރުމާއި ބެހޭ\nފަރެސްމާތޮޑާ ވޭސްޓް މެނޭޖްމެނެޓް ސެންޓަރުގައި ބޭނުންކުރަމުން ގެންދާ 1.5 ޓަނުގެ ޕިކަޕުގައި މައްސަލަޖެހި ޕްރޮގުރާމް ގެއްލިފައިވާތީ ޕިކަޕު ޕްރޮގުރާމްކުރާނެ ފަރާތެއް ހޯދަން ބޭނުންވެއްޖެއެވެ.\nވީމާ، މިމަސައްކަތް ކޮށްދެއްވަން ޝައުގުވެރިވެލައްވާ ފަރާތްތަކުން 06 ޖަނަވަރީ 2020 ވަނަދުވަހު13:00 އަށް ފަރެސްމާތޮޑާ ކައުންސިލްގެ އިދާރާއަށް ވަޑައިގެން މަޢުލޫމާތު ސާފުކުރެއްވުމަށް ފަހު 12 ޖަނަވަރީ 2020 ވަނަ ދުވަހުގެ 13:00 އަށް ފަރެސްމާތޮޑާ ކައުންސިލްގެ އިދާރާއަށް އަންދާސީ ހިސާބު ހުށަހެޅުއްވުން އެދެމެވެ.\nބަދަލުގައި އަންނަ ފަރާތްކަކުން އެކަން އެނގޭނެފަދަ ލިއުމެއް ގެންނަންވާނެއެވެ. އަންދާސީ ހިސާބު ހުށަހަޅަންވާނީ ބަންދުކުރެވިފައިވާ ސިޓީއުރައެއްގައެވެ. ސިޓީއުރައިގެ ބޭރުގައި ހުށަހަޅާފަރާތުގެ ނަމާއި، " 1.5 ޓަނުގެ ޕިކަޕް ޕްރޮގުރާމް ކުރުމުގެ މަސައްކަތް" މިހެން ލިޔެފައި އޮންނަންވާނެއެވެ.\nމަޢުލޫމާތު ސާފުކުރުމަށް ވަޑައިނުގަންނަވާ ފަރާތްކަތުން ހުށަހަޅާ އަންދާސީ ހިސާބާއި، ގަޑި ޖެހުމަށްފަހު ހުށަހަޅާ އަންދާސީ ހިސާބު ބަލައިނުގަނެވޭނެއެވެ.\nމިހެންވެ މިކަން ޢާންމުކޮށް އެންގުމައްޓަކައި އިޢުލާން ކުރީމެވެ.


Auditor General'ah 90 Million Rufiyaa'ge Budget'eh - Vaguthu\nއޮޑިޓަ ޖެނެރަލް ހުސައިން ނިޔާޒީ\nއޮޑިޓަ ޖެނެރަލްގެ އޮފީސް ހިންގަން އާ އިމާރާތެއް އެޅުމަށް ބޭނުންވާނެ ފައިސާ އާއި އެ އޮފީސް ހިންގުމުގެ އިދާރީ ޚަރަދުތައް ހިމެނޭ ގޮތަށް 90.3 މިލިއަން ރުފިޔާގެ ބަޖެޓެއް ކަނޑައަޅަން ރައްޔިތުންގެ މަޖިލީހުގެ މާލިއްޔަތު ކޮމިޓީން ފާސްކޮށްފިއެވެ.\nރައްޔިތުންގެ މަޖިލީހުގެ މާލިއްޔަތު ކޮމިޓީއަށް އޮޑިޓަ ޖެނެރަލްގެ އޮފީހުން ފޮނުވާފައިވަނީ އިދާރީ ޚަރަދުތަކަށް 65.3 މިލިއަން ރުފިޔާ އަދި އާ އިމާރާތަށް 30 މިލިއަން ރުފިޔާގެ ބަޖެޓެއް ދިނުމަށެވެ.\nނަމަވެސް މިއަދު ކުރިއަށް ދިޔަ ކޮމިޓީ ބައްދަލުވުމުގައި ހުޅުދޫ ދާއިރާގެ މެންބަރު އިލްޔާސް ލަބީބް ވަނީ އިދާރީ ޚަރަދުތަކުގެ ބަޖެޓް 60.3 މިލިއަން ރުފިޔާއަށް ކުޑަކޮށް، ޖުމުލަ 90.3 މިލިއަން ރުފިޔާގެ ބަޖެޓެއް އެ އޮފީހަށް ކަނޑައެޅުމަށެވެ.\nއަންނަ އަހަރަށް ލަފާކޮށް އޮޑިޓަ ޖެނެރަލްގެ އޮފީހަށް 90.3 މިލިއަން ރުފިޔާގެ ބަޖެޓެއް ކަނޑައަޅަން އެއްވެސް މެންބަރަކު އިއުތިރާޒް ނުކުރެއްވުމުން، އެ ގޮތަށް ކޮމިޓީން ފާސްވެފައިވާ ކަމަށް ކޮމިޓީގެ މުގައްރިރު އަދި ކިނބިދޫ ދާއިރާގެ މެންބަރު މުހައްމަދު ނާޝިޒް ވިދާޅުވިއެވެ.\nމިއީ މާލިއްޔަތު ކޮމިޓީން އޮޑިޓަ ޖެނެރަލްގެ އޮފީހަށް ކަނޑައެޅި އެންމެ ބޮޑު ބަޖެޓެވެ. މިދިޔަ އަހަރު މި އަހަރަށް ލަފާކޮށް ފާސްކުރީ 80 މިލިއަން ރުފިޔާގެ ބަޖެޓެކެވެ. އެއީ ދެން އެންމެ ބޮޑު ބަޖެޓެއް އެ އޮފީހަށް ފާސްކުރި ފަހަރެވެ. އަހަރަކުން އަހަރެއް އެ އޮފީހަށް ދެވޭ ބަޖެޓް ދަނީ ބޮޑުވަމުންނެވެ.


BREAKING | IGMH Ah Gendhiya Covid Baleege Maabandu Meehehge Dharifulhu Niyaavejje - Vaguthu\nއެމަޖެންސީގައި އައިޖީއެމްއެޗް އަށް ގެންދިޔަ ކޮވިޑް-19 ބަލީގެ މާބަނޑު މީހެއްގެ ދަރިފުޅު ނިޔާވެއްޖެއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި އެއަންހެން މީހާ ވިހާފައިވަނީ އެމްބިއުލާންސްގެ ތެރެއަށެވެ. ނަމަވެސް މިކަން އަދި މިހާތަނަށް ހޮސްޕިޓަލުން ޔަގީންކޮށެއް ނުދެއެވެ.\nއެ އެމްބިއުލާންސް ގައި އެފަދަ ހާލަތެއްގައި ފަރުވާދެވޭނެ ރަނގަޅު އާލާތެއް ނެތްކަން ވަގުތަށް މައުލޫމާތު ލިބިފައިވެއެވެ. ބަނޑުގަައި އޮތް ދަރިފުޅު އެމްބިއުލާންސްގެ ތެރޭގައި ނިޔާވެފައިވާއިރު މި ހާދިސާ ހިނގީ ދާދިފަހުން އެމްބިއުލާންސް ލަސްވުމުގެ ސަބަބުން ކޮވިޑު ބަލީގައި ކުޑަކުއްޖަކު ނިޔާވުމަށްފަހު އެމްބިއުލާންސް އުސޫލުތައް ބަދަލުކުރަން ނިންމި ފަހުންނެވެ.\n"ވަގުތު" އަށް މައުލޫމާތު ލިބިފަައިވާ ގޮތުގައި މިހާރު އެ އަންހެން މީހާއަށް ފަރުވާދެމުން ގެންދަނީ ދަރުމަވަންތަ ހޮސްޕިޓަލުގެ 16 ވަނަ ފަންގިފިލާއެވެ. މައުލޫމާތު ލިބިފައިވާ ގޮތުގައި އެ އަންހެން މީހާގެ އޮކްސިޖަން ލެވެލް ހުރީ ރަނގަޅު މިންވަރެއްގައި ނޫނެވެ.\nމުޅި ރާއްޖޭގައި ކޮވިޑުގެ ހާލަތު ގޯހުން ގޯހަށް ދާއިރު މިފަހަރުގެ މި ކޮވިޑު ރާޅުގައި ފައްސިވާ މާބަނޑު މީހުންގެ އަދަދު ވަނީ ވަރަށް ބޮޑުތަން މައްޗަށް ޖެހިފައެވެ. އަދި ވިހެއުމަށްފަހު ކޮވިޑަށް ފައްސިވުމުން ކުޑަކުދިންގެ ހާއްސަ ފަރުވާާދޭ ތަނުގައި ފަރުވާދޭން ޖެހޭ ކުޑަކުދިންގެ އަދަދުވެސް ވަނީ ބޮޑުތަން އިތުރުވެފައެވެ.\nމާބަނޑު މީހުންނަކީ ކޮވިޑު ބަލީގެ ހައި ރިސްކު ގިންތީގައި ގުނާލެވޭ ބައެކެވެ. މިހާތަނަށް އައި އިރު ގިނަ އަަދަދެއްގެ މާބަނޑު މީހުންނަަށް ވަނީ މި ބަލީގައި ފަރުވާދީފައެވެ. އަދި މި ހާލަތުގައި ދުވަސްނުފުރާ ވިހާ ރޭޓުވެސް މަތިވުން އެކަށީގެންވާ ކަމަށް ޑޮކްޓަރުން ލަފާދީފައިވެއެވެ.\nރާއްޖެއިން މިހާތަނަށް 65،868 މީހަކު ކޮވިޑް-19 އަށް ފައްސިވެފައިވާއިރު، އޭގެ ތެރެއިން 41،779 މީހަކު ވަނީ ބަލިން ރަނގަޅު ވެފައެވެ. އަދި މި ވަގުތު އެކްޓިވްކޮށް 23،909 މީހަކު ތިބިއިރު، އޭގެ ތެރެއިން 197 މީހަކަށް ހޮސްޕިޓަލުގައި އަންނަނީ ފަރުވާ ދެމުންނެވެ.\nރާއްޖެއިން މި ބަލި ޖެހިގެން މިހާތަނަށް ނިޔާވެފައިވަނީ 173 މީހެކެވެ.\nރައީސް ނަޝީދަށް ދިން ހަމަލާގެ އެންމެ ފުން މިނަށް ދެވޭނެ: ފުލުހުން\nނަޝީދަށް ދިން ހަމަލާގެ ތަހުގީގުގައި ބޮޑެތި ކުރިއެރުންތަކެއް ލިބިއްޖެ: ފުލުހުން\nޖޫން 3, 2021 18:15\nއައިޖީ އެމް އެއޗް\nއިސްތިއުފާ ދެއްވާފަ ގެއައް ވަޑާގަނަވާ\nޖޫން 3, 2021 18:45\nއެންމެން އިސްތިއުފާ ދިނީމަ ކާކު އެތަންތަން ހިންގަނީ. ކަލޭތަ؟\nޖޫން 3, 2021 22:26\nދެން އެތަން ހިންގާނީ ވާނުވާއެއްނު\nޖޫން 3, 2021 23:51\nހެޔޮ ކޮންމެ މީހަކު ހިންގިޔަސް މީހަކު ހުރުމެކޭ ނެތުމެކޭ އޮތީ ކޮންތަފާތެއްކަ\nޖޫން 6, 2021 13:55\nބަޔަކު ތިބެގެން ވާ ކަމެއް ހަރާން.. ހުރުމެކޭ ނެތުމެކޭ މާބޮޑު ތަފާތެއް ނެތް..\nޖޫން 3, 2021 18:50\nސޯލިހަކީ ފުއްޖައްސާފަ ބަންދާފަ އިން ބުދެއްތަ؟ އޭނައަކަށް ނޭނގޭތަ އޭކަން މިހުރިހާ ކަމެއްގަ ޒިންމާވާންޖެހެނީ.... ނަސީމަށް ނުވީމަ އޭނަ ވަކިކުރުމުގެ ބާރަކީވެސް އެ ސޮހޮލު ސޯލިހަށް އޮތް ބާރެކޭ.. ނަސީމަށް ދައުލަތުން ބޮޑުމުސާރަދޭންވެގެން މިނިސްޓަރުކަން މިދިނީ ސޯލިހު.\nޖޫން 3, 2021 19:03\nސިދާތާވެސް އިސްތިއުފާ ދިން އެކަމުން ވީހެވެއް ބުނެދީބަލަ\nޖޫން 3, 2021 18:47\nއިބޫ ސޯލިހު އިސްތިއުފާ!!! މިގައުމު ނިމިދާއިރުވެސް ދެނަހުރިކަމަށް ނުހަދާ އެހުންނަނީ. ބަލަ ގައުމުގެ ހުރިހާކަެއް ބެލޭނެތީނޫންތަ ވެރިކަމަށް ވަގަށް އަރާ ތިހުރީ!!! ހެލްތު މިނިސްޓަރ މިހާރު ވަކިކޮށްފަ ހެލްތު ދާއިރާ ރަނގަޅުކުރޭ. އަންހެނުންގެ ބޮޑުބެބެ ވީމަ މުސްކުޅިވެ ލޯބޯ ކޮށިވެފަ ހުއްޓަވެސް މިނިސްޓަރުކަން ދީގެން ތިހުންނަނީ. ހަމަ މީނައަށް ވާކަމެއްވެަް ނޫނޭދޯ!! އިބޫ ސޯލިހު ޖެހޭނީ މިގައުމުން މިބަލީގައި މަރުވާ އެންމެގެ މަރުގެ ޒިންމާ އުފުލަން.\nޖޫން 3, 2021 18:58\nދެންތިފަދަ ކަމެއްނުވާނެ. އަޅުގަނޑު އަޅުގަނޑުގެ މައްސަލަ ބަލާނަން\nޖޫން 3, 2021 23:52\nބަލަ އެއޮތީ އަނެއްކާ އަނެއްކަންތަން ހިނގާފަ... މިބެޔަކަށް ވާކަމެއް ޙަރާމް..... އިސްތިއުފާ އިސްތިއުފާ...\nހެޔޮނުވާނެ މި ކޮވިޑްތެރޭ ކަލޭމެން ބަނޑުބޮޑުނުވެބަލަ. 😡\nޖޫން 3, 2021 19:27\nއަމިއްލަ އަށް ވާނެ ކަމެއްތަ އެއީ؟ އެހެން ނަމަ ދަރިން ނުލިބޭ މީިހުނެއް ނޫޅޭނެ.. ތިކަހަލަ ވާހަކަ ދައްކަން ހެޔޮ ނުވާނެ..\nޖޫން 3, 2021 19:15\nދިވެހިރާއްޖޭގައި އެންބިއުލާންސް މާނަ ކުރެވިފައި އޮންނަނީ އާދައިގެ ޓެކްސީއެއްގޮތައް ނަރުހެއް ޑޮކްޓަރެއް ނުދާނެ ބަލި މީހާއަށް ފަސްޓްއެއިޑް ދެވޭނެ ގޮތެއްވެސް ކުޑަމިނުން ނުހުންނާނެ ޑްރައިވަރު ކައިރީގައި ދާށޭ ބުނީމަ ދާނެ\nބަމަ ކެރެފާނަސީމުވެސް އިސްތިއުފާ؟ އިސްތިއުފާ އިޒުރޭލު ނަސީމުއިސްތިއުފާ ؟؟؟؟؟؟،،\nEyna othee voadu ga\nޖޫން 3, 2021 21:51\nނަޝީދު މިގައުމު ހިންގާނެ ކުރި ނޭރިޔަސް\nޖޫން 3, 2021 21:56\nރައީސް ސޯލިހުއަކީ ހެޔޮވެރިކަމެއްކޮއްދޭ ބޭފުޅެއްނަމަ ނަސީމު ވަކިކޮއް މޑޕ ގެ ޒުވާންތީމުގެ ގާބިލް ބޭފުޅަކު މިނިސްޓަރުކަމައް އައްޔަންކުރަންވީވަގުތަކީ މީ